c: text/html

text:
KRISTA PANNA KAILAWN
Ellen G. White
PDF siamtu
AWR & Communication Department Media Evangelism
Mizo Conference of Seventh-day Adventist Church Seventh-day Tlang, Aizawl, Mizoram
Contact: 0389-2345377
Email: webmaster@mizoadventists.org
Website: mizoadventists.org
KRISTA
PANNA
KAILAWN
Page
2
THUHMAHRUAI
K hawngaihnaa chhandamtu, thinlung hmangaiha khatin ngilnei taka A sawmna ãw, “Ka hnênah lo kal ula,” tih chu, mi zawng zawng Pathian laka bote bengah chuan a ri \hin a;
mi tam tak, Isua hnên a\anga \anpuina beisei tak takte rilruah chuan, he sawmna ãw hian Pa
in thlen chu a nghahhlelhtîr lehzual a. Mahse hêng mîte tân hian Thoma’n a lo zawh tawh,
“A kawng chu engtin nge kan hriat theih ang?” tih chu an zawh nawn fo a \ûl \hîn. Pa in chu
hla tak, a kawngte chu a harsa leh fiah lo êm êmin a lang a. Chumi thlen theihna kawngte
chu engte nge ni? He lehkhabu hian chumi kawng chu a hrilhfiah a ni. Isua chauh chu thlarau mamawh chhawmdãwl theitu leh ringhlelte leh kawng laka tângte “thlamuanna kawng” Kawhhmuhtu leh Hruaitu a nihzia a tilang a. Chu kawng zawngtute chu dikna leh rilru thianghlimna Kristian nundan kawngah chuan zawi zawiin a hruai a, mahni inpumpêka A khawngaihna avanga min Chhandamtu î-hê lova an rin a, misualte =hian a ni fo tih hriatna malsawmna famkim an dawn thlengin a hruai thei a. He lehkhabua zirtîrna hian thlarau lungngai tam
takte chu an hruaitu Pathian kawngah chuan nghet zâwk leh hlim zâwkin a kaltîr tawh \hîn a.
Mi tam tak, chutianga \anpui ngaite hnênah chuan \anpuina thu a thlen beisei a ni.
“Vanram kawng chu inhawngin Leihlawn indawh kai sela,”
Chutiang bawkin Jakoba chu a sualna avanga Pathian hloh tawh nia a inhriata hrehawm taka a awm lai chuan chãwl turin a han mû a, “Mumang a nei a, ngaiteh, lei chungah hian leihlawn a lo indawh a, a chhîp chuan van a thleng a.” Chutichuan khawvêl leh van inzawmna chu Jakoba chuan a lo hrechhuak ta a, leihlawn chhîp a\angin Ani chuan mi vakvai Jakoba hnênah chuan thlamuanna leh beiseina thu A sawi ta a. Chu van inlarna chu he nundan kawng zirtîrna thu chhiartu tam takte hnênah lo thleng nawn leh rawh se.
Chhuahtûte
A CHHUNGA THU AWMTE Bung 1—Pathianin Mihring A Hmangaihzia
1
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
3
PHÊK NAMBAR PÊK CHUNGCHÂNG
Hê Krista Pánna Kãilãwn bû hi chhiartu leh hmangtûte tân zau zâwka an \angkãipui beiseiin, phêk nambar pêk dãn hmángah hian, Index of Ellen G. White tìh bùpuia (Standard Edition) phêk nambar chu hê lehkhabu phêk sîr dinglamah emaw, veilamah emaw, braket chhûngah dàh zêl a ni.
NÎTININ KA NGAI CHE Nîtìnin ka ngai che, Ka Lal duh ber;
I aw zaidam chauhvin,
Min thlamuan thei. Ka ngai che, âw ka ngai che; Nîtìnin ka ngai che, I malsawmna hmù tûrin ka lo kal e. Nîtìnin ka ngai che, Min awmpui la; Ramhuaiin min thlêmin, Min hneh lovang.
Nîtìnin ka ngai che,
Lãwmlai pawhin; Nùn rêng a sâwt lovang,
I tel lo chuan.
Nîtìnin ka ngai che,
I dùhzâwng chu;
Ka hriat fo theih \hín nân, Min zìrtîr la.
—MRS. ANNIE S. HAWKS
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
4
BUNG 1
PATHIANIN MIHRING A HMANGAIHZIA
Van Pathianin a siam, mihring suala tlu tawh tân a hmangaihna a lantîr dan hi sual taksa leh rilru tân chuan hriatthiam harsa tak a ni. Pathianin A Fapa mal neih chhun Isua Krista min pêkah hian mihringte hriatthiam theih tâwkin hmuh theihin a awm.
Leilung awmdan leh thupuanchhuahte hian Pathian hmangaihna chu ang khat vekin an entîr
a. Kan Pa vana mi chu nunna te, hlimna te leh finna bulpui a ni si a. Khawvêla thil awmdan
mawi tak tak leh mak tak takte hi han thlîr teh u. Kan mamawhte leh kan hlimna tura thil mak tak lo awmte hi han ngaihtuah chiang kêlh ulang, mihring tan chauh hian a lo ni bîk lo va, nunna nei reng rengte tan pawh hian a ni. Ni êng leh riahte hian lei te, tlâng te, tuipuite leh phaizawlte hi an rawn tihnâwngin an rawn tithar a. Hêng zawng zawngte hian Siamtu hmangaihna chu min hriattîr a ni. Pathian bawk hi a ni, A thil siam zawng zawng mamawhte nî tina pe \hîntu chu. Sâm phuahtu thu mawi takah chuan-
“I thil siam zawng zawng mitte chuan an nghâk \hîn che a ni; Nangin a hun takah an chaw I pe \hîn. I kut I phar a; Thil nung zawng zawng châkna chu I tihrehsak \hîn.” 1
Pathian chuan mihring hi hlim tak leh thianghlim taka awm turin A siam a: Siamtu kut a\anga a lo chhuah lai chuan lei hian ãnchhe themte emaw, chhiatna chhete emaw pawh a pu lo va. Pathian dan, hmangaihna dan bawhchhiatna hi a ni lungngaihna leh thihna rawn thlente chu. Chutiang sual vanga tawrhna zîngah pawh chuan Pathian hmangaihna chu tihlanin a lo awm zel a. Mihring sualna avangin Pathian chuan lei hi ãnchhia A lawh ta 2 tia ziak a ni. Hnimhlîngnei leh buarte, mihring thawh rimna rawn thlentu- harsatnate leh fiahnate reng reng hi mihring \hatna tura tih an ni vek si. Sualnain a rawn thlen tlâkchhiatna leh hniamna a\anga Pathianin chawisan leh a tumzia hriat nan thil \ul tak an ni. Khawvêl chu lo tlu ta mahse lungngaihna leh vanduaina hlîr chu a ni bîk awzawng lo mai. Leilung awmdan ngeiahte pawh hian beiseina leh thlamuanna thuchahte chu a awm a. Hnimhlîngnei chuan pârte an nei a, rose pangpâr mawi takte pawh hling a ni. “Pathian chu hmangaihna a ni,” tih hi pangpâr kuhmum pârtin chungahte leh hlobet chawrtin chungahte hian ziak a ni. Sava mawi tak takte chuan boruak hi an hram ri mawi tak takte chuan an ti khat a, pangpâr no nghil nghialte chuan boruak hi an ti rimtui chem chem bawk a, ngaw durpuia hnah hring dupte leh, hêng zawng zawngte hian kan Pathianin A fate tihhlim A duhzia chu an entîr a ni. Pathian thu hian Pathian nundan chu a rawn tilang a, Amah ngeiin A khawngaihna leh hmangaihna dai thei lo chu A rawn puang ta hial a. “I ropuina chu mi entîr ta che,” Mosia’n a tih khan, “I hmaah Ka \hatna zawng zawng chu Ka lantîr ang,” 3 tiin LALPAN a chhâng a. Hei hi A ropuina chu a ni: “LALPA Pathian chu lainatnaa khat, zahngaithei tak, dawhthei tak, \hatna leh thutaka khat, sang tam tak tana zahngaihna neimi A ni,” 4 tiin A puang. “Thinnel tak leh ngilnei tak a ni.” 5 “Zahngaihna A lãwm avangin.” 6 Lei leh vana chhinchhiahna chhiarsen rual lohvin Pathian chuan Ama hnên lamah kan thinlungte A hruai a. Khawvêl thil a\angtea zawmna duhawm ber, mihring thinlung hriat phâk tâwk siin, Amah kan hnena A rawn inpuan dan tur chu A zawng ta a. Hêngte hian A hmangaihna an la entîr kim zo teuh lo mai. Hêng thil lanfiahnate hi lo pêk ni ta tehreng
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
5
mahse, Pathian chu \ihbai chunga miten an thîr theih nan, \hatna malmaktu chuan mihringte thinlung chu a tihdelsak a; tichuan Pathian chu mi ngaidam ngailo leh vîn takah an ngai \hîn a ni. Setana chuan Pathian chu vîn tak, mi khirh tak, phubalâk hmang leh Roreltu khermei tak anga mi ngaihtîr a tum \hîn a ni. Mihringte chunga rorelna A thlen theih nân Siamtu chuan mite diklohna leh tihsual chu hmuh zel tumin A thlîr reng ni hian Setana chuan a ngai a. He ngaihdan diklo tak tihreh tur leh, Pathian hmangaihna dai thei lo khawvêl hnena rawn puang tur hian a ni, Isua chu mihringte zînga cheng tura A lo kal tak hial reng ni. Pathian Fapa chu van a\angin Pa tilang tur chuan A lo kal ta a. “Tuman eng lai mahin Pathian an hmu lo, A Fapa mal neih, Pa ângchhûnga awm ngei khan, A chanchin a hril tawh a ni.” 7 “Fapa leh an hnêna Fapain A puan duhnate chauh lo chuan tuman Pa chu an hre hek
lo.” 8 A zirtîrte zînga pakhatin, “Pa chu keini min hmuhtîr ta che,” a tih khan Isuan a hnênah, “Filip, hei leh chen hi in hnênah ka awm a, chuti pawhin min hre lo maw? Tûpawh Mi hmû chu Pa hmûa ni. ‘Pâ chu keini min hmuhtîr rawh’ engti tiha i ti nge ni? A ti a.” 9 Isuan leia A hnathawh A hrilhfiahnaah, “Riangvaite hnênah Chanchin =ha hril tura Mi ruat avangin, LALPA Thlarau chu ka chungah a awm; Ani chuan salte hnena chhuahna thu leh, mitdelte hnena mitvar neih lehna thu sawi tur te, tihduhdah tuarte chhuahtîrna tur tein Mi tîr a ni, A ti a.” 10 Hei hi a ni Isua hnathawh chu, Setana hnehchhiah zawng zawngte tihdam leh thil \ha tichung zelin A kal vel a. In tina damlo lungngai awmlohna hial khuate a awm ta
a; an damlote tihdam sak zêl chungin khuate chu A kal tlang a. A hnathawh hian Pathian
hriak thiha ngei kha A nihzia chu a lantîr a. A damchhûnga A thiltih tinrengah chuan hmangaihna te, zahngaihna te leh mi khawngaih theihna te a lo lang \hîn; A thinlung chu mihring fate tuarpuinain a khat a. Mihring duhnate A hriatpui theih nan mihring angin A awm a. Mi rethei ber berte leh mi tlawm ber berte pawhin Amah va hnaih chu an hlau lo. Naupang tê te pawhin Ani chu an nêl a. A mal chungahte an lawn a, hmangaihna duhawm tak hmel chu an thlîr reng \hin a ni. Thudik pakhat mai tê hi Isua chuan A palzût ngai lo. Hmangaihnain thû A sawichhuak \hîn a ni. Mipuite a biaknaah remhriatna \haber te, fîmkhurna te leh chîk taka thu ngaihthlâknate hi A tìlang ber a. A \awng chaltlâi ngai lo a, \ûl lovah chan \awngkam vîn A hmang ngai bawk hek lo, \ûl lo taka mî thìnlung tìhnatna tûr sawi A duh bawk hek lo, mihring chaklohna chu A dem lova, hmangaihnain thûtak chu A sawi zâwk \hîn a ni.
Vervêkna te, rínhlèlhna te leh sualna te chu A sawisêl \hîn; zìlhhauna thûte A han tihrîk hian
A ãwkâah chan lungngaihna mittui hi a awm bawk \hîn. Tichuan Jerusalem, A khawpui
ngainat tak Amah Kawng leh Thutak leh Nunna hnártu pawh kha A \àhchhán ta hial a nìh
kha.
A ni, Chhndamtu chu an dùh lova, mahse Ani chuan anmahni chu A la khawngaih ta êm
sî a. A nunna chu mi tin tâna pêkin a lo awm ta a. A tân chuan mitin mai hi an hlû a ni. Amah
ngeiin Pathian nihna A khum lai pawhin Pathian chhûngte A ngaihsak avangin A lû pawh a
kûn \hîn. Mî zawng zawngah hian thlarau tlû chhandam ngaite a hmù \hîn sî a. Chutiang nungchang chu a ni Krista nunnaa lo lang ber chu ni. Hei hi a ni Pathian nungchang chu. Pâ thinlung a\angin Pathian khawngaihna chu Kristaa tìhlana lo awmin,
mihringte hnênah a lo luang chhuak ta a ni. Zaidam leh ngilnei Chhandamtu, Isua chu ‘tîsâa
lo lang’ 11 Pathian chu a ni.
Keini min chhandam tûrin a ni Isua chu A lo awm a, A tuar a, A thìh tâk hial ni. Chatuan lãwmna changtûte kan lo nìh vê theih nân “Lungngaihna nei mî-ah” A lo chang a. Pathian chuan A Fapa duhtak, khawngaihna leh thutaka khat chu, ropuina sawi thiam rual loh hmun
a\ang chuan, khawvêl sualnain a tuam vêl, ãnhhia leh thìhna daihlimin a tìhhrehawm hmuna
A lo kal chu A phal ta a. Ama hmangaihna ângchhûnga vantìrhkohte chawimawina hmún
kalsan tûr leh zàhna te, nêksawrna te, tìhtlâwmna te, huatna te, leh thìhna tuar tûrin Pathian
chuan A Fapa chu a pe phal a ni. “Kan thlamuanna tûra thununna chu A chungah a tlã a, A vuakna vualtea tìhdamin kan awm ta.” 12 Thlalêra a awm lai te, Gethsemani huana A awm lai
kâra inhmihranna râpthlâk tak mai hi, Ani Pathian nêna lo awm dûn tawha chuan A tuar na
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
6
êm êm a. Chû chu manganna râpthlâk tak A tawh lai khân A kâ a\angin a lo ri chhuak ta a,
“Ka Pathian, ka Pathian, engahnge min kalsan?” 13 tiin. Pathian hnên a\anga sualnain mihring
a tihhranna, sual phur rit leh a hlauhawmzia hriatna hi a ni Pathian Fapa rilru tìhhrehawmtu chu ni. Hê inthawina ropui tak (Isua Krista) hi Pâin mihringte A hmangaih duh nâna siam a ni lova, mihring chhandam duhtîrtu a ni bawk hek lo. A ni awzâwng lo mai. “Pathianin khawvêl
A hmangaih êm êm a, chutichuan A Fapa neihchhún A pe a.” 14 Pâ chuan tuarsakna ropui tak
avangin min hmangaih a ni lova, min hmangaih vangin tuarsakna A lo siam ta zâwk a ni. Krista chu khawvêl tlu tawh hnêna Palai, Pathian hmagaihna dai thei lo rawn puang chhuaktu chu a ni. “Pathian chuan hawvêl hi Amah nên inremin A siam a.” 15 Pathian chuan A Fapa chu
a zuk tuarpui a. Hmangaihna dai thei lo thinlung chuan min tlanna man chu, Gethsemani
huana A lungngaihnaahte leh Kalvari tlânga A thihnate khân A tlâk zo ta. Isuan, “Hê mi avangin Pâin Mi hmangaih a ni, lâk tûra Ka nun Ka pêk dâwn avang hian,
A ti a.” 16 Chû chu, “Ka Pâ chuan A hmangaih êm êm che u a, mahse Kei Mi la hmangaih
zâwk, nangmahni tlan nâna Ka nùn Ka pêk avangin. In aia tuar leh ding ni tûrin Ka nun hial pawh hlán leh in tlinlohna leh in bawhchhiatna lain, Ka Pâ duhzâwng Ka lo ni ta a. Inthawi
nâna Ka ínhlanna hian Pathian chu thiam a chantîr a, Amah chu Isua ringtute thiamchantîrtu a
ni bawk sî,” A tìhna a ni. Pathian Fapa chauh lo chu min tlanna hnã thawk thei rêng rêng tûmah an awm lo. Pâ
ângchhûnga awma chauh lo chuan amah chu an puang thei sî lo. Pathian hmangaihna thûkzia leh sãnzia hriaa chauh khân A tilang thei a ni. Pâin mihring boral tawhte A hmangaihzia chu Krista’n mihring boral tawhte tâna inthawina ropui A siamna chauh khân a sawi chhuak thei
a ni. “Pathianin khawvêl a hmangaih êm êm a, chutichuan A Fapa neichhun A pê a.” Pathian
chuan A Fapa chu, mihringte zînga chêng tûr leh an sualte phur tûr leh an inthawi nâna thí tûr maiin A pê a ni lova, hnam tlu tawhte tân A pê a ni zâwk. Krista chu mihring mamawhte leh ngaihtuah zawngte hriatchhuahpui theitu a ni. Ani Pathin nêna awm dûn tawh ngeia chuan phelh rual lohvin mihring fâte chu A rawn zawm nghet ta sî a. Chuvangin Isua’n,
“Anmahniho chu ûnaute tìha awm chu A zak lo ve.” 17
kan Ûnaupa, Pathian lal\hùtphah hmâa kan awmdan Kengtu leh hmânlai ata hnam tin Chhandamtu Mihring Fapa chu a ni. Hêng zawng zawng hi sual vanga tlûk hniamna leh
chhiatna a\anga mihring chawisan a nìh theihna tûr a ni, chutichuan, lãwmna thianghlim chu
a chan theih nân Pathian hmangaihna chu mi’n a lo ênchhãwntîr a. Min tlanna tûra man pêk sa, vana kan Pâin chatuan thawi nâna an tân A Fapa A pêkah hian, Kristâ zârah chauh, ngaihtuahna sâng zâwk min pê ang. Pathianin hnam boral tawhte A hmangaihna zauzia, thûkzia leh sânzia Johana’n Thlarau hriattîra a hmuh khân Pathian chawimawina leh zahnain a thinlung a khat a, tichuan he hmangaihna lenzia leh duhawmzia
sawi chhuak thei tûr \awngkam tling a hmu chhuak zo ta ngang lova, khawvêl chu én vê tûrin
a sawm ta hial a ni. “Ngai teh u, Pâin min hmangaihna chu a va nasa êm! ‘Pathian Fâ’ min
vuah tâk hi!” 18 Mihring chunga hê thil lo awm ta hi a va hlu tehlul êm! Dan bawhchhiatna
vangin mihring fâte chu Setana khua leh tui an lo ni ta a. Kristâ tlanna zâra rinna avangin Adama fâte chu Pathian fâte an lo ni thei ta. Mihring tîsâ ang pûin Krista chuan mihring A chawisâng leh ta! Krista nêna inzawmna avang chuan mi bote chu “Pathian fâte” tìa vuah an
lo ni leh ta a ni.
Chutiang hmangaihna chu han thlâwp thei rêng a awm lo. Vana Lalber fâte! Thutak hlú tak! Ngaihtuahna thûk ber bulpui chû! Khawvêl Amah hmangaih vê duh sî lo tâna Pathian hmangaihna nasa chu, chu mi ngaihtuahna mai pawh chuan thlarau hnehna riau a nei a, Pathian duhzâwng lamah rilru chu a hruai \hîn a ni. Pathian nungchang kros chunga ênnate kha an zir nasat poh leh zahngaihna te, zaidamna te leh ngaihdamna dik takte leh felnate kan hmu tam ting mai dâwn a ni. Nûin a fa luhlul tak mai pawh a hmangaih êm êm tho ang bawkin, chû hmangaihna chhiarsên rual loh leh dai thei ngai lo chu kan lo hmû a ni.
Ani chu kan thawina, min Sawipuitu,
1 Sâm 145:15, 16.
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
7
2 Genesis 3:17.
3 Exodus 33:18, 19.
4 Exodus 34:6, 7.
5 Jona 4:2.
6 Mika 7:18.
7 Johana 1:18.
8 Matthaia 11:27.
9 Johana 14:8, 9.
10 Luka 4:18.
11 1 Timothea 3:16.
12 Isaia 53:5.
13 Matthaia 27:46.
14 Johana 3:16.
15 2 Korin 5:19.
16 Johana 10:17
17 Hebrai 2:11
18 1 Johana 3:1
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
8
BUNG 2
MISUALIN KRISTA A MAMAWHZIA
Misualin misual vêk a chhandam thei lo. Misual chuan Chhandamtu a mamawh sî a, chû chhandamna hnã thawk tûra tling awm chhun chu, sual nei lo, Pathian ângchhûnga mi Isua Krista chu a ni.
A tîr takah chuan mihring hi thiltìhtheihna ropui tak leh rilru fel pêk a ni a. A awmdan chu a \hafamkim a. Pathian awmdan nêna inrem a ni. A ngaihtuahnate chu a fîm a, a tumte chu a thianghlim a ni. Amaherawhchu thuawihlohna avangin a thiltihtheihnate hu a khaw lo zo ta a, a thinlunga hmangaihna hmun kha mahnihmasialnain a luah ta a ni. Dan bawhchhiatnain mihring nundan chu a lo tihchak lo ta hlê a, tichuan amâ chaknain sual thiltihtheihna do chu tihrual a ni ta lo. Setana bawiha siam a lo ni ta a, Pathian chuan tlan lo phei sela chu bâwih a ni kumkhua tawh mai ang. Thlêmtu tumber chu, Pathianin mihring A siam tumdan tihchhiat vek a, lei hi lungngaihna leh chhiatnaa tìhkhah a ni. Pathianin mihring A siam avangin, chûng sual zawng zawng chu lo awm ta angin Setana chuan entîr a tum bawk. Mihring chuan, a la sual hmâ khân, “Finna leh hriatna ro zawng zawng thùhrûkna Krista” 1 chu hlim taka biakna a nei thei a. Amaherawhchu a sual hnûin thianghlimnaah chuan hlimna rêng a hmù zo ta lo. Tichuan Pathian hmâ atã bìhrûkna a zawng ta a. Chutiang chu thinlung tihtharna la nei lote awmdan a ni. Pathian nên a inrem lova, Amah nêna inkawmnaah lãwmna rêng rêng a hmu thei lo. Misual chu Pathian mithmuhah chuan a hlím thei lova, mithianghlimte kãwm lovin a tawmím \hîn. Vanrama a luh chu lo phalsak teh reng pawh ni se nuam a ti chuang lovang. Mahni hmasial lo hmangaihna rilrûin ro a rêlna hmunah te, thinlung rêng rêngin Hmangaihna dai ngai lo thinlung an rempuina hmunah te chuan rilrem zâwng rêng a awm tawh lovang. A ngaihtuahna te, a duhzâwng te leh a chêtdan te chu, chuta sualna nei lote tihdan nên chuan a lo inrem lovang a. Vanram rimawi tak mai timawi lotu a ni ang. A tân chuan vanram chu hremhmun a lo ni ang a; vanram ênna leh lãwmna ber chu bìhrûksan a châk dâwn a ni. Vanram a\anga misualte lo hnartu chu Pathian thuchhuak a ni bîk lova, chumi hmuna chêng vê tûra anmahni tlin lohna ngei khân a hnar zâwk a ni. Pathian ropuina chu ani tân chuan kanral hmang mei, anmahni tlan tura thí ta hmêl lakah chuan an bìhrûk theih nân boral mai chu an lo thlang zâwk ang. Kan pilna sual khur a\anga chhuah leh hi keimahni mai chuan a theih loh hul hual a. Kan thinlungte chu a sual a, kan tidanglam thei sî lo. “Tûinnge thil bawlhhlawh a\angin thil thianghlim rawn la chhuak thei ang?” “Tîsa dùhzâwng chu Pathian dona a nih avangin, chû chu Pathian danin a awm sî lova, awm pawh a awm thei bawk hek lo.” 2 Lehkhathiamna te, hnam nun te, rilru dùhthlanna sawizawina te, mihring zawng zawngte hian mahni hun leh hmun an nei vek a, mahse hetah hi chuan thiltihtheihna rêng rêng an nei lo. Pâwnlam awmdan zawng an siam \hà thei e, mahse thinlung zawng an tidanglam thei lova, nunna hnâr kha an tithianghlim thei lo. Mihring chu sualna a\anga thianghlimnaa tihdanglama a awm theih hmâin, chunglam a\anga nunna thar, chhûnglam a\anga thiltihtheihna hnathawh a awm ngei tûr a ni. Chû thiltihtheihna chu Krista a ni. Kristâ khawngaihna chauh hian rilru thí hnû kha a tinung leh thei a, tichuan Pathian hnênah leh thianghlimnaah a hîplût \hîn. Chhandamtu chuan, “Chunglam a\anga mi a pianthar chauh loh chuan,” thinlung thar te, duhna thar te, tumna thar te, chêtdan thar te leh nunthara hruainate a
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
9
neih zet loh chuan, “Pathian ram a hmù thei lovang,” 3 a ti a. Mihringa thil \ha awm sa kha tihlen a, tihzau chauh a \ûl a ni tih ngaihdan hi chu dâwt mùhlûm a ni. “Khawvêl mi chuan Pathian thlarau lam thilte chu a lãwm \hîn lo, ani ngaih chuan âtthlâk a ni sî a; Thlarau lama
hriat fiah a nih avangin a hre thei lo rêng rêng bawk a ni.” “I piangthar tûr ka tih che hi makti sùh.” 4 Krista chanchin chu heti hian ziak a ni: “Amahah chuan nunna a awm, chumi nunna chu mihringte ênna a ni.” Isua chauh lo chu ‘vanhnuaia mihring sak zîngah min chhandam tûr hming dang rêng a awm lo.” 5 Pathian ngilneihna te leh A \hatna te, Pâ zaidam A nihzia te, A nungchang hriatfiah ngawt te hi a tâwk lo. A dan, finna leh rorêl felna pawh chu, chatuan hmangaihna bulpuiah chuan a nghat tih hriatthiam pawh hi a tâwk mai hek lo. “Ka tih duh loh zawng chu ka tih sî chuan dan chu a \ha tia âwih ka ni ang a sîn.” “Dan chu a thianghlim a ni, thupêk pawh chu a thianghlim a, a fel a, a \ha a ni,” tih thû Tirhkoh Paula’n a sawi lai hian hêng zawng zawng hi
a lo hmuthiam vek a ni. Amaherawhchu lungngai leh beidawnga a awmlai chuan hei hi a
sawi bawk, “Kei erawhchu tisa lama mi, sual bawiha hralh tawh ka ni.” 6 Amah ngei pawhin
a neih theih loh felna leh thianghlimna neih chu a châk êm êm a, tichuan, “Aw, mirethei ka
va ni tehlul êm! Hê thìhna taksa lakah hian tuinnge min chhanchhuak thei ang?” 7 a ti ta hial a ni. Chutiang chu ram tina mîten hmânlai atã tawh an thinlung hrehawm avanga an âuchhuahpui \hín chu a ni. Chûng zawng zawng tân chuan chhãnna pakhat chauh a awm, chû chu: “En teh u, Pathian Beramno, khawvêl sual kalpuitu tûr saw,” 8 tih hi a ni. Hê thudik hi chiang taka entîr tûrin Pathian Thlarau chuan entîrna tamtak a hmang a, sual ritphurhna a\anga zalên châkte tân entîrna chiang tak A siam a. Jakoba chu, Esauva a bum hnû khân a pâ in a\angin a tlãnbo a, sual hriatna chuan a uai thlù dêr mai. Damchhûng hlimna zawng zawng a\anga tlãnbo a nih avangin khawhar takin a vakvai ta a; a ngaihtuahna pakhat chuan a dang âiin a rilru a khawih bîk a, sualnain Pathian a\angin a tihrang daih ang a, tichuan vanin a kalsan mai ang tih hlauhna lianpui a thinlungah a awm a ni. Lungngai takin lei chârah chãwl tûrin a mu ta thlawp mai a, a kiang vêla tlângte lah chu a reh tlawk tlawk mai sî a; chunglam arsîte chu a pe ún bawk a. Chutia a han muthilh chuan thil êng mak tak mai hi a mumangah a hmu ta phut mai a; a mutna phaizâwl a\ang chuan kãilãwn zau nuam tak mai, vanram kawngkhar chhunchho ruah hi a hmû a, chû kailawn chungah chuan Pathian vantirhkohte chhuk leh chho an lo ìnsûl zut zut a; chutih lai chuan chunglam a\angin Pathian ãw, beiseina leh thlamuanna thuchah a hre ta. Chutiang chuan Jakoba chu a thlarau mamawh ber Chhandamtu chu hriattîr a lo ni a. Hlim leh lãwm takin misual chuan Pathian nêna inzawmna kawng a hmuchuak ta a ni. A mumanga leilãwn hian Isua a entîr a, Ani chu Pathian leh mihring dawhzawmtu Palai awmchhun a ni. “Van inhawngah Pathian vantirhkohte Mihring Fapa chunga chhuk leh chho in la hmû ang,” 9 tih thû Isuan Nathanaela hnêna A sawi pawh khân hê entîrna bawk hi a ni A chhuilêt ni. Kalsualna avangin mihring hi Pathian hnên a\angin a lo intihrang a, tichuan lei chu van a\anga tihhran a lo ni a. Chû in\henna chu zawmin awm thei tawh lo mahse, Krista zârah lei leh van chu zawm a lo ni leh ta. Rawngbâwltû vantirhkohte chuan mihring chu an pâwl leh theih nân, Krista chuan A
\hatnain, sualnain a tihchah tawh chu A zawm leh ta a. Mihring tlu tawh, chaklo êm êm leh \anpui ngai chu, thiltihtheihna tãwp nei lo, Bulpui nên chuan Krista’n a zawm ta a ni. Tlu tawhte \anpui tûr leh beiseina bul chu an thlahthlam chuan mihringin hmasâwnna tûra an ngaihtuah leh an inchawisannate hi engmah lo mai a ni ang. “Thilpêk \ha leh thilpêk famkim zawng zawng chu,” 10 Pathian hnên a\anga chhuak a ni. Amâ hnên a\ang lo chuan nundan dik rêng rêng a awm lo. Pathian hnên thlenna kawng awm chhun chu Krista a ni. Isua’n, “Kei hi Kawng leh Thutak leh Nunna chu ka ni, keimaha kal lo chu tûmah Pâ hnên an thleng ngai lo,” 11 a ti. Pathian thinlung chuan thihna thlen khawp hial hmangaihnaa A lei fâte A hmangaih avangin A Fapa a rawn pê a; tichuan thilthlãwnpêk pakhatah chuan vanram thil zawng zawng chu kan hnênah A pe chhuak a ni. Chhandamtu nunna te, thihna te, dîlsakna te leh vantirhkohte rawngbãwlna te, Thlarau ngen sakna te, Pain engkim chunga A thawhnate leh van mîte ngaihtuahna bang thei lote chu mihring tlannaa tel vek an ni.
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
10
Aw, kan tâna inthawina mak tak siam kha i ngaihtuah teh ang u! Boralte chhanchhuak tûr leh Pâ ina hruaikîr leh tûra vanlam beihna zawng zawng ropuizia pawh ngaihhlùt tumin i ngaihtuah bawk ang u. Min chhanchhuak tûra vanin a lo tih tawh âia ropui leh nasa zâwk tihtheih dang engmah a awm lo. Min Siamtu leh Tlantu rawng hi hlim taka min bãwltîr theitu tûrte chu thil \ha tih avanga lãwmman ropui lo awm tûr te, vanram kan la chên tûr te, vantirhkhte nêna inpãwlna te, Pathian leh A Fapa hmangaihna leh pãwlna la dawn zêl tûrte leh, kan theihna chatuana hmasâwn chho leh zau zêl tûrte hi an ni lovem ni? Pathian zahngaihna chu an pawisa dâwn lo’m ni? Thil dang enge A la tih theih? Hmangaihna mak taka min hmangaihtu hnênah chuan tlang takin i inhlãn ang u. Amah ang taka tihdanglama kan awm theih nân leh rawngbâwltû vantirhkohte nêna kan ìnpãwl theih a, Pâ leh A Fapa nêna inrem taka kan inzawm theih nân, a thil min ruatsak chu i sâwtpui ang u.
1 Kolosa 2:3.
2 Joba 14:4; Rome 8:7
3 Johana 3:3.
4 1 Korin 2:14; Johana 3:7.
5 Johana 1:4; Tirhkohte 4:12.
6 Rome 7:16, 12, 14.
7 Rome 7:24.
8 Johana 1:29
9 Johana 1:51.
10 Jakoba 1:17.
11 Johana 14:6.
LAL ISUA HMING I FAK ANG U Lal Isua hming i fak ang u. Angel chawimawia chu; Lalber lukhum la chhuak ula, Lalber khumtîr rawh u.
Adama thlah a tihdam hi, Tlu, a tlanchhuahte chu; A khawngaihin a chhan che u hi; Lalber khumtîr rawh u.
Khawvâla mize tin renga, Chitin awm bawkte u; Chawimawina zawng zawng pe ula; Lalber khumtîr rawh u.
Khîta vanho thianghlim nên khian, Amah chawimawi ka duh; An chatuan hla sakpui ve nân:
Lalber khumtîr rawh u.
—EDWARD PERRONET
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
11
BUNG 3
SIMNA
Misual sim lo chuan chatuan ram a luah thei lovang. Sual rêng rêng chuan chatuan ramah hmun a nei dâwn bawk hek lo. Chuvangin misual Chhandamtu Isua Krista chuan sim duh apiangte chu lãwm takin A \anpui \hîn. A thisen chu misual tân a far sî a.
Engtin nge mihring chu Pathian laka a fel theih ang? Engtin nge misual chu tihfela a awm theih ang? Krista zarah chauh hian Pathian leh thianghlimna nen inremin kan awm thei a; mahse Krista hnênah chuan engtin nge kan kal ang? Pentekos nî a mipuiin an sualte an lo hriatchhuah a, “Enge kan tih tâk ang?” tia an zâwt ang bawk kha tunlaite hian an la zâwt zêl a ni. Petera chhanna hmasaber chu, “Sim rawh u,” 1 tih hi a ni. Chumi hnu lawkah, “Chuvangin in sualte thaibo a nih theih nân, sim ula, hawikir leh rawh u,” 2 a ti bawk. Simna hian sual vanga lungngaihna leh sual hawisanna a fãwmkêm a. Sualna hi a sualzia kan hmuh loh chuan kan bansan thei lovang; sual chu thinlung taka kan hawisan loh chuan nunah hian danglamna tak zet a awm thei bawk hek lo ang. Siamna awmdan dik hrechiang thiam lo mi tam tak an awm. Mi tamtak chuan an thiltih sual avangin pawi an ti a, an thil tih dik lohin an chungah tuarnate a rawn thlen ang tih an hlauh avangin pawnlam thil siam\hatnate an nei a. Amaherawhchu, Bible tihdan chuan hetiang hi chu simna a tling zo lo. Sualna ai chuan tuarna chu an pawi tih zâwk avangin, Esauva’n a fatîr nihna chu kumkhuaa hloh a ni ta tih a hria a, a lungngaihna kha chutiang lungngaihna chu a ni. Balaama chuan a kalna kawngah vantirhkoh khandaih hriam táwn keng a hmu a, a hlau ta êm êm a, tichuan a thih mai dawn avangin a sualna a pawm ta a; mahse sual simna tak tak te, tumna danglam ta leh sual tenna te a nei chuang hauh lo. Juda Iskariota pawhin a LALPA a mantîr khan, “Mi thiam thisen ka mantîr kha thil ka thil ka lo tisual a ni,” 3 tiin a puang leh a ni. Chutiang inpuanna chu a thinlung sual a\anga thiamloh inchantîrna hlauhawm tak leh rorelna râpthlâk tak thlirnain a rawn tihluitîr mai a ni. A thiltihsual vanga thil hlauhawm tak ama chunga tla tur khan a tihlau ta êm êm a, mahse Pathian Fapa sualna nei lo a mantîr avang leh, Israelte Mi Thianghlim a phatsan avanga lungchhe khawpa a thinlung kehna a nunaha awm chuang lo. Faraoa pawh kha Pathianin A hrem lai khan hremna dang a pumpelh theih nan a sualzia chu a hrechhuak a, mahse Pathian hremna chu a reh veleh a rilru pangngai a pu leh \hîn. Hêng mi zawng zawngte hian sual vanga thil lo awm chu pawi an ti a, mahse sualna avang chuan an lungngai si lo. Amaherawhchu thinlung hi Pathian Thlarau thuneihna lama a inpêk hian, chhia leh \ha hriatna chu tihharh a lo ni a, misual chuan Pathian dan, lei leh van awpna dan bul, thûkzia leh thianghlimzia chu a\hen azara a lo hrethiam \hîn. “Êng tak, mitin tiêng \hin khawvêla lo kal mêk” 4 khan rilru chhûngril berte a rawn chhun êng a, thima thuhrûkte chu tihlanin an lo awm ta a ni. Sual inhriatna chuan thinlung leh rilru chu a lo hneh a. Misual chuan Jehova felna rilru chu a lo nei a; thinlungte Hmuchhuaktu hmaa a sualzia leh bawlhlawhzia chu a hre ta a. Pathian hmangaihna te, mawina te leh lawmna te chu a lo hmu thiam a, Pathian nena inzawm chu a lo chak ta êm êm a ni. A tlûk hnua Davida \awng\aina khan sual vanga lungngaihna awmdan dik chu a entîr a, A simna chu a duhawmin a thûk a ni. A diklohna khuh tumna reng reng a awm lova, rorelna hlauhawm tlanbosan châkna reng reng a \awng\ainaah a lang lo. Davida chuan a dan bawhchhiatna nasatzia chu a hmu a, a rilru bawlhhlawhzia a hmu bawk a; tichuan a sualna chu a haw ta êm êm a. Ngaihdam dîl nan chauh a \awng\ai lo, thinlung thianghlimna dîlin a
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
12
\awng\awi bawk a. Pathian nen inrem theihna leh thianghlimna dîlin a \awng\ai a. Pathian nen inrema awma, inkawm leh thianghlimnaa lawm chu a lo châk ta ngawih ngawih a ni. Hei hi a rilru puan chhuahna chu a ni:
“A bawhchhiatna ngaihdama awm a, a sualna hliahkhuha awma chu, a eng a thâwl e. Mi, LALPAN khawlohna
neia A ruat lohva, a thlarauva tihderna reng reng awm lova chu, a eng a thâwl e.” 5 “Aw Pathian, I ngilneihzia
ang zêlin mi khawngaih la; I lainatna nasatzia ang zêlin ka bawhchhiatnate hi thai bo vang che
bawhchhiatnate hi ka hre ta si a: ka sual hi ka hmaah a awm fo \hîn a ni. I chungah, I chung chauhvah thil ka
tisual a, I mithmuhah thil sual chu ka lo ti ta a;
vur aiin ka var ang
thlarau dik tak siam thar leh ang che. I hnen ata hi mi paihbo suh la, I Thlarau Thianghlim hi mi lâksak suh
ang che. I mi chhandam hlimna chu pe leh la, Thlarau tihnuamin mi chelh ang che
Chhandamtu Pathian, thisen chhuahnate lakah mi chhanhim ang che; tichuan ka lei hian I felna thu hi hlim
takin hlaah a sã ang” 6
Ka
Husopin mi tifai la, tichuan ka fai ang; Mi silfai la, tichuan
Aw Pathian, keimahah hian thinlung thianghlim tak siam la, ka kawchhûngah hian
Aw Pathian, Nang mi
Hetiang simna hi chu kan theihnain a thlen bâk a ni; chunglama han chho, mihringte hnena thilthlãwnpêkte Petu- Krista hnen a\ang chauhva neih theih a ni. Mi tamtak chu hetah ngei hian an diklo \hîn, chuvang tak chuan Krista’n \anpuina pêk A duh pawh an dawng thei \hîn lo. An sualte an sim hmasak zet loh chuan Krista hnena kal thei lo niin an ring a, chu simna chuan an sual ngaihdamna turin kawng a buatsaih niin an ring bawk. Simna chu sual ngaihdamna ai chuan a hmasa zâwk a ni tih hi a dik e; thinlung chhûng taka simna hian Chhandamtu a mamawhzia chu a hre chhuak si \hin. A nih leh misual chuan Krista hnena a lo kal theih hmain a sim hun a nghâk kher dâwn em ni? Simna chu misual leh Chhandamtu kâra kawng daltu tur a siam em ni? Bible chuan misualin Krista sawmna a ngaihven theih hmain a sim ngei ngei tur a ni tiin a zirtîr lo. “Nangni thawk rim leh phurrit phur zawng zawngte u, Ka hnênah lo kal ula, Keima’n Ka chawlhtîr ang che u,” 7 A ti zawk a ni. Krista hnena chhuak chu \hatna a ni a, chu chuan simna dikah a hruai \hîn a ni. Peteran Israel mite hnena, “Amah ngei kha Pathianin Lalah leh Chhandamtua awm atan A dinglamah A chawimawi ta a, Israelte sual simtîr tur leh ngaidam turin,” 8 tia a sawi khan he thu hi a tichiang ta a ni. Krista Thlarauvin kan chhia leh \ha hriatna a kaihharh chauh loh chuan sual simna kan nei thei lova, chutiang bawkin Krista lovin sual ngaihdamna a awm thei lo. Krista chu thil dik tinreng tihtumna bul a ni. Sual dona tur thinlunga rawn tuh theitu chu Amah chauh hi a ni. A Thlarau Thianghlimin kan thinlung chhûngah a thawk tih hriatna fiah tak chu thutak leh thil thianghlim kan lo duhna te, kan sualnate kan lo hriatna te hi a ni. Isuan, “Kei lei atã khaikãnin Ka awm chuan, mi zawng zawng Keima hnênah Ka hîp ang,” 9 A lo ti tawh si a. Krista chu khawvêl sualna avanga thî- Chhandamtu angin misual hnênah chuan A in-tilang ngei tur a ni. Kalvari kros chunga Pathian Beram No kan han thlirin tlanna thurûk chu kan thinlung chhûngah a lo lang \an a, tichuan Pathian \hatna chuan siamnaah min hruai \hîn a ni. Misual tana thîin, Krista chuan hriatthiam zawh sen rual loh hmangaihna A lantîr a. Misualin he hmangaihna hi thlîr a, a thinlung tinemin, a rilru a khawih êm êm a, sual simna a nei ta \hîn a ni. A châng chuan miten, Krista hnen lamah hruaiin an awm tih an inhriat hmain an sual chîn \henkhatte an lo bansanin, an awmdan sualte chu an lo zahpui \hin a ni tih hi a dik hle mai. Mahse miten thil dik tih an duh changa insiam\hat tumna an neih apiang hian Krista thiltihtheihna chu anmahniah a lo awm a ni. An hriat si loh thuneihna khân an thinlung chhhûngah a thawk a, chhia leh \ha hriatna chu tihchak a lo ni a, pawnlam nundan chena siam\hatina lo awm \hîn. Krista’n A kros thlîr tur leh, an sualnain Ani chu a \ihnatzia hrefiah tura A hip lai chuan, an chhia leh \ha hriatnah chuan thupêk chu a lo lût a. An nundan suahsualzia leh an rilrua sualna thûkzia chu an hnen ngeiah tihlan a lo ni a. Kristâ felna \henkhatte chu an lo hrethiam a, “Sual hi enge a nih a, tlanna tura chutiang inthawina hial a ngaih tâk? Heng hmangaihna zawng zawng te, tuarna zawng zawng te leh inngaihtlawmna zawng zawngte hi, kan boral loh a, chatuana nunna kan neih zâwk nana ngen an ni lawm ni?” an ti \hin. Misual chuan he hmangaihna hi a hnar thei a, Krista hnena hipa awm pawh a duh lo thei; mahse a hnial loh phawt chuan Isua hnen lamah hip a ni ang; chhandamna tura remruat
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
13
hriatthiamna chuan, Pathian Fapa tuartîrtu, ama sualnate chu sim tûrin kros bulah chuan a hruai ngei ang. Pathian Thlarau, thil siam chunga thawktu bawk khan, mihringte thinlungah thu sawiin, thil eng emaw an la neih loh neih châkna ropui tak an rilruah A pe a. An duhzawng chu khawvêl thilte hian a titlai zo lo. Pathian Thlarau erawh chuan muanna leh chawlhna pe thei—Krista khawngaihna leh thianghlimnaa lawmna chauh a zawnpui a. Chhandamtu chuan thil hmuh theih leh hmuh theih lohtein, sual nawmchen kham theihlohna a\anga malsawmna
tawp theilo chu miten Amaha an neih theih zawk nân, an thinlungte hruai turin A thawk reng
a ni. Tuihal apiang hnena thuchah chu, “Tuihal apiang lo kal rawh se, a duh apiangin nunna
tui hi a thlãwnin la rawh se,” 10 tih hi a ni. He khawvêlin a peê theih aia thil eng emaw \ha zawk in thinlunga in châk hian, chu châkna chu in rilrua Pathian âw angin in lo hria a. Krista chu A hmangaihna tawp lo leh A thianghlimmna famkim chuan in hnena A rawn tihlan theih nân simna pe tur tur che uin, Pathian chu dîl \hîn rawh u. Chhandamtu nunah chuan Pathian dan bulpui—Pathian leh mihring hnena hmangaihna chu famkim taka lantîr a ni. =hatna leh mahni hmasial lo hmangaihna chu A nunphung a ni. Chhandamtu kan han thlîr a, A hnen a\anga ênna kan chunga a lo thlen hian, kan thinlung sualziate chu kan hmuchhuak \hîn a ni. Nikodema angin, kan awmdan a fel tâwkin, kan nunchang a dik tawk a lawm tiin mahni kan lo infak mai thei a; misual dangte angin Pathian hmaah chuan inngaihtlawm pawh ngaiin kan ring lo bawk thei e; mahse Krista hnen a\anga ênnain kan thinlung a rawn chhun ên chuan kan thianghlim lohzia chu kan hmu thei ang; mahni hmasialna te, Pathian dona te, nun tibawlhhlawh thei thil reng rengte chu kan hmu chiang thiam tawh ang. Kan felna chu silhfen bawlhhlawh ang ngei a lo ni tihte kan hria ang a, sual bawlhhlawh tlengfai thei leh kan thinlungte tithar thei chu Krista thisen chauh kha a lo ni tihte kan hria ang. Pathian ropuina êng leh Krista thianghlimna êngin rilru a rawn chhun ên hian bawlhhlawhna tinreng mai a lo langfiah a, mihring nungchang famkimlohnate a rawn tilangsar vek bawk \hîn a ni. Duhna thianghlimlo te, thinlung bawlhhlawh te leh \awng bawlhhlawh chenin a rawn tilang chiang \hîn a. Misualin Pathian dan hnawla thil diklo a tih tâkte chu ama mithmuh ngeiah tihlanin a lo awm a, tichuan a rilru chu Pathian Thlarau enfiahnaah chuan a hrehawm ta êm êm a. Krista nungchang bawlhhlawh lohzia leh thianghlimzia a han thlir phei chaun amah leh amah a lo inten êm êm \hîn. Zawlnei Daniela chuan vanram palai a hnena rawn tirh thlâk, ropuina hual vel a han hmuh lai chuan, a chaklohzia leh a famkimlohzia inhriatnain a lo khat ta a. A thil hmuh makzia hrilhfiah nan heti hian a sawi: “Keimahah hian chakna reng a awm lo va, ka mawinate lah chu a chhe zo ta si a, thahrui reng ka nei ta lo,” 11 tiin. Thlarauvin chutiang a lo tawh zet chuan a duhãmnate kha lo haw êm êmin, mahni inhmangaihnate a lo ten ta a. Kristâ felna zarah chuan Pathian dan leh Krista nungchang nena inremna thinlung chu a zawng \hîn. Paula chuan, “Dan thua felna lamah chuan,” pawnlam thiltih chungchangah chuan, “Sawiselbo” 12 a inti a, mahse thlarau lam dan chungchângah chuan misual a ni tih amah ngei
a lo inhmu a. Pawnlam nundana mihringte dan ziak anga relnaah chuan sual lo tûrin a insiam
thei a, mahse dan thianghlim thûkzia te a zuk thlir a, Pathianin amah A hmuh ang a, amah leh amah a han inhmuhfiah zet kha chuan, a inngaitlawm ta êm êm a. “Hmanah khan kei dan
lovin ka nung a, nimahsela, thupek chu a lo awm ve leh sual a lo harh a, kei chu ka thi ta a,” 13
a ti. Thlarau lam dan a han hmuh chuan sual chu râpthlâk takin a lo lang a, a inngaihsanna te
chu a lo bo ta a ni. Pathian chuan sualna zawng zawng hi ang khat vekin a ngai lo va; thiltihsualah hian mihring ngaihdan pawh a inang lo, mahse Pathian mithmuhah hi chuan te lua reng reng a awm lo. Mihring rorelna chu mahnihmasial leh famkim lo a ni a, Pathian erawh chuan thil engkim hi an nihna ang takin A teh vek a. Zurui chu entleu a ni a, a sualna avangin vanram a kai lo ang tia sawi a ni. Chapona te, mahni hmasialna te hi a ni Pathian duh lohzawng riau chu, zilhhau loh a ni fo si. A nungchang hmangaihna nen chuan a inkalh tlat si a, chu hmangaihna chu khawvêl sual hmaa mi tawh kha a ni. Sualna râpthlâk taka tlu chuan a zahthlakzia chu a hrechhuak \hin a; mi chapo erawh chuan chutiang mamawh chu a
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
14
hrechhuak \hin a; mi chapi erawh chuan chutiang mamawh chu a hre ve lo va, chutichuan Krista’n malsawmna tawp theilo pek A tum kha a lo hnial \hin a ni. Chhiahkhawntu, “Pathian, kei misual hi mi khawngaih rawh,” 14 tia \awng\ai khan midangin amah an hmuh angin mahni chu misualah a inngai a; mahse a mamawh ber chu a
hria a, a sualna avanga zak êm êm chung chuan, Pathian hnênah zahngaihna dîl turin a lo kal
ta a nih kha. A thinlung chu Pathian Thlarauin hna a thawh theih nân leh, sual thiltihtheihna
a\anga a lo zalen theih nan a hawng ta a ni. Farisai, chapo leh fela inngai \awng\aina erawh kha chuan, Thlarau Thianghlim thuneihna a duh lo thung a, Pathian a\anga a hlat êm avang khan, Pathian thianghlimna ber pawh a hre lova, engmah a dawng bawk hek lo. I sualzia i hmuh phawt chuan insiam\hat deuh hun nghak suh. Mi tam tak chuan Kristâ hnena kal tur chuan \ha tawkin an inring \hin lo a. A nih leh nang, mahni theihnaa \hat theih deuh zawk i inring emaw chu? “Ethiopia mi hãngin a vun a thlâk thei em ni? A nih leh keitein a zia a thup thei em ni? Chuti a nih chuan nangni pawhin thil \ha in ti thei ang chu!
Thil sual tih hi in pi leh pu dan a ni si a.” 15 Pathianah chauh hian kan tan \anpuina a awm a. Ngenna lian zâwkte kan nghâk tur a ni lo. Mahniin engmah kan tithei si lo va, kan nihna ang chiah hian Krista hnênah kan kal mai tur a ni. Pathian chuan A khawngaihna duh lotute pawh, A hmangaihna leh zahngaihna chuan A la chhandam cheu dawn a ni, tiin tumah mahni inbum chawp suh se. Sualna râpthlâkzia chu kros chungah chauh khan a ngaihruat theih a ni. ‘Misual paih chhuak tur chuan Pathian chu
A \ha lutuk’ an tih chuan Kalvari tlang lam thlîr rawh se. Mihring chhandamna tur kawng
dang reng a awm loh avang leh, he inthawina tel lo hi chuan, mihring tan sual thiltihtheihna
bawlhhlawh a\anga chhuah theihna tur kawng dang reng a awm theih dawn loh avangin, Krista khan thuawihlohna sual chu A chungah nghatin, misualte aiah chuan A lo tuar ta a ni. Pathian Fapa thihna leh tuarna leh hmangaihna hian, sual râpthlâkzia a\anga himna chu a awm lo tih a tilang chiang bawk. A chang chuan sual la sim lote chuan, anmahni inhliahkhauh nân Kristian naran chanchin chu hetiang hian an sawi \hin a: “Kei pawh anmahni tluk bawk chuan ka \ha a ni. An awmdanah kei aia mawina leh mahni inphatna a awm bîk chuang lo. Keimah ang bawkin
nawmchenna an ngaina ve tho si,” tiin. Chutiang chuan thil tih tur an tih peih si loh thùp nan midangte diklohna chu an sawi a. Midangte sualna leh tlinlohna chuan tumah a ngaidam chuang lo. LALPA chuan entawn tur mihring dik lo tak min pe zawk a ni. Chung Kristian nundan sawiseltute chuan, nundan mawi zâwk leh entawn tlak zâwk an entîr tur a ni. Kristian awmdan tur an hriat si chaun, an sualna chu a nasa zâwk dâwn lo’m ni? Thil dik chu an hria
a, an la ti duh lo cheu si.
Nakinah tihna lakah invêng fîmkhur rawh. Krista zara thinlung thianghlim zawnna leh, i sualte ngaihdamna tur chu ngaihthah suh. Sang tam tak chuan hetah hian an tisual a, an chatuan nunna an chãn phah \hîn a ni. He nunna tawi leh chianglo takah hian ka chêng reng
lo ang a; mahse thil hlauhawm tak a hlauhawmna hriatthiam zawh rual loh chu a awm a, chu
chu Pathian Thlarau Thianghlim kohna aw awih thuai loh a, suala awm rengna hi a ni. Chutiang vuaichãna chu thil sual tak pawh a ni nghe nghe. Sual te tak tê ngaih theih pawh hi chatuan boralna min thlentu a ni thei. Kan hneh loh khan min hneh ang a, kan chhiatna thlentu a ni mai ang. Evi leh Adama chuan ‘theirah ei phal loh ei mai mai chu engmah tham a ni lo ang,’ Pathianin ‘thil hlauhawm deuh a lo thleng ang,’ A tih ang êm kha chu lo thleng thei tak tak dawnin an ring lova. Mahse he thil te tak tê hi Pathian dan danglam thei lo leh dan
thianghlim bawhchhiatna chu a niin, mihring chu Pathian hnen a\angin a lo tihrang ta bawk a, sualna chuan thihna tuilian kawngkhar leh manganna sawisen rual loh chu kan khawvêlah hian a rawn hawng ta a ni. Hman lai ata tunlai thleng hian, kan lei a\ang hian lungngaihna rumri chu chatlak lovin a lo chhuak a, mihring thuawih lohna avangin, thil siam pumpuite chu hrehawm tuarin an lo rûm \hîn a ni. Van ngei pawhin Pathian dodala mihring helna chu
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
15
Dan bawhchhiatna reng rengte leh Krista khawngaihna thlahthlamna emaw, hnarna emaw
te reng reng hi, nangma chungah bawk a tla leh \hîn a ni; thinlung a tisakin, duhthlanna a
tichhia a, hriatthiamna a tingawng a, Pathian Thlarau Thianghlim sawmna pantîr lova, i pan
theihna pawh a titlêm bawk a ni.
Tam tak chuan sualna kawng chu an duh hun hunah thlâk theiin an inring a. Zahngaihnaa sawmna chu an tinawmnah theiin an ring bawk a. Mahse chung chuan an rilru a khawih leh
hlê bawk a ni. Khawngaihna Thlarau an lo hmuhsit hnua, an duhthlanna chu Setana lama an
pêk tawh hnu pawhin, an kawng chu tihdanglam thut theih niin an ring \hîn. Mahse chuti maia awlâi chu a ni lo, damchhunga thil hriatchhian leh lehkhathiamna hian, nungchang chu a
lo khawih a, tichuan mi tlêmtein Isua anga awm an lo duh \hin. Rilrua thil sual tihduhna pakhat lek, châm reng leh nungchang diklo langsar tak pakhat
lek pawh hian, Chanchin =ha thiltihtheina chu a ti mumal lo tulh tulh \hîn. Thil sual lawmna
reng reng hian rilruin Pathian a huatna kha a lo \anpui \hîn a ni. Pathian rinlohzia emaw
Pathian thutaka danglamna miina neihlohzia emaw tilangtu chuan, ama tuh ngei kha a seng leh dawn a ni. “Misual chu a sualna hrui ngeia phuarbehin a awm ang,” 16 tih mifingin a sawi
aia sual chhete pawh a hlauhawmzia sawina thu Pathian lehkhabuah a awm chuang lo.
Krista chu sualna ata min chhanchhuak tur chuan A inpeihsa reng a, mahse kan duhthlanna ngei pawh kha sual lamah a lo kawi a, zalen taka awm pawh chu kan lo duh \hîn
lo va, A khawngaihna kan pawm duh si loh chuan kan tan thil dang enge A tih theih tâk ang?
A hmangaihna kan lo hnar hian keimahni ngei kan intiboral chawp a ni. “Ngai teh u, tun hi
hun lawmawm chu a ni a; ngai teh u, tun hi chhandamna nî chu a ni.” “Vawiin hian A âw in hriat chuan, in thinlung tikhauh suh u.” 17 “Mihring chuan pawnlam landan a thlîr a, LALPA erawh chuan thinlung lam A thîr \hin.” 18 Mihring thinlung, lawmna leh lungngaihna rilru, thinlung kawhmawhbawla vakbo hnu,
bawlhhlawhna leh bumnaa khat hi a ni A thlîr \hin ni. A chetziate leh a thiltumte chu A hria a. Sâm phuahtuin engkim Hmutu lama a pindante a hawnsak angin, i sual bawlhhlawh zawng zawng nen chuan Ama lam pan rawh. Sâm phuahtu chuan, “Aw Pathian, ngun takin
mi enchhuak la, ka thinlung hi hria ang che; mi fiah la, ka ngaihtuahnate hi hria ang che.
Keimahah hian suahsualna kawng reng reng a awm eng awm lo en la, chatuan kawngah chuan mi hruai ang che,” 19 a ti. Thinlung hi tlenfai a nih hmâ loh chuan, tam takin Pathian anna nei, rilrua a hriat a hriatna sakhua chauh an lo ring \hîn. I \awng\aina chu, “Aw Pathian, keimahah hian thinlung thianghlim tak siam la, ka chhûngah hian Thlarau diktak siam thar leh ang che,” 20 tih hi ni rawh se. Nangma rilru ngeiin khun takin chhût rawh. I nunna a lo tawp dawn \epa i awmdan duhzawng anga awm turin \hahnemngai rawh. Hei hi Pathian leh nangma inkara siam fel tur thil, chatuan atana siamfel tur chu a ni. ‘A ni mai thei’ tih mai mai beiseina chuan, i chhiatna a rawn thlen zâwk ang. Pathian thu chu ngun taka \awng\ai chungin zir la. Pathian dan leh Krista nunna, thianghlimna bul, “Chu thianghlimna tel lova tuman LALPA an hmuh theih lohna chu,” 21 chu
thu chuan i hmaah a rawn tilang a; chu thu chuan sualna chu rawn hriattîrin, chhandamna dawng chu mawl takin a rawn puang a ni; chu thu chu i rilrua Pathian awmin a thu a rawn sawi angin ngaihven rawh. Sualna nasatzia i hmuh a, i nihna ang taka nangmah ngei i han inhmuhin, beidawng mai
suh la. Krista chu misualte chhandam turin a ni A lo kal ni. Keimahniin Pathian rem tute kan
ni lo va, mahse hmangaihna mak tak, Kristaah chuan Pathianin “Khawvêl hi Amah nen
inremin A siam a.” 22 Pathian chuan A fate thinlung sual tak chu A hmangaihna chuan a thlen reng a. Pathianin chhandam tura A zawnte chunga A dawhtheih ang leh A zaidam angin leia
nu leh pate hian an fate danbawhchhetu chuti taka nema thlem thei an awm hek lo. Ani’n
vakbote hnena sawmna thu duhawm A sawi ang aia duhawm leh mawia sawi thei mihring reng reng an awm si lo. A thutiam zawng zawngte leh A hriatlawktîrna zawng zawngte hi hmangaihna sawi thiam rual loh chu an ni zâwk si. Setana’n, “Misual i ni” tia a rawn hrilh che chuan, i Tlantu énin, A \hatna thû sawi rawh. Nangmah \anpuitu tur chu Ama ênna lam thlîr hi a ni. I sual chu zêp suh la, “Krista Isua
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
16
misualte chhandam turin khawvêlah hian A lo kal,” 23 tih leh, A hmangaihna mak tak chuan A chhandam thei che a ni tih hi hmêlma chu hrilh la. Isuan leibatu pahnihte chung chang thu Simona a zawk khan, “Pakhat chuan tlemte a ba a, a dang chaun tam tak, mahse an pahnih chuan a ngaidam ve ve ta a, a tu zâwk chuan nge a LALPA hmangaih nasa zâwk ang?” tiin A zawt a, Simona chuan, “A ngaihhnathiam zual zâwka chuan,” 24 tiin a chhang a. Misual tak vek kan ni a, mahse ngaihdama kan awm theih nan Krista A thi ta a. Pa hmaa kan âia A pêk tur chuan A thawina hlu tak chu a tawk hle a ni. Chung a ngaihhnathiam zual berte chuan Ani chu an hmangaih zual ang a, A hmangaihna ropui leh thâwina chawimawi tûrin A lal\hutthlêng hnaih berah an ding ang. Pathian hmangaihna hi kan hriat nasat zawh poh leh, sual râpthlâkzia hi kan hrechiang mai a lo ni. Mi phuar tláttu, sual khaidiat seizia kan han hmuh a, Krista’n kan aia inthawina A siam tawp chin nei lo kan hriatthiam hian, kan thinlung chu sualhriatna leh zaidamnain a lo tui \hîn a ni.
1 Tirhkohte 2:38.
2 Tirhkohte 3:19.
3 Matthaia 27:4.
4 Johana 1:9.
5 Sâm 32:1, 2.
6 Sâm 51:1-14.
7 Matthaia 11:28.
8 Tirhkohte 5:31.
9 Johana 12:32.
10 Thupuan 22:17.
11 Daniela 10:8.
12 Filipi 3:6.
13 Rome 7:9.
14 Luka 18:13.
15 Jeremia 13:23.
16 Thufingte 5:22.
17 2 Korin 6:2; Hebrai 3:7, 8.
18 1 Samuela 16:7.
19 Sâm 139:23, 24.
20 Sâm 51:10.
21 Hebrai 12:14.
22 2 Korin 5:19.
23 1 Timothea 1:15.
24 Luka 7:43.
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
17
BUNG 4
INPUANNA
Sual rêng rêng chu Chhandamtu hnênah puan tûr a ni. Thinlung chhûng a\anga sim dùhna avanga sual puan a nih chuan, chû chuan mihring nunah \hatna a chhuah thei a. Sual simna leh sual puanna chu inngaihtlãwmna nên a ni tûr a ni.
“A sualnate zêptu chu a hmuingîl lovang a; mahse tûpawh inpuang a, hawisantu chuan zahngaihna a hmû ang.” 1 Pathian zahngaihna hmuh dan chu mawl tak, fek tak leh chhan \ha tak nei a ni. Sual ngaihdamna kan neih theih nân LALPA’n thil lungngaih thlâk tak ti turin min duh lem lo. Pathian fak hlawh nân emaw, kan bawhchhiatna khuh turin emaw, hrehawm taka zin kual emaw, sim tih entîr nana mahni intihhrehawm vak te hi kan tan a mamawh lo, amaherawhchu a sualnate zêp lova puangtu chuan zahngaihna a hmu ang. Tirhkoh chuan, “Chutichuan, tihdama in awm theih nân in sualte thupha chawi tawn ula, in\awng\aisak tawn \hîn rawh u,” 2 a ti a. Sualte ngaidam theitu Pathian hnênah chuan in sualte thupha chawi u la, in diklohnaah pawh thupha inchawisak tawn \hîn rawh u. I \hian emaw, i \henawm emaw i tihvui tawh chuan, i diklohna chu i hriattîr tur a ni a, ani’n a lo ngaidam ve bawk tur che a ni. I tihlungnihloha chu Pathian ta a nih avangin, Pathian ngaihdamna dîl rawh, chutianga i unaupa i tihlungawi loh chuan, a Siamtu leh a Tlantu chungah i lo sual a ni. Chu thu chu min Sawisaktu diktak, kan Puithiam Lal ropui ber “Keimahni anga kawng tinrenga thlemna tâwk tawh, kan chaklohziate min hriatpuitu” 3 leh sual bawlhhlawh kai tinreng tlengfai theitu hmaah chuan thlen a ni a. An diklohna hrechhuak a, Pathian hmaa inngaihtlawmna la nei lote chuan, inremna thinlung hmasaber pawh an la tikim lo. Simna hi awm tur reng a ni tih kan la hriatchian loh a, inngaitlawm leh lungchhia kan sualna chu tenawm a ni tih kan hriatchian bawk si loh chuan, sual ngaihdamna tur kan zawng tak tak ngai lo, kan zawn si loh chuan Pathiana muanna pawh kan hmu ngai hek lo. Sual ngaihdamnate kan neih lohna chhan chu, kan inngaihtlawm duh loh vang chauh a ni. He thuah hian zirtîrna chiang tak pek a ni. Sual puanna chu vantlang zîngah emaw mahni chauhvin emaw pawh thinlung taka tih a ni tur a ni, sual puanna hi fîmkhur lo tak leh ngaihtuah chiang loa tih mai mai tur a ni lova, mîin sual tenna a neih hma chuan tihluih tur a ni lo. Sual puanna, thinlung chhûng bera lo chhuak chuan Pathian khawngaihna tawp thei lo lam kawng chu a hmuchhuak \hîn. Sâm phuahtu pawhin “LALPA chuan thinlunga lungchhiate chu a hnaih \hîn a, rilru taka inchhîrte chu a chhandam \hîn,” 4 a ti. Inpuanna diktak chuan awmdan danglam bîk a neiin, a sualna bîk chu a hrechhuak \hîn. Chutiang sualnate chu Pathian hnen chauha thlen chi a awm thei a, an thil tihdiklohna hnen ngeia puanna tur sualte a awm thei bawk a, mipui zînga puan chî sual a awm thei a, mi pui zînga puan chi chu mipui zîng ngeia puan tur a ni. Amaherawhchu sual puanna zawng zawng chu a chiangin, a dik tur a ni. I sualna ngeite kha zêp tur a ni bawk hek lo. Samuela damlai chuan, Isarael hote chu Pathian an rinna kha an lo hloh tâk avangin, hnam rorelsak tura A thiltum A tihnghehzia leh, A humhimna an rinnate chu an hloh zo ta a. Khawvêla Roreltu ropuiber chu an hawisan a, an vela hnam dangte anga awptu neia rorel kha an lo duh ta a. Muanna an hmuhchhuah hmain, he inpuanna fiah tak hi an siam ta a ni. “Kan sualna zawng zawng chungah, he sual, lalber, kan ngenna hi kan belh ta si a,” 5 tiin. Mi’n a tihdikloh chiah nia a hriat kha a puang tur a ni. An lãwmnachang hriatlohna khan an rilru a tihrehawmin, Pathian hnen ata anmahni a tihrang a ni.
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
18
Sual simna leh siam\hatna tak tak tel lova sual puanna chu, Pathian lãwmzawng a ni lo. Nunnaah hian danglam duhna tak tak, rilrua duhthlanna a awm tur a ni. Pathian duh lohzawng thil reng reng chu dahbo vek tur a ni. Kan tih ve tur chu kan hmaah fiah takin dah a ni: “Insil ula, intifai rawh u; ka mithmuh phâk lohah in thiltihte hi a sualna chu dah bo rawh u; sual tih hi bang tawh ula, thil \ha tih zir rawh u; rorelna fel zawng ula, hnehchhiahna tuarte chu \anpui ula, pa neilote chu rorel sak ula, hnehchhiahna tuarte chu \anpui ula, pa neilote chu rorel sak ula, hmeithaite chu sawipui rawh u,” 6 Paula’n simna thu chu hetiangin a sawi a:
“Tichuan, ngai teh u, Pathian duhzawng anga tihlungngaiha in awmna ngei chuan, fîmkhurna te, insawi thiamna te, thinurna te, hlauhna te, \hahnemngaihna te, phubalâkna te nangmahniah a va siam nasa êm ve aw! Engkimah chung thû-ah chuan in thiang tih in intilang ta a.” 7 Sualnain chhûnglam hriatna dik a tihthih tawh chuan, thilsual titu chuan a nungchang diklohna a hmu thiam lova, thil sual a tih tak nasatzia pawh kha a hrechhuak thiam \hîn lo. Thlarau Thianghlim thiltihtheihnaa a intukluh si loh chuan, a sual hmuh thiamlohna hmunah khân a awm reng a ni. Chutianga a awm lai chuan, a sual puannate kha tih tak zet leh thiltih zahzelah chhuanlam a siam a, chhan eng emaw chu awm lo sela chuan a inchhir lehna tur thilte kha chu ti lo tawp tur angin a insawi leh \hîn. Evi leh Adama khan thei rah ei thian loh an ei hnu khan an lo mangangin an lo zak ta êm êm a, an han ngaihtuah hmasak ber chu an sual chhuanlam tur leh, thihna hlauhthawnawm tak a\anga himna tur chu a ni. LALPA’N an sualna chungchang A han zawh khan, Adama chuan sualna chu Pathian chungah leh a kawppui chunga puhthlûk tumin a chhang ta mai a. Adama chuan, “Mi awmpui tura i hmeichhe mi pêk ngei khan thingrah chu mi pe a, ka ei ta a ni,” 8 a ti a. Hmeichhia lah khan rûl a mawhchhiat rawk bawk a, “Rûlin mi tihder a, ka ei ta a ni,” 9 a ti. Engvangin nge rûl i siam? Engvangin nge Eden huana lo luh I phalsak teh reng? Hêngte hi hmeichhia chuan a sual chhuanlam atana a siam chu a ni. Chutiang chaun an tlûknaah khân Pathian an mawhchhiat a. Mahni thiam inchantîrna rilru hi chu Setana lak a\anga chhuak a ni a, chu chu Adama fapate leh fanute hian an chiang ta vek a ni. Hetiang sual puanna hi chu Pathian Thlarau a\anga chhuak a ni a, Pathian lãwmzawng a ni bawk hek lo. Sual simna dik tak tak chuan, a sual kha a phurhtîr a, vervêkna leh bumna tel lovin a sual kha a pawm mai \hîn. Chhiahkhawntu mangang tak, van lam pawh hawi ngam lo angin, “Pathian, kei misual chungah hi zahngai ang che,” a ti \hin a; sual simte tâna A thisen chhuak khân Isuan A sawipui dâwn avangin, chûng an sualte hrechhuaktu chuan a ni thiamchang dawn ni. Simna leh ingngaihtlawmna dik tak, Pathian thuin a entîr chu sual puan duhna, mahni inthiamchawpna awm hauh lo chu a ni. Paula chuan amah leh amah inhliahkhuh a tum lo a, a sualna chu zêp tum lo chuan nasa takin a tilang ta a ni. Paula chuan, “Puithiam lalte hnênah thu ka hmu a, mi thianghlimte zînga mi tamtak tãn inahte ka khung bawk \hîn. An tihhlum laiin, tihhlum remti lamah ka \ang bawk \hîn a. Inkhawmna intinah ka hrem fo a, Isua thu sawichhiat tîr ka tum hram \hîn a, an chungah ka kawlh êm êm a, ram dang khaw thleng pawhin ka tiduhdah \hin,” 9 a ti. “Krista Isua misualte chhandam turin khawvêlah hian a lo kal tih hi, a rinawmin a pawm tlâk êm êm a ni, an zînga misual ber ka nih hi,” 10 a lo ti ngam ta hial a ni. Thinlung lungchhia leh inngaitlawm, sual simna dikin a hneh tawh hnu te chuan, Pathian hmangaihna leh Kalvari man chu an ngaisang ngei ang; fapain a pa duhtak hnena a inpuang angin, sualsim tak tak chuan Pathian hmaah a sualna zawng zawng chu a rawn thlen ang. “Kan sualte thupha kan chawi chuan, kan sualte ngaidam tur leh, kan fel lohna zawng zawng tlengfai turin Amah chu A rinawmin A fel a ni,” 11 tih ziak a ni.
1 Thufingte 28:13.
2 Jakoba 5:16.
3 Hebrai 4:15.
4 Sâm 34:18.
5 1 Samuel 12:19.
6 Isaia 1:16, 17.
7 Ezekiela 33:15.
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
19
8 2 Korin 7:11. 9 Genesis 3:12, 13.
10 Tirhkohte 26:10, 11.
11 1 Timothea 1:15.
12 1 Johana 1:9.
|HIAN CHUTI-ANG |hian chuti ang ka hriat hmâ a, Min hmangaihtu ka hmu ta; Hmangaihna kùtin min vuan a, A hnênah min hruai ta; Ka thinlung chhûng ril berah chuan, Hmangaihna hruiin min phuar ta; Ka tã a ni, A tã ka ni, Chatuan, chatuan, chatuanin.
|hian chuti ang min tlan tûra, Thisen chhuaka thî ka hmû; Nunna chauh min pè lovin, Amah ka tân A ìnpê; Engmah rêng ka tã ka ti lo, Min Petû tân zâwk a ni; Thlarau, nunna leh ka engkim, Chatuanin A tã ka ni.
|hian chiti ang, nunnêm, zaidam, Rorêltu fing, Chhandamtu; Thútaka min Hruaitu ropui, Chatuan Pâ chu ka hmu ta; Min hmagnaihtu hnên atã chu, Engin nge min \hén thei ang? Nunna, thihna, lei hremhmun maw? Hnãi lo, A tã fo ka ni.
—J. G. SMALL
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
20
BUNG 5
PATHIAN HNÊNA INDAHHRANNA
Pathiana nunna tak nei tûr chuan, A hnêna inpumpêkna dik tak neih a ngai. Pathian tâna inserh hranna neih a ngai a ni. Chapo leh rilru khingbâi takin Pathian hnên kan pan tûr a ni lo.
Pathian thutiam chu, “Nangnin Mi zawng ang a, in thinlung zawng zawng nena mi zawn hunah chuan, min hmuchhuak ang,” 1 tih hi a ni. Thinlung hi a pumin Pathian hnena pêk tur a ni, chuti a nih loh chuan keimahniah, Pathian anna nei leh turin danglamna a awm thei lo. Pianghmangah Pathian laka tihhran kan ni a, Thlarau Thianghlimin kan awmdan chu hetiang hian a hrilhfiah: “Bawhchhiat leh in sualte avanga thi,” “Lu chu a pumin a nâ a, thinlung chu a pumin a chau ta a.” “Damlai reng reng a awm hek lo,” Setana thangah nghet takin kan awk a; “Diabola thang ata an chhuak thei mahna,” 2 tia ziak ang khan. Pathian chuan min tihdam leh min zalentîr chu A duh êm êm a, mahse kan awmdan pumpui tihthar leh tihdanglam a la \ûl miau si avangin Ama hnena kan puma kan inpêk a ngai a ni. Mahni leh mahni indona hi indona ropuiber a ni. Pathian duhzawnga mahni inpêkna leh inhlanna hi beih fo a ngai a, rilru erawh chu thianghlimnaa siam thar a nih hmain Pathian hnênah a intulût tur a ni. Pathian rorelna chu, Setanan a lantîr angin, hrechiang lova intukluhna leh thununna \ha hriatna lam a sawm zawk a: “Hawh teh u, i ngaihtuah tlâng teh ang u,” 3 tih hi A thilsiamte hnena Siamtu sawmna chu a ni. Rilru phur tak leh châk taka inpêkluhna tih loh chu A lawm thei lo. Tìhluihna a\anga ìnpêkna mai chuan rilrû leh nungchang \hanlenna a dãl a, mihring chu khâwl anga ti mai mai lék chauhah a siam ang. Chutiang chu Siamtû tum a ni lo. Pathian chuan mihring chu hmasawnna sang thei ber thleng turin A duhpui a. Kan hmaah hian A khawngaihna zâra min thlensak A duh êm êm malsawmna chu A dah a. A duhzawng chu keimahnia A tih theih nân Ama hnêna inpe turin min sawm reng a. Sual bawih a\anga chhuak a, Pathian fâte nih zalênna ropui chang tûrin, keimahni ngeiin duhthlanna kan siam tur a ni. Pathian hnena kan lo inpêk hian, Ama hnen a\anga min tihrangtu thil zawng zawng hi kan bansan vek a \ûl a. Chuvangin Chhandamtu’n, “Chutiang bawkin, nangni zîngah hian tupawh a neih zawng zawng kalsan lo apiang chu ka zirtîr a ni thei lovang,” 4 a ti a. Pathian hnên a\anga thinlung hipbo thei thil reng reng chu bansan tur a ni. Hausakna hi mi tam tak milem biak a ni a. Sum hmangaihna te leh hausak duhna te hi Setana hnena min thlungtu rangkachak khaidiat a ni. Hmingthanna leh khawvêla zahawm duhna hi \henkhat milem biak a ni leh a. Mahni hmasiala, awlai taka khawsak leh mawhphurhna nei loa khawsak hi \henkhat milem biak a ni bawk. Mahse heng bawia min phuartute hi tihchah vek tur a ni. Kan chanve hi LALPA tã, kan chanve hi khawvêl tã ni chung sîin kan awm thei lo. Mi \henkhat Pathian rawngbâwl inti ve si, Pathian dan zawm tura mahni theihna ngeia innghat leh nungchang siam dik vanga chhandamna hmuh tumte an awm a. An thinlungte chu Kristâ hmangaihna hriatna thûk taka tihchet a ni lova, mahse vanram kai theih nan Pathianin Kristiante tihtur A hrilhte kha tih an tum satliah mai a ni. Chutiang sakhua chu engmah a ni lo. Krista chu thinlunga A lo chenin, rilru chu A hmangaihna leh Amah pawl nuam tihnain a lo khat ang a, tichuan Amah chu a lo intheihnghilh bawk ang. Krista a hmangaihna chu thil tihtîrtu bul a lo ni ang. Pathian hmangaihnain a túr dan hrethiamte chuan, Ama rawngbâwl turin tlemte leh hniam ber thawh an duh ngai lova, an Tlantu duhzawng nena inremna famkima awm máwlh chu an ngên zâwk \hîn a ni. Duhna takzet
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
21
neiin an inpe zo a, an thilzawn hlu takah khan an duhzawngber chu a lo lang \hîn. He hmangaihna thûk tak nei lova Krista zuitu inti chu, \awng mai mai, dan anga thil ti mai mai leh mi pawnlang tak a ni. Kristâ hnena inpumpêkna chu inhlanna lian lutuk niin i ngai em ni? “Krista chuan Ka tan enge mi pêk?” tiin mahni han inzawt teh. Pathian Fapa chuan engkim—nunna leh hmangaihna leh tuarnate—min tlan nan A pe zo ta. Chuti a nih chaun keini nung tlâk lote hian, kan thinlung kan ui thei tur em ni? Kan damchhûng reng reng hian A khawngaih- malsawmna dawnpuitute kan ni si, hemi avang tak hian hriatlohna leh vanduaina thûk tak a\anga chhanchhuah kan nihzia hi kan hrechhuak thei \hîn lo. Kan sualnain a tihhliam hnuin, hmangaihna leh thawina zawng zawngte hi pawisa loin, Amah chu kan thlîr reng thei dâwn em ni? Ropuina LALPA inngaihtlawmna nasa tak chu thlîrin, harsatna leh mahni inngaihtawmna avanga nunnaa kan luh theih dawn avang chuan kan phunnawi dawn em ni? Rilru chapo tam takte chuan, “Pathian nen inremna ka neih theih hmain engah tehlul nge ka tan sual sim leh inngaihtlawm a \ûl ang?” an ti \hîn. Krista chu ka kawhhmuh a che. Ani chu sual nei lo chang pawh ni loin, van Lalber Fapa chu a ni, nimahsela, Ani chu mihring aiah mi zawng zawng tan, misuala chhiar a lo ni a. “Bawhchhetute zîngah chhiar tela A awm avangin: nimahsela mi tam tak sualna chu A phur a, bawhchhetute tân chuan A \awng\ai sak a.” 5
Engkim kan pek vek hian enge kan bansan?—Thinlung sual bawlhhlawh, Isua tihthianghlim tur, Ama thisen ngeia tihthianghlim tur leh A hmangaihna chhiarsenlohin A chhandam tur chu. Sual zawng zawng bansan chu miten harsain an la ring cheu \hîn. Chutiang chu mi sawi hriat leh ziah lán pawh ka zak zâwk a ni. Pathian chuan kan tana neih tur thil \ha berte chu chân turin min duh lo. Bansan tur A tih zawng zawngte chuan A fate \hatna tur chu A hmu reng a ni. Krista thlanglotute zawng
zawng hian anmahniin an zawn âia thil \ha zâwk pek tur A nei tih hria sela chu, a va tihzia dâwn êm! Mihringin Pathian duhzawng dodala thil a lo tih leh, a ngaihtuah hian, ama thlarau tana thil dik lo leh natna tur hlauhawm ber chu a ti a ni. Pathian, thil\ha ber hria leh A thilsiamte tana \hatna tur hlira ruahmantu khap kawngah chuan, lawmna tak reng a hmuh theih loh. Dan bawhchhiatna kawng chu hrehawmna leh chhiatna kawng a ni. Pathianin A fate ná tuar hmuh chu A nuam tihzawng tak a ni tih ngaihtuah hi a dik lo a ni. Van mipuite chuan mihring hlimna hi an engtopui si a. Kan Pa vana mi chuan A thilsiamte reng reng hlima tur kawng chu A khar awzawng lo. Tuarna leh beidawnna rawn thlentu, nawmchennate hi, hlimna kawng leh vanram kawng khartu an nih avangin, Pathian chuan bansan turin min duh. Khawvêl Tlantu chuan mihringte chu an nihna angin, an duhna zawng zawngte leh an famkimlohna zawng zawngte leh an chaklohna zawngte nen A lo lawm a; A thisen zarah chuan tlanna chu A phalsakin, sualna ata A tlengfai dawn chauh a ni lova, A nghâwngkawl bâta, A phurrit phur duh zawng zawngte thinlung chu A tilungawi zâwk dâwn
a ni. Nunna chhang dîla A hnena lo kal zawng zawngte pêk A tum chu, muanna leh chawlh
hahdamna a ni. Ani chuan thawihlohnain a thlen phak loh, lawmna nasa taka min hruai theihna tur thilte chauh ti turin min duh a. Thlarau nundan dik leh hlimna chu chhûng lama Krista siam puitlin a, beiseina ropui neih hi a ni, Mi tamtak chuan, “Engtin nge Pathian hnênah ka inpumpêk theih ang? an ti \hîn. Ama hnena mahni inpêk chu i lo duh a, mahse nundanah chuan i chau êm êm mai a, rinhlelhna
bawih i ni a, i sual chîn \hin khân a thunun che a. I thutiamte leh tumnate chu a rintlak loh a.
I ngaihtuahnate leh i tumnate chu i thunun thei bawk hek lo. I thutiam i hlen ngai lo tih i
hriatnate chuan nangmah ngei i inrinna pawh a tichhia ang a, chu chuan Pathianin lawm thei lo chein a hriattîr ang che; nimahsela, i beidawng tur a ni lo. I tâna hriatthiam \ul ber mai chu, duhthlanna diktak hriat a ni. Duhthlanna emaw thutihtlûkna emaw hi mihring nundana thiltihtheihna lian ber chu a ni. Thil engkim hi duhthlanna dik tak thiltihah a innghat a. Pathianin mihring hnênah duhthlanna chu A pe reng a ni; chu chu mihringten an hmang ve tur a ni. I thinlung chu nang chuan i tidanglam thei lo a, i thinlung duhnate Pathian hnênah i pe thei lo a, nimahsela, A rawngbawl chu i thlang thei a ni. I duhthlanna chu A hnênah i pe thei a, Ani chu tih tum tur leh bei tura Ama lawm nana nangmahnia thawktu chu A ni si a.
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
22
Chutichuani awmdan pumpui chu Krista Thlarau thu hnuaiah chuan lo awmin, i duhnate chu Amahah chuan a awm ang a, i ngaihtuahnate chu Amah nen a lo inrem thlap tawh ang. Thil\ha leh thianghlim duhnate hi an kal dik chhûng chu a \ha a; mahse heta i tawp mai chuan, engahmah a sâwt chuang lo. Mi tamtak chu, Pathian duhna anga inpêkna chang an hriat loh avangin, Kristian nih an duh lai leh an beisei laiin an boral ang. Tunah tak hian Kristian nih an thlang duh lo a ni. Duhthlanna dik tak i hman chuan i awmdan pumpui kha tihdanglamin a lo awm thei ang. I duhthlanna Krista hnêna i pêk chuan, lalnate leh thiltihtheihna zawng zawngte chungah thiltihtheihna neiin i lo indah reng a ni. Chelh nghet tur chein chunglam a\angin chakna i hmu ang a, chutichuan Pathian hnêna inpumpêk fona zârah chuan, nundan thar, rinnaa nunna chu i nei thei ang.
1 Jeremia 29:13.
2 Efesi 2:1; Isaia 1:5, 6; 2 Timothea 2:26.
3 Isaia 1:18.
4 Luka 14:33.
5 Isaia 53:12.
ISUA KROS MAK TAK CHUNGAH Isua kros mak tak chungah khân, Ropuina Lal thî ka hmùhin; Ka hlâwkna ber ka ngainêp a, Chapo, uanna ka ngaitlâwm a.
Pathian Kristâ thìhna lo chu, Thíldang engmah ka chhuâng tawh lo’ng; Ka ngaihhlùt thíl tìnrêng pawh hi, Amâ rawngbãwl nân ka pê ang.
A kùt, a kê, a lû én rawh, Lungngaih leh hmangaih a luang hmún; Chutiang êma intâwk chuan, Hlîngin lúkhúm an siam ngai em?
Engkim mai hi ka tã ni se, Pathian pêkah a tâwk lova; Chutiang hmangaina nasâ chuan, Thlarau, nùnna, engkim a dùh.
—ISAAC WATTS
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
23
BUNG 6
RINNA LEH PAWMNA
Rínna hi thuâwihnain a chhunzawm loh chuan awmzia a nei lo. Mîin Pathian a rin chuan a thû a zãwmin, a nunah a lang chhuak \hîn a ni. ‘Amah ka ring’ ti chunga A thû zãwm sî lo chu mi dawthei a ni.
Thlarau Thianghlimin i chhia leh \ha hriatna a tihnun hnûin, sual \hat lohzia te, a thiltihtheihzia te, a sualzia te leh a lungngaihthlâkzia te tlêm azâwng chu i lo hmu thiam a; tichuan sual chu tenawm ti takin i thlîr a. Pathian hnen a\angin sual chuan a tihrang chein, sual thiltihtheihna bawihah chuan i awm a ni tih i inhriat a, chhuah tuma i beih nasat poh leh
\anpuitu i ngaihzia i lo hre zual deuh deuh a, i chêtziate chu a thianghlim lova, i thinlung chu
a bawlhhlawh a, i nundan chu mahni hmasialna leh sualnaa khat a ni tih i hriat hnuin
ngaihdam leh tlenfai leh zalenna awm i lo chak ta a ni. Pathian nêna inrema awm tur leh Amah anga awm tur chuan enge i tih theih ang? Muanna hi a ni i mamawh chu-Pathian ngaihdamna leh muanna leh rilrua hmangaihna
chu. Chu chu sum leh paiin a lei thei lova, hriattheihnain a hre phâk lo, finnain a thlengpha bawk hek lo; i theihna ngawt phei chuan i beisei phâk rual a ni lo. Nimahsela Pathianin thilthlãwnpêk angin a rawn pê a, “Tangka pe lovin, a man pawh pe lovin,” 1 A ti ta zâwk a ni.
I duh chuan ban la, man la i tã a ni mai ang. LALPA chuan, “In sualte chu sen lar angin awm
tawh mah sela, vur angin a var ang, sen duk angin sen tawh mah sela, beram hmul angin a awm ang,” 2 a ti a. “Thinlung thar Ka pe ang che u a, rilru thar pawh in kawchhûngah ka dah ang,” 3 A ti bawk. I sualte i puan tawh chuan, i thinlungin hre reng tawh suh. Pathian hnênah chuan mahni ngei inpêk i lo tum ta. Tunah A hnênah kal la, i sualte silfai turin ngen la, thinlung thar A lo pe ang che. Chu chu A tiam tawh avangin A ti a ni tih ring mai la. Isuan he leia A awm lai khan chu chu a ni A zìrtîr, Pathian chuan thilthlãwnpêk chu min tiam a, kan rin phawt chuan kan hmu ngei ngei ang, kan ta ngei a ni si a. A thiltihtheihnaa rinna an neih phawt chuan Isua’n mi natnate chu A tidam zel a; sualte ngaidam theitu a ni tih an rin a, Amahah rinngamna an hmuh theih nân, lang theih thilahte leh hmuh theih loh thilahte pawh a \anpui \hîn. He thu hi zeng A tihdam khan chiang takin A sawi, “Engpawh ni sela, khawvêlah
mihring Fapa hian sual ngaihdam theihna A nei tih in hriat nân,” tiin (zeng hnênah chuan)
“Tho rawh, i khum la la, i inah kal rawh,” 4 a ti a. Chutichuan Johana pawhin Krista thiltihmakte a sawiin, “Hêng hi, Isua chu, Krista, Pathian Fapa a ni tih in rinna tur leh, in rin a, A hminga nun in neihna turin ziak a ni,” 5 a ti a. Isuan damlo A tihdam dan Biblea chhinchhiahna mawl te te a\ang hian, sualte ngaihdam nâna Amah rin dan tur chanchin \henkhat chu kan zir thei. Bethsaida zeng chanchin i han en teh ang. Chu damlo khawngaihthlâk tak chu \anpuitu nei lo a ni a; kum 38 lai mai a kut leh kete chu a hmang tawh lo a; chutichung pawh chuan Isuan, “Tho rawh, i khum la la, kein kal rawh,” A ti a ni. Damlo chuan, “LALPA, mi tihdam duh chuan, i thu ka awih ang e,” pawh a ti thei a. Mahse, chuti chuan a ti lo. Krista thu chu a ring a, tihdam a ni ta tih a ring a, vawi leh khatah thawh a tum ta mai a ni, kea kal a duh a, a kal ta ngei bawk reng a. Krista thu kha a tihin a tî a, tichuan Pathianin chakna A pe a. Tihdamin a lo awm ta a ni. Chutiang bawkin misual i ni a. Tunhmaa i sualte kha i tlan thei tawh lova, i thinlung i tidanglam thei hek lova, mahnia intithianghlim thei i ni bawk hek lo. Nimahsela, Pathianin Krista zarah, chûng zawng zawng chu tihsak che A tiam a ni. Chu thutiam chu i ring a, i sualnate i puang a, Pathian hnênah nangmah ngei i inpe a. A rawngbãwl i lo duh a. Hei hi
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
24
nangin i tih ang ngeiin, Pathian pawhin nangmahah chuan A thu A tifamkim ang. Thutiam
chu i rin chuan ngaidam leh, tlenfai i ni ta tih ring mai rawh. Pathianin a takin A rawn pe a ni; Krista’n zeng kea kal tur thu A pe a, ani’n a lo ring a, a dampui ta ang chiah khan, tihdamin i
lo awm ta a ni. I rin phawt chuan chutiang chu a lo ni.
Siam\hat i ni ta tih hriat tumin nghâk suh la, amaherawhchu, “Ka ring a, chu ti chu a lo ni, ka hriat vang ni lovin, Pathianin A tiam zâwk avangin,”ti ang che. Isuan, “Engkim in \awng\aia in dil apiang chu, hmu tawhah inngai ula, tichuan in hmu ang,” 6 a ti a. He thutiamah hian awmzia riau a awm a, chu chu Pathian duhzawng anga kan \awng\aina hi a ni. Pathian duhzawng chu sual ata min tlenfai leh, A faa min siam leh nundan thianghlima min nuntîr hi a ni. Chutichuan hêng malsawmnate hi kan dilin, kan dil chu kan hmu ngei a ni tih kan ring a, kan dilte kha kan lo hmuh tawh reng avangin Pathian chu A fakawm e. Isua hnena kala tihfaia awm leh, dan hmaa zak lo leh inchhir lova awm chu kan vanneihna ropui a ni e. “Chutichuan, tunah zawng Krista Isuaa awmte tân chuan, thiamloh chantîrna reng a awm tawh lo. Tisa dan zawh lova, Thlarau dan zawh zâwktuah chuan.” 7 Tuna chinah zawng mahni ta i ni tawh lova; mana lei i ni tawh zâwk. “In awmdan engkhaw-ni-lawilo lak ata chu, thil chhe thei, \angka leh rangkachaka tlan in ni lova, Beramno hmêlhem lo leh bawlhhlawhkai lo thisen anga, Krista thisen hlu chuan tlan in ni zâwk tih in inhre si a.” 8 Pathian rinna avanga chûng thiltih mawl tak zarah chuan, Thlarau Thianghlim chuan i thinlung chhûngah nundan thar a rawn siam tawh a ni. Pathian chhûngkaw zînga naupang lo piang ang chu i ni a, Fapa A hmangaih ang bawkin A hmangaih che a ni. Tunah Isua hnênah mahni i inpe ta a, kir leh tawh hauh suh; A hnên a\ang chuan intibo suh la, amaherawhchu, nî tinin, “Krista ta ka ni a, Ama hnênah ka inpe tawh,” ti zâwk ang che. A Thlarau pe tur che leh, A khawngaihnaa vawng tur chein Ani chu dil la. Pathian hnêna i lo inpêk a, Amah i rin hian A fa i lo ni a, tichuan Amahah i nung tawh tur a ni. Tirhkoh chuan, “Chuvangin, Krista Isua chu in pawm ang khân, Amahah chuan awm rawh u,” 9 a ti a ni. =henkhat chuan A malsawmna an dil theih hmain, siam\hat an ni ta tih LALPA hnena han
in enfiahtir te te leh, in enthlâktîr te te ngaiin an hria a. Mahse Pathian malsawmna chu tunah
tak pawh hian an dil thei si a. A khawngaihna, Krista Thlarau chu an chaklohnate \anpui turin an nei ngei tur a ni. Chuti a nih loh chuan sual an do thei lovang. Isua’n kan nihna ang chiah sual tak chung leh \anpui ngai tak chung leh mahnia kan din theihlohzia ang ngei hian,
A hnena kal turin min duh a. Kan chaklohna zawng zawng nen, A ke bula inchhira tlûin, kan
pan thei a ni. A hmangaihna kutin min pawm velna te, kan hliam A tumna te leh bawlhhlawhna zawng zawng a\anga min tlenfaina te hi A ropuina chu a ni.
Hei hi sang tam tak tlinlohna a ni. Isuan mihring chu a mi mal malin A ngaidam \hîn tih
tih rinhlelhnate chu dah bo la. Dan bawhchhiaa sim lehtu tan a ni si a. Vantirhkohte chuan chakna leh khawngaihna chu ringtu tinreng hnênah chuan an rawn thlen sak tur a ni. An tana thi Isua chakna, thianghlimna leh felna hmu thei lo khawpa sual an awm lo. Ani chuan,
sualnain a tihbawlhhlawh tawh an silhfen hlîp thla tur leh, felna kawrfual var hâktîr tur chuan
A nghâk reng a; thi tur ni lovin, nung zawk turin anni chu A sawm a ni.
Pathian chuan mi tling lovin, midangte an tih angin min ti ve lova, A ngaihtuahnate chu zahngaihna leh hmangaihnate leh khawngaihnate a ni zawk. LALPA chuan, “Mi suaksual chuan a awmdan chu bansan sela, mi fel lo chuan a ngaihtuahte chu bansan bawk rawh se, LALPA hnênah kir leh rawh se, tichuan ani’n a lo khawngaih ang; kan Pathian hnênah kir leh rawh se, ani’n a ngaidam nasa khawp dawn si a.” “In bawhchhiatnate chu chhûm chhah mup tihbo angin ka ti bo ta bawk a; ka hnênah lo kir leh rawh u, ka tlan tawh si che u a,” 10 a ti. LALPA Pathian chuan, “Mihring thihnaah hian lãwmna reng reng ka nei lo; chuvang chuan lo kir ula, nung ang che u,” 11 a ti a. Setana chu Pathian malsawmnate la bo tur chuan a inpeih reng a ni. Thlarau tâna beiseina awm chhun apiang lâksak che a duh a; mahse chu chu
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
25
a tih i phal tur a ni lo. Thlemtu chu ngaithla duh suh la; amaherawhchu, “Isua chu ka nun
theih nân A thi tawh a ni. Ani chuan mi hmangaih a, ka boral hi A duh lo. Vanah Pa, mi khawngaih thei tak ka nei a; A hmangaihna chu kei chuan lo hmang sualin, A malsawma min pêk sate chu engmah lovah lo hmangral tawh mah ila, ka tho ang a, ka Pâ hnênah ka kal teh
ang,” ti la, tichuan fapa tlanbo angin, “Vana mî chungah leh nangma mithmuhin thil ka tisual e, i fapa vuah tlâk ka ni ta lo ve; i hnênah inhlawhfa pakhat angin mi siam ve rawh,” ka ti ang
ti zawk ang che. He tehkhinthu hian vakbote chu lawmluh an nih leh dan tur a hrilh che a ni.
“Hla taka a la awm laiin a pain a lo hmu a, khawngaih êm êm a, a tlan a, a ir a chuktuah a, a fawp ngawih ngawih a.” 12 He tehkhin thu pawh hi a nihna ang chuan a duhawmin a \ha hlê a, mahse vana Pâ hmangaih tawp thei lo chu a sawichhuak zo lo. LALPA chuan A zawlnei hnênah, “Chatuan hmangaihnain ka hmangaih che u a, chuvangin lainatnain ka hip \hin chu u a ni,” 13 a ti a. Misual chu Pa in ata a bo hlat hle a, ram danga a sum a khawhral lai pawh khan, Pa thinlung chuan ani chu a ngai êm êm a ni. Pathian hnênah kir leh chakna reng reng hi A Thlarau hruaina a ni. I hmaa Bible thutiam tam tak chu i ringhlel thei em ni? Misualin kir a duh a, a sualte ngaihdam a lo duh lai hian, LALPA chuan sim chunga A ke bula lo kal chu A khapin i ring thei em ni? Chutiang ngaihtuahnate chu paihbo daih rawh. Chutianga kan Pa vana mi rindan
a lo liama i thinlung tina thei a awm lo. Ani chuan sualna A hua a, misual erawh chu A
hmangaih a, Krista chu A pe ta, tupawh chhandam an nih theih nan leh ropuina rama chatuan malsawmna chu an chan theih nan. =awngkam duhawm zâwk kan tan A hmangaihna sawichhuak tura A thlan aia mawi zâwk hi a awm thei ang em? LALPA chuan, “Hmeichhiain,
a fa, a rîla rah chu a khawngaih lohna turin a nau hnute hne lai chu a theihnghilh thei em ni?
Thei e, chûngte chuan an theihnghilh a ni thei e; nimahsela, kei chuan ka theihnghlih lo vang
che,” 14 a ti. Nangni ringhlel leh khur \hinte u, en chho teh u; Isua chu kan tâna min dilsak turin a awm si a, A Fapa duh tak A rawn pêk avangin, Pathian chu a fak awm e; chutichuan i tan A thlawn maia A thih loh nân \awng\ai rawh. Thlarau chuan vawiinah hian a sâwm a che. I thinlung zawng nen Isua pan la, tichuan A malsawmna chu i nei thei ang. A thutiamte chu i han chhiarin hmangaihna leh kawngaihna sawisen rual loh tihlanna chu an ni tih hre reng ang che. Hmangaihna dai ngai lo thinlung ropui tak chu, khawngaihna chhiarsen rual loh nen chuan misualte hnênah hipin a awm. “A thisen avangin Amahah chuan kan tlanna kan nei a ni- A khawngaihna ngahzia ang zela kan bawhchhiatnate ngaihdamna chu.” 15 Pathian chu nangmah \anpuitu che a ni tih hi ring mai rawh. Mihringah hian rilru lama Amah anna awmtir leh A duh a ni. Sual puang leh simin Amah chu pan la, Ani pawhin zahngaihna leh ngaihdamnain A lo pan ve ang che.
1 Isaia 55:1.
2 Isaia 1:18.
3 Ezekiela 36:26.
4 Matthaia 9:6.
5 Johana 20:31.
6 Marka 11:24.
7 Rome 8:1.
8 1 Petera 1:18, 19.
9 Kolosa 2:6.
10 Isaia 55:7; 44:22.
11 Ezekiela 18:32.
12 Luka 15:18-20.
13 Jeremia 31:3.
14 Isaia 49:15.
15 Efesi 1:7.
LAL ISUA KAN |HIAN |HA BERIN
Lal Isua kan |hian \haberin, Kan mangan laiin min lãwm; Amâ hnêna kan \awng\aiin,
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
26
Kan thlén apiang hi a páwm; Muãnna tamtak kan chân fo va, Lungngaih mangan kan tuâr thlãwn; Engkimah Lal Isua ring a, Kan \awng\ai loh avangin.
Thíl hrèhawm leh thlêmna tâwkin, Buaina lo awm bawk sela; Tuilâi ràpa lungngaih âiin, Isuâ lam \awng\ai ila; Amah tlùk |hian hlû leh rinawm, Min Puitu kan hmù lovang; Kan sual, kan chaklohna zawng zawng, A hré vék, \awng\ai ila.
Rilrù lamah chàk lo ila, Mangan rìtphùrh nei pawhin; Isua hlû hi kan hùmhìmna, Lamah \awng\ai ilangin; Chhûngten min tuithlãr mahsela, |hiante’n min hmùsìt sela, Isuâ hnênah thû thlén ila, Kan phâw hian min thlamuãn ang. –H. BONAR
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
27
BUNG 7
KRISTA ZUITU NIH FIAHNA
Zâidamna te, ngilneihna te, hmangaihna te leh thuhnuairawlhna hi Krista zuitu nih fiahnate chu an ni. Krista zuitu nunah chuan Kristâ mîzia a lang \hîn a ni.
“Chumi avang chuan tûpawh Kristaa a awm chuan thil siam thar a lo ni a, thil hluite chu a
ral a, ngaihteh u, a lo thar ta.” 1
Mî chuan englai takin nge, khawii hmunah nge a pianthar a sawi thei kher lo ang; nimahsela, chu chuan a piangthar lo a ni tih a tilang chuang lo. Krista’n Nikodema hnênah, “Thlî khawiah pawh a duh duhin a tleh \hîn, a rî i hria e, nimahsela khawi a\anga lo kal nge, khawiahng a kal dawn tih pawh i hre si lo; tupawh Thlarauva piang chu chutiangin an awm,” 2 a ti a. Thlî, hmuhtheih loh, a hnathawh erawh chiang taka hmuh leh hriat ang bawk hian Pathian Thlarau chuan mihring thinlung chhûngah hian hna a thawk a ni. Piantharna tura
thiltihtheihna, mihring mita hmuh theih loh chuan, rilruah nun thar a siam a; Pathian anpuiin
nundan chuan dikna chu a rawn entîr ve mai a. Kan thinlungte tidanglam tura engmah kan tih theih loh lai leh, Pathian nen inrema kan awm theih loh lai pawhin, keimahni leh kan hnathawh \hate kan rin loh lai tak hian, nundan chuan Pathian khawngaihna chu keimahniah
a awm leh awm lo a rawn tilang ang. Danglamna chu nungchangah te, awmdanah te leh tihduhzawngah te hmuh a ni ang. A danglam dawn a ni. Nungchang chu thil \ha emaw thil \halo emaw tih zeuh zeuha lang thei a ni lova, thiltih \han leh thusawi duh zawngah a lang ber a ni. Krista thiltihtheihnain a tihthar lem loh pawhin pawnlam nungchang siam dikna chu a
awm ve thei a ni tih hi a dik e. Mi thunun theihna duh vang leh mi dang ngaihsan duhna vang pawhin nundan \ha tak a awm thei reng a. Mahni inzahna pawhin suala lang thil chu pumpelh turin min hruai thei a. Thinlung duhãm pawhin thil \ha a ti thei tho a ni. Chuti a nih chuan, khawilama awm nge kan tum ang? Tunge thinlung chu nei? Kan ngaihtuahnate chu tu hnênah nge a awm? Tunge biak kan duh \hin? Tunge kan duhna ril berte leh kan châkna berte nei le? Kristâ tã kan nih chuan kan ngaihtuahna chu A hnênah a awm a, kan ngaihtuahna duhawm berte chu Ama chanchin a ni
a. Kan neih zawng zawng leh kan nihnate chu A hnena dahhran vek an ni tawh a, A taksa
ang pua, a thlarauva thawa, a duhzâwng tih leh thil engkima Amah tihlawm chu kan lo châk ngawih ngawih \hîn. Krista Isuaa siamthar lo ni tâte chuan, Thlarau rah, “Hmangaihna te, hlimna te, remna te, dawhtheihna te, ngilneihna te, \hatna te, rinawmna te, thuhnuairawlhna te, insûmtheihna te,” 3
an rawn chhuah ang. An tunhma châknate angin an awm tawh lo ang a, Pathian Fâ niin,
rinnain A hniakhnung an zui zâwk ang, a nungchang puin, Amah angin an intithianghlim ang. Tunhmaa an thil huatte kha tunah chuan an lo ngaina a; tunhmaa an thil ngainat \hin te kha an lo hua a. Chapote leh mahni thuduhnate chu rilrûa inngaihtlawmnaah leh zaidamnaah an lo
chang \hîn. Ngaihtuahna nei lo mi leh chapo chu, thil ngaihtuah nasa mi leh, mi tihnuam an ni a. Zurui mi chu a lo rui tawh lova, mihur pawh a lo thianghlim a, khawvêl dan leh duhzâwng hlâwk lo chu dahbo a ni \hîn. Kristian chuan “pâwnlam incheina” a zawng tawh lo ang a, “Thinlunga mihring thuhrûk chu, rilru thuhnuai rawlh leh nunnemna silhfen chhe thei lo,” 4 chu a zawng zâwk ang.
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
28
Siam\hatna hnã a thawh si loh chuan sualsimna tak tak lan chianna a awm lo. Thutiam a
tihthar leh a, a thilrûk tâkte a pêk leh a, a sualte a puan a, Pathian leh a mihringpuite a hmangaih chuan, thihna ata nunnaah a lût ngei ta a ni tih misual chuan a hrechiang thei ang. Misual tak leh diklo tak anga Krista hnêna kan kal hian, A zahngaihna changtute kan lo ni
a, thinlungah chuan hmangaihna chu a lo chawrchhuak \hîn. Phurrit tinreng kha a lo zãng a;
Krista nghâwngkawl tiam chu a nuam bawk si. Thil tihtur chu hlimna a lo ni a, tuarna pawh chu lawmna a lo ni a. Kawng thim mupa langte kha, Felna Nî a\anga nizung ênnaah an lo chang zâwk \hîn a ni. Krista nungchang duhawmna chu A zuitûteah hmuh a ni ang. Pathian hmangaihna, A ropuina tura tlawmngaihna chu, kan Chhandamtu nunnah chuan thiltihtheihna a ni. Hmangaihna chuan A thiltih zawng zawngte chu a la nei thei ve lovin a la tichhuak ve thei lo. Isuan ro A relna thinlungah chauh khan a hmuh theih a ni. “Amahin min hmangaih hmasak avangin kan hmangaih a ni.” 5 Pathian khawngaihnain thinlung a tih thar hian, hmangaihna hi
thiltihna bulpui a ni \hîn. Hmangaihna chuan nungchang a tidanglam a, chaknate leh duhna \ha lo a thunun a; inhuatnate a tireh a, duhnate chu a tiropui \hîn. He hmangaihna hi rilrua a
lo luhin nun a tinuam a, a velah thununna \ha a tidarh \hîn.
Pathian fate, a bîk takin ringtharte inven \ûlna thil pahnih a awm a. Pakhatna chu kan sawi tawh angin mahni thiltih thlîra, chuta zuk innghahna, leh chûngte chuan Pathian nena inremna min neihtîr theia rinna hi a ni. Mi, dan zawma, mahni thawh ngeia thianghlim tumtu chuan, thiltihtheih loh a bei a ni. Mi’n Krista lova a tih theih chu bawlhhlawhna—duhãmnaa khat leh sualna a ni \hîn. Krista khawngaihna chauh hian, rinna zârah chuan min tithianghlim thei a ni. A lehlam panga diklohna hlauhawm deuh mai chu, Krista rinna hian Pathian dan zawmna a\angin mihringte a tichhuak a ni tih hi a ni. Rinna avang chauha Isua khawngaihna changtute kan lo nih avangin, kan hnathawhte hian tlanna kan nihnaah engmah tihtheih a nei lo.
Nimahsela, thuawihna chu pâwnlam dan mai a ni lo tih hria la, hmangaih rawngbãwlna erawh a ni zâwk. Pathian dan chu Ama awmdan sawichhuahna a ni a; hmangaihna dan tihpuitlinna a ni bawk. Chuvang tak chuan lei leh van A awpna dan bulpui chu a ni. Ka thinlung chu Pathian anpuia tihthar a lo nih tawh a, kan thinlunga Pathian hmangaihnain zung a kaih tawh si chuan, kan nundan chuan Pathian dan a zawm lo ang em ni? Thinlunga hmangaihna dan a inphun tawh a, mihring chu A siamtu anpuia tihthar a lo nih tawh chuan, thutiam thar chu a lo famkim tawh a ni. “An thinlungah ka thupêkte ka dah ang a, an rilruah ka ziak bawk ang,” 6 LALPAN a ti si a. Chutichuan dan chu an thinlunga ziak a nih tawh si chuan nundan chu a siam lo em ni? Thuawihna-hmangaih rawngbawlna leh Pathian hnena intukluhna chu zuitu nih chhinchhiahna dik tak chu a ni. Pathian lehkhabu chuan heti hian a sawi: “Pathian hmangaihna chu hei hi a ni, A thupêkte kan zawm hi.” “A thupêkte pawm si lovin, ‘Amah ka hria’ titu chu mi dawthei a ni, thutak amahah a awm lo.” 7 Mihring chu thuawihna a\anga tihchhuah a hnêkin, rinna chauh, rinna ngei hi a ni, Krista khawngaihna changtûtea min siamtu chu, chu ngei chuan thuawihnaah chuan min hruai thei a ni. Thuawihna maiin chhandamna chu kan chang a ni lova, chhandamna chu Pathian thilthlãwnpêk, rin vanga hmuh tur chu a ni zâwk si a. Nimahsela, thuawihna chu rinna rah a ni. “Amah chu sualte labo turin a lo lang tawh tih in hria e; Amahah chuan sual engmah a
awm si lova. Tupawh Amaha awm reng chaun thil a tisual lo; tupawh thil tisual chuan Amah chu a hmu lova, hriat pawh a hre hek lo.” 8 Hei hi fiahna dik tak chu a ni. Kristaa kan awm a, Pathian hmangaihna chu keimahnia a awm tak zet chuan, kan hriatna te, kan ngaihtuahna te, kan tumna te leh kan thiltihte chu, A dan thianghlimin a sawichhuah ang, Pathian duhzâwng nena inrem thlap a ni ang. “Naute u, tûma bumin awm suh u; felna titu chu a fel a ni,’ Amah
A fel ang bawkin.” 9 Felna chu Pathian dan thianghlim, Sinai tlânga thu sawm pêk khan
hrihfiah a ni. Krista rinna avanga dan zawm a \ûl tawh lo tih rinna hi, rinna dik a ni lova, ngaihdan satliah mai a ni zâwk. “Rinna avanga khawngaihnaa chhandam in ni si a.” Nimahsela, “Rinna chu thiltih nei lovin amah chauhvin a awm chuan thi a ni.” 10 Khawvêla A lo kal
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
29
hmain Isua’n, Ama chungchâng thuah, “Aw ka Pathian, i duhzâwng tih hi ka lawmzâwng tak
a ni; a ni, i dan thu chu ka thinlungah a awm reng e,” 11 a ti a. Vana A lãwn chhoh leh hma deuh lawk khân, “Keiin ka Pa thupêkte ka zawm a, A hmangaihin ka awm reng ang bawk hian,” 12 a ti leh a. Pathian lehkhabu chuan heti hian a sawi a: “A thupêkte pawm kan nih
chuanin, chu miah chuan Amah kan hria tih kan hria e,
chu Amâ awm ang bawk khân a awm ve tur a ni.” 13 “Krista pawh khân A tuarsak che u avangin, hetiang ti turin koh in ni asîn; A hniakhnunga in zuina turin entawn tur A hnutchhiah che u kha.” 14 Chatuan nunna awmdan chu, hmâna a awm ang bawkin tunah pawh thuhmun a la ni reng, kan nu leh pa hmasate an tlûk hma pawha vanram a awm ang chiah khân Pathian dan, felna famkim awihna chu a la famkim a ni. Chatuan nunna chu mi tlinglo tân pawh phal a nih chuan, van pumpui hlimna chu hlauthawn awmin a awm ang. Sual tan kawng hawn sak a ni ang a, a zuitu lungngaihna leh hrehawmna zawng nen awm reng tur chuan phal a lo ni ang.
Adama a tlûk hma chuan Pathian dan zawmin nungchang fel tak a tan siam theih a ni a. Nimahsela, hei hi a ti ta lova, tichuan a sualna avang chuan kan pianhmang rengah kan lo tlu
ta a, mahniin kan intifel thei si lova. Misual leh thianghlim lo kan nih tâk tlat avangin, dan
thianghlim chu kan zawm famkim thei lo a ni. Pathian danin a phûtte chu ti thei turin pumpelhna A siam ta a. Lei chunga harsatnate leh thlêmnate kan tawh tur zîngah chuan A
cheng ta ngei a. Sual erawh chu A sual lo. Kan tan A thi a. Tunah hian kan sualte lâkbo leh
A felna min pêk chu A duh a. A hnênah i inpêk a, i Chhandamtu chu i pawm chuan, i nundan
chu lo sual hlê tawh mahse, A felnaah chuan chhiar tel i ni ang. Krista nungchang chu i
nungchang lo niin, la sual ngai reng reng lo ang chiah maiin Pathian hmaah chuan lawm luh i
ni ang. Hei aia nasa hian, Krista chuan thinlung a tidanglam a. Rinnain i thinlungah a cheng a. Hetiang inzawmna hian Krista chu rinnain zawm zel tur i ni, in duhthlanna chu Ama hnênah hlan reng rawh, hei hi i tih chhûng chuan nangmahah A duhzawng ti tur leh A \ha tihzawng ang zêla ti turin hna A thawk ang. Chutichuan, “Tûna tisaa ka nung hi rinnaa nung ka ni, Pathian Fapa, mi hmangaiha ka aia inpetu rinnaah chuan,” 15 tiin i sawi thei ang. Chutichuan, Isuan A zìrtîrte hnênah, “A sawitu chu nangni in ni dâwn si lova, in Pa Thlarauin nangmahniah A sawi zâwk dâwn a ni,” 16 a ti. Krista nangmahnia A thawh chuan, chutiang thlarau chu in tilang ang a, A thawh ang felna leh thuawihna hnate chu in thawk ang. Chutichuan keimahniah hian chapona tur engmah kan nei lo a. Mahni inchawisanna tur chhan kan nei hek lo. Kan beiseina chhan awm chhun chu Krista felna, kan felna tura ruat taka chu a ni, chu chuan keimahniah A Thlarauvin a thawk thei a ni.
Rinna kan tih hian, rilrua pai tur fiah tak a awm a, Bilbe-in rínna a tìh ang chî leh thúrínte
‘Amahah ka awm reng \hîn’ titu
hi a danglam daih a ni. Pathian thiltihtheihna nunna leh A thu dik takte chu thil dik, Setana
leh a hote pawhin thinlung taka an phat theih loh chu a ni. Bible chuan, “Ramhuaite pawhin an ring a, an khur \hin a sîn,” 17 a ti a. Hei hi chu rinna a ni lo. Pathian thuah hian rinna chauh chu a awm a ni lova, duhthlanna, A hnena inpêkluhna a awm bawk a ni; thinlungte chu A hnênah lo pe nghetin, duhnate chu Amaha dah ngheha a lo awmin—chu ngei chu rinna, hmangaihnaa thawh niin, chu ngei chuan rilru chu a tihthianghlim \hîn. He rinna zarah hian thinlung chu Pathian anpuia tihthar a lo ni. Thinlung tihthar loh chu Pathian dan hnuaiah a awm lova, awm thei pawh a ni hek lo, tunah erawh hi chuan LALPA dan thianghlimah chuan a lãwm ta zâwk a, tichuan, Sâm phuahtu angin, “Aw i dan hi ka va ngaina êm! Ni lengin ka ngaihtuah \hîn a ni,” 18 i lo ti ve thei ta a ni. Dana felna chu keimahni, “Tisa dana awm lova, Thlarau dana awm zâwkte,” 19 hnênah chuan tihfamkim a lo ni ta bawk. Krista ngaihdamna hrethiama Pathian fâte nih duh tak zet si, an awmdan famkim lohzia leh an nundan dik lohzia hrethiamte an awm a, chutichuan an thinlungte chu Thlarau Thianghlimin a tihthar a ni tih an ringhlel mai \hîn a. Chutiang mi hnênah chuan, “Beidawng mai suh,” ka ti duh a ni. Kan tlinlohnate leh kan diklohnate avangin Isua ke bula \apa kûn fo tur kan ni a; nimahsela, kan beidawng mai tur a ni lo. Hmelmain min hneh lai pawh hian, Pathian hnar leh theihnghilh a, paihchauh tlâk mai kan ni lo. Kan ni awzawng lo mai, Krista chu Pathian dinglamah kan tana min ngensakin a awm a ni. Hmangaih Johana chuan, “Thil
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
30
in tihsual loh nân hêng thu hi in hnênah ka ziak a nih hi. Tûpawhin thil a tihsual chuan, Pa hnêna min Sawipuitu, Isua Krista mi fel chu kan nei e,” 20 a ti a. Tichuan, “Pa ngeiin A hmangaih si che u a,” 21 Isuan A tih hi theihnghilh reng reng suh. A hnena awmtîr che A duhin, A thianghlimna chu nangmaha lantîr A duh a ni. I duh chuan A hnênah inpe rawh, nangmaha hna thawk \antu chuan Isua Krista lo kal hun thlengin a hruai zêl ang che. =hahnemngai zual zâwkin \awng\ai la; nasa deuhvin ring tlat rawh. Keimahni thiltihtheihna kan rin tâk loh avangin, Chhandamtû thiltihtheihna chu i ring nghet ang u khai, a ni, kan damna chu i fak ang u. Isua chu i hnaih zawh poh leh, i diklohna chu i mitah a lo lang chiang mai ang; i thil hmuh dan chu a lo chiang zâwk ang a, i famkim lohnate chu A awmdan famkimah chuan chiang taka hmuh a lo ni tawh ang. Hêngte hi Setana bumnate chuan an thiltihtheihna an hloh tawh tih lanchianna chu a ni a; chutichuan Pathian Thlarau chuan a lo chawktho ta che a ni.
Mahni sualzia hre lote thinlungah chuan Isua tâna hmangaihna thûk tak chu a awm thei lo. Rilru, Krista khawngaihnain a tihdanglam tawh chuan Pathian nungchang chu a ngaina ang a; nimahsela, keimahni nundan mawi lohna kan hmuh loh chuan Krista mawina leh \hatna kan la nei lo a ni tih a lang chiang a ni. Inngaihhlutna kan neih tlêm zawh poh leh, kan Chhandamtu thianghlimna leh duhawmna chu kan ngaihlu ting mai a. Kan sualzia hmuhna chuan min ngaidam theitu hnên lamah chuan min kaltîr a, rilru hian \anpui a ngaihzia a hriatchhuah chuan, Krista hnên thlen a, tiltihtheihnain Ani chu A lo intilang bawk ang. A hnênah leh Pathian thu lama hruai kan ngaihzia kan hriat zawh poh leh, A nungchang chu kan ngaisang ang a, A awmdan chu kan lantîr zual deuh deuh ang.
1 2 Korin 5:17.
2 Johana 3:8.
3 Galatia 5:22, 23.
4 1 Petera 3:3, 4.
5 1 Johana 4:19.
6 Hebrai 10:16.
7 1 Johana 5:3; 2:4.
8 1 Johana 3:5, 6.
9 1 Johana 3:7.
10 Efesi 2:8; Jakoba 2:17.
11 Sâm 40:8.
12 Johana 15:10.
13 1 Johana 2:3-6.
14 1 Petera 2:21.
15 Galatia 2:20.
16 Matthaia 10:20.
17 Jakoba 2:19.
18 Sâm 119:97.
19 Rome 8:1.
20 1 Johana 2:1.
21 Johana 16:27.
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
31
ENNA NÙNNÊM
Ênna Nùnnêm, thímin ka vêl a bãwm,
Mi kãi ang che,
Zãn a ni e, in hlàtin ka lo awm,
Mi kãi ang che;
Ka kê vêng la, thlîr hlàt ka dîl love, Tlêm tê a tâwk, Pên khat pawh ni mah se.
Hetiang ka dùhin ka \awng\ai ngai lo,
Mi kãi ang che;
Ka kawng ka thláng dùh \hîn tûnah erawh
Mi kãi ang che;
Ní hlím ka lãwm \hîn, hlàuhna awm mah se,
Chapovin min Hneh kha theihnghìlh ang che.
I theihnain min hnêm tûnhnû pawha’n,
Mi kãi ang che;
Káwng chhùk chhovah, khãm leh suar nasa a’n
Mi kãi ang che;
Tin, nakinah khawvârin ka hmâa, Lui kâi sã chu,
Ka tâwk ang, àwmho nân.
—NEWMAN
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
32
BUNG 8
KRISTAA |HANLENNA
Nausên, a piantirh a\anga \hang lo chu piangsual a ni. Piantharna hi Kristâ hniakhnung zuitu nih na atâna kãilãwm chu a ni a, Kristâ duhzâwng anga nun chhoh zêl chu pianghar nun a ni.
Thìnlung danglamna avanga Pathian fâte kan lo nìhna hi, Bible chuan piantharna a vuah a. Loneitûin chi \ha a theh \iak nên hian tehkhin a ni leh bawk a. Chutiang bawkin Kristaa lo inlet tawhte chu, Krista Isuaa nutling patlinga “\hang lian” 1 a rah rawn chhuah tur ang chu a ni. Isaia chuan, “Anni chu chawimawia an awmna turin, felna thing, LALPA phunte,” 2 tia vuah an ni ang a ti a. Chutichuan thlarau lam nundan thurûkte chu kan hriat fiah theih nan khawvel thil nunna a\angte chuan tehkhinna siam a ni. Mihring thiamna leh finna zawng zawngte hian khawvêla thil te ber chungah pawh nunna an siam thei lo. Pathian ngeiin nunna A pêk vang chauhin a ni, thlai te rannung te pawh hi an nun theih ni. Chutichuan, Pathian hnen a\anga nunna avang chauh chuan a ni thlarau lam nunna chu mihringte rilrua a pian \hin ni. Mihring chu chung lam a\anga “a pian thar” 3 chauh loh chuan, Krista’n nunna pek A tum changtu a ni thei lovang. Nunna a awm angin, \hanna pawh a awm a. Pangpâr kuhmum tivultu leh, a par tirahtu chu Pathian a ni. Ama thiltihtheihnaah bawk hian buh chi pawh hi a lo \hanglian a, “A tir berah a kung chu mi hnuah chuan a vui, mi hnu lehah a vuiah chuan buh fang pum chu.” 4 Zawlnei Hosea chuan Israela chu “Lili angin a \hang ang a,” tin “Buh angin an chawr ang a, grep hrui angin an \hang ang,” 5 a ti. Isuan, ‘Tukinpâr \hanzia hi ngaihtuah rawh u,” 6 min ti bawk. =halaite leh pangpârte hi anmahni duh ang leh châk angin an \hang lova, Pathianin an nunna tura A pek an dawn angzia zêlin an \hang zawk a ni. Naupangin ama duh thuin emaw ama theihna ve hrim hrimin emaw a intisang chuang thei lova, nangni pawhin in chaknain emaw, in beihvakna vangin emaw, thlarau lam \hanna chu in ang thei chuang lo. =halaite leh naupangte hi an vela nunna petu boruak te, ni êngte, chaw te hmuin an lo \hang a. Krista chu Amah ringtute tan chuan rannungte leh \halaite hnena hêng khawvêl thilthlawnpêk ang hi a
ni. Ani chu an “Kumkhaw êntu,”leh an “ni leh phaw,” 7 a ni si a. “Israel tân daifîm tla ang,” 8 a ni ang a, “Ani chu hlobet rãwtna chunga ruah tla angin a tla ang.” Ani chu tuinung,
“Pathian chhang
Van
a\anga lo chhuaka, khawvel hnena nun petu chu,” 9 a ni.
Boruakin khawvêl hi a hual vel ang chiahin, Pathian chuan, A Fapaa thilthlawnpêk chhiar
sen loh chuan, khawvêl pumpui hi khawngaihna boruak chuan a hual vel a. Tupawh he nunna boruak hîp duh apiang chu an nung ang a, tichuan Krista Isuaa nutling patling ni turin an \hang lian ang. Pangpârin ni lam a hawi a, tichuan nizung êng takin a mawina leh a par dan tur tâwk a lo \anpui thei ang khan, keini pawhin Felna Nî lam chu kan hawi ang a, van enna chuan min rawn en ang a, tichuan kan nungchang chu Krista angin a \hang lian ang. Isuan, “Keimahah awm reng rawh u, kei pawh nangmahniah ka awm reng ang. Pêng chu, grep hruaia a awm reng loh chuan amahin a rah thei lo ang bawkin, nangni pawh keimaha in
awm reng loh chuan, in rah thei lovang
he thu bawk hi A zirtîr a ni. Thingzârin rah a chhuahna tur leh a \hanna turin a kungpui a ring ang bawkin, nundan thianghlima nung tur chuan Krista chunga innghat tur i ni. Pathian hnên ata i kal hranin, nang chuan nunna i nei lo. Thlêmna do turin emaw, khawngaihna leh thianghlimnaa \hang turin emaw thiltihtheihna i nei bawk hek lo. Amahah chuan awm reng la, tichuan i \hang lian ang. Amaha i awm chuan, vuai leh rah chhuah lovin i awm lo ang a, lui tui awm rengnaa thing phun ang i lo ni ang.
Keimah lovin engmah in ti thei si lo,” 10 A tih hian
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
33
Mi tam tak chuan thil \henkhat chu anmahni maia tih turah an ruat \hîn. Sual ngaihdam nan Krista chu an ring tawh na a, nimahsela, anmahni theihnaa awm \hat an tum leh si \hîn. Chutianga beihna zawng zawngte chu a hlawhtling lovang. Isuan, “Keimah lovin engmah in ti thei si lo,” a ti a. Khawngaihnaa kan \hanna te, kan hlimna te leh kan hmantlâkna zawng zawng te hi, Krista nena kan inzawmna chungah chuan a innghat vek a ni. Amah nen englai pawha kan inzawmna leh Amaha kan chen rengna hi khawngaihnaa kan \han lenna tur chu a ni. Ani chu kan rinna bul \antu mai a ni lova, A ti zotu a ni bawk si a. Krista chu A hmasaber leh a hnuhnungber leh englai pawha Thawktu chu a ni. Ani chu kan tihtur \annaah leh a tawpnaa awm chauh tur A ni lova, kan kawnga kan ke pen tinrenga awm tur a ni. Davida chuan, “LALPA chu ka hmaah ka awmtîr fova; ka ding lama a awm avangin ka nghîng lovang,” 11 a ti. “Engtin nge Krista hnena ka chên ang” tiin i zawt em ni? A hmasaa Amah i pawm dan ang bawk khan. “Krista Isua LALPA chu, in lawm ang bawk khan, Amahah chuan awm rawh u.” “Mifel chu rinnain a nung ang,” 12 tih a ni. Pathian hnênah chuan A ta ni tur leh A rawngbawl a, Ama thu awih tur chuan i inpe ta a; tichuan, Krista chu i Chhandamtuah i nei ta
a ni. Nang chuan i sualnate chu i tlan thei lovin, i thinlung i tidanglam thei bawk hek lo. Nimahsela, Pathian hnena mahni inpein, Krista zârah chuan hêng zawng zawng hi i tan A ti a ni tih i ring ta a ni. Rinnain Krista ta i ni a, rinnain Amaha \hanglian tur i ni, lâk leh pêkin. Engkim i thinlung te, i duhzawng apiang zawm turin Ama hnênah inpe la; Krista, malsawmnaa khat chu, i thinlunga cheng tur leh i chakna leh i felna leh chatuana nangmah \anpuitu ni turin i nei ngei ngei tur a ni, Ani chuan thuawih theihna chu A pe ang che. Zîngah Pathian hnenah inhlãn \hîn la; chu chu i hna hmasa berah nei ang che. I \awng\aina chu, “Aw LALPA, Nangma ta liau liau ni turin mi hmang ang che. Ka tumna zawng zawngte chu i ke bulah ka rawn nghat e. Mi awmpui la, ka hna zawng zawng chu nangmahah tihin awm rawh se,” tih hi ni se. Hei hi ni tina tih tur a ni. Tûk tin, Pathian hnenah indah hrang ang che. I tumna zawng zawng chu Ama hnenah hlan vek la, A enkawlna danin a kawhhmuh che angin, bansan tur A tih chu bansan la, tihzel tur A tih chu ti zel rawh. Chutiang chuan nî tinin Pathian kutah nunna pein i awm thei ang a, tichuan i nundan chuan Krista nundan a lo ang deuh deuh ang. Krista nun hi nundan hahdam tak a ni. Hlim hlea inhriatna chu a awm kher lo a ni thei a; mahse, rinna thlamuanawm tak a awm a ni. I beiseina chu A chakna nen a inzawm a, i âtna chu A finna nen, i theihlohna chu A theihna ropui nen. Chutichuan mahni inen tur i ni lova, rilru pawh chu mahni chunga chentîr tur a ni hek lo, Krista en zâwk tur a ni. Rilru chu A hmangaihnaah te, A mawinaah te leh A awmdan famkimahte chuan chentîr la. Krista mahni inphatna te, Krista inngaihtlawmna te, Krista thianghlimna te leh Krista hmangaihna chhiarsen lohte hi a ni rilrua ngaihtuah ber tur chu. Amah hmangaihna, Amah entawn a, Ama chunga innghat vekin a ni Amah anpuia tihdanglama i awm dâwn ni. Isuan, “Keimahah awm reng rawh u,” a ti a. Hêng thute hian chawlhna rilru te, nghehna
te leh rinnghehna te a rawn thlen a. “Ka hnenah lokal ula
sawm leh a. Sâm phuahtu thute chuan, chu bawk chu a sawichhuak, “LALPAah chuan chawl
la, Amah chu nghak fan fan rawh,” tiin. Isaia chuan, “Muang taka awmnaah leh ring taka awmnaah hian in chakna a awm ang,” 14 a ti a. He chawlhna hi awm hle hlea hmuh a ni lo a; Chhandamtu chawlhna tiama min sawmna chu, thawk tura sawmna a ni bawk a ni: “Ka
nghâwngkawl bât ula,
chu Ama tana thawk \hahnemangai ber leh taima ber a ni ang. Rilru hi mahni chunga a chen chuan Krista, chakna leh nunna bulpui chu a hawisan a ni. Chhandamtu ngaihven ngunna lo lakbo hi Setana thil tum fo chu a ni a, hetiang kawnga rilruin Krista a pawlna leh a zawmna chu a dal theih nan. Khawvel nawmsakna te, damchhûng khawsak ngaihtuahna te, lungngaihna te, midang diklohna te emaw, nangma diklohna te ngei leh famkimlohna te a engah emaw, a nih loh leh heng zawng zawngahte hian rilru tihkawihna Setana chuan a zawng ang. A tumnate chuan hruai sual che suh se. Mi tam tak, Pathian hriatna nei tak tak leh Pathian tâna nun duh \hînte pawh hi an diklohna te leh an chaklohnate ngaihtuah reng \hin turin a hruai fo a, tichuan, Krista hnen a\anga anmahni
ka chawlhtîr ang che u,” 13 tiin A
chawlhna
in hmu ang.” 15 Thinlung, Krista hnena chawl tak tak mi
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
34
tihrangin, hnehtu nih a beisei \hin a ni. Chhandam kan nih dawn leh dawn loh hlauhthawnnaah leh, chaknaah mahni hi thupui berah kan insiam tur a ni lo. Hêng zawng zawngte hian kan chakna Hnâr a\ang chuan rilru a hruaibo \hîn a ni. I rilru chu Pathian hnenah, hlan la, Amah chu ring nghet rawh. Isua chanchin chu sawi la, ngaihtuah bawk rawh. Amahah chaun mahni hi lo bo rawh se. Rinhlelhna zawng zawng dah bo la; i hlauhnate chu bansan rawh. Tirhkoh angin, “Ka nung a ni, keimah erawh chu ka ni tawh lo. Krista chu keimahah A nung zawk a ni, tuna tisaa ka nung hi rinnaa nung ka ni—Pathian Fapa, mi hmangaiha ka aia inpetu, rinnah chuan” 16 tiin. Pathianah chuan chawl hahdam la, A hnena i kawltîr tawh chu A vawng him thei a ni. A kuta i indah chuan nangmah hmangaihtu zârah hnehtu aia ropui zâwkin A siam ang che. Krista mihrinna chu hmangaihna hrui phelh theih rual loh, mihringin ama thua a phelh tih ngawt loh chuan, Ama hnenah chuan A phuar tlat a. Setana chuan he phuarna hi tichat tur leh Krista hnen a\anga min tihrang turin englai pawhin min thlem reng a. Heng hian a ni kan ngaihvena kan beih a, kan \awng\ai a \ul ni, chutichuan hotu dang thlang tura engmahn min bum theih loh nân englai pawhin duh kan thlang thei si a. Nimahsela, Krista lam chu i en reng ang u khai. Ani chuan min vawnghim dawn nia. Isua en hi kan himna a ni. A kut ata chu engmahin min tithlawn thei bawk hek lovang. Amah chu en rengin, “ropuina a\anga ropui zêlin, chu mi anpui ngeia awm turin tihdanglamin kan awm \hîn.” 17 Chutiang chuan a ni zirtîrte chuan Chhandamtu duhawm tak anna chu an neih ni. Chung
zirtîrte chuan Isua thute an hriatin Amah an mamawhzia chu an hria a. An zawng a, an hmuchhuak a, Amah an zui ta a ni. Inah te, chawkîlnaah te, pindan chhûngrilah te leh loah te
A hnenah chuan an awm ta zel a. Zirtîrtu kiang zirtu angin A hnenah chuan an awm a, nitin,
A ka a\ang chuan thutak thianghlim zir tur chu a dawng reng bawk a. Rawngbâwltuten an pu
an en angin, an tihtur zir turin Ani chu an en a. Chung zirtîrte pawh chu “Keimahni nungchang ang pû mihring bawk” 18 an ni a. Sual do tur thuhmun bawk an nei. Nundan thianghlima nung turin khawngaihna thuhmun bawk an mamawh a ni. Zirtîr, hmaingaih Johana, Chhandamtu ang ber pawh khan pianpui nungchang mawi a nei bîk lo. Ropui duh mi leh mahni intihchallan duh mi chauh pawh a ni lova, tihluih hmang mi leh thinrim hmang mi a ni zâwk bawk. Nimahsela, Pathian nungchang chu amaha tihlan a lo nih zet chuan, ama tlinlohna a hmu thiam a, chu hriatna chuan a dahhniam ta a ni. Chakna
leh dawhtheihna te, thiltihtheihna leh nunnêmna te, lalna leh inngaihtlawmna te, Pathian Fapa nîtin nuna a hmuh chuan, a rilru chu fakna leh hmangaihnain a lo khat ta a. A hotu a hmangaihna avanga mahni a lo intheihnghilh thlengin, nîtin a thinlung chu Krista lama hîpin a awm a. A huatthu chhiatzia leh a tumsanate chu, Krista thiltihtheihnaah chuan pêkluh a lo
ni ta a. Thlarau pianthartîrtu chuan a thinlung a tithar a. Krista hmangaihnaa thiltihtheihna
chuan nungchang danglamna a rawn thlen ta a ni. Hei hi Isua nêna inzawmna rah ngei a ni. Krista chu thinlunga a chên hian, pianpui nun chu a tidanglam \hîn. Krista Thlarau, A hmangaihna chuan thinlung a tinem a, rilru a hneh a, ngaihtuahnate a tithoin Pathian leh van lamte a duhtîr \hîn.
Krista chu vana A chhoh tawh hnu pawhin, A la awm fo a ni tih hriatna chu, A zuitute hnenah a awm zel a. Ama awmna chu a ni hmangaihna leh ênnaa khat chu. Isua, Chhandamtu, anmahni kal puia, tîtî puia \awng\ai puitu; beiseina leh thlamuanna thu an thinlunga sawitu chuan nunna thuchah A sawi laia an hnên ata vana hruaichhohva a awm lai leh, vantirhkohten chhûm zîinga Amah an rawn hmuah lai khan, A aw ri chu an hnênah a lo thleng a. “Ngai teh u, kei kumkhuain, khawvel tawp thleng pawhin, in hnênah ka awm zêl ang,” 19 tiin. Ani chu mihring taksa ang pûin vanah A chho ta. Pathian lal\hutphah hmaah chuan an =hian leh Chhandamtu ni fawmin A awm tih an hria; A tuarpuinate chu a danglam chuang lova, mihring tuarnate A la hriatpui reng a ni. Pathian hmaah chuan A thisen hlu tak \hatna chu pein, A kut leh A kea hliamte chu entîr chungin A tlansate tâna man A pêk tak chu hre rengin A awm ta a ni. An tân hmunte han siam turin vanah A chho a, Ama hnêna anmahni hruai turin A lo kal leh dâwn tih pawh an hria. Isuan van A lãwn hnua an intawhkhawm leh chuan, Pa hnêna Isua hminga thil dîl chu an châk hlê a. Thinlung taka \awng\aiin an kûn a, “Pâ hnênah engpawh in dîl chuan, Keima
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
35
hmingin A pe ang che u. Tun thlengin Ka hmingin engmah in la dîl lo; dîl rawh u, tichuan in
hmu ang, in lawm a kimna turin,” 20 tih thutiam hi an sawi rual a. Rinna ban phar sâng zêlin, “Thîa kha Krista Isua chu a ni si a; a ni, tho leh ta zâwka, Pathian ding lama awma, min sawisaktu bawka kha a ni,” 12 tihah an innghat a. Pentikost nî chuan Thlamuantu, Krista’n, “Nangmahniah a awm reng dâwn a ni,” a tih kha a lo thleng a. A sawi zel a, “Ka kal in tân a \ha e; ka kla loh chuan, Thlamuantu chu in hnênah a lo thleng dâwn si lo, ka kal erawh chuan
in hnênah ka rawn tîr ang,” 22 a ti a. Chuta chin chu Krista chu A fate thinlungah Thlarauvin
A awm ta reng a ni. Amah nena an inzawmna chu an hnêna mihring a nih laia an zawmna âi
khân a hnai ta zâwk. Krista enna, hmangaihna leh thiltihtheihna chu anmahniah a lo êng chhuak a, tichuan miten an hmuhin, “mak an ti hlê a; Isua hnênah an awm tawh tih an hre ta
a.”23
A zirtîrte hnêna Krista nihna zawng zawng kha, vawiinah hian A fate hnênah nih ve A duh a ni. A zirtîr tlêmte A vela an lo kal khawm a, A \awng\aina hnuhnungberah khân, “Hêng hote tan chauh hian ngensak ka ni lo, an thu avanga kei mi la ring turte tan pawh ngensak ka ni bawk e,” 24 a ti. Isua’n kan tân \awng\aiin, Pa nen pumkhat an nih ang bawka, Amah nen pumkhat kan nih theih nan A ngen a ni. Inpumkhatna mak tak a va ni êm! Chhandamtu chuan Ama chungchângah chuan “Fapa chuan Amahin engmah A ti thei lo.” “Pa keimaha awm chuan thil A ti zâwk \hîn a ni,” 25 a ti. Krista chu kan thinlunga A chen chuan, keimahniah “A duhzâwng tih tum tur leh bei turin,” 26 A thawk ang a; Thlarau thuhmun bawk chu kan tilang ang. Chutiang chuan, Amah hmangaih leh Amaha chêngin, “Engkimah Amahah kan \hang lian thei zâwk ang; Amah chu Lû a ni, Krista chu.” 27
1 1 Petera 2:2; Efesi 4:15.
2 Isaia 61:3.
3 Johana 3:3.
4 Marka 4:28.
5 Hosea 14:5, 7.
6 Luka 12:27.
7 Isaia 60:19; Sâm 84:11.
8 Hosea 14:5; Sâm 72:6.
9 Johana 6:33.
10 Johana 15:4, 5.
11 Sâm 16:8.
12 Kolosa 2:6; Hebrai 10:38.
13 Matthaia 11:28, 29.
14 Sâm 37:7; Isaia 30:15.
15 Matthaia 11:29`.
16 Galatia 2:20.
17 2 Korin 3:18.
18 Jakoba 5:17.
19 Matthaia 28:20.
20 Johana 16:23, 24.
21 Rome 8:34.
22 Johana 14:17; 16:7.
23 Tirhkohte 4:13.
24 Johana 17:20.
25 Johana 5:19; 14:10.
26 Filipi 2:13.
27 Efesi 4:15.
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
36
KAN PATHIAN KAN PUIPA PANGNGAI
Kan Pathian kan Puipa pângngai, Kan hmálam beiseina; Kan hliàhkhùhna khawdúr thlènlai, Kan chatuan in Nangmah.
Nangmâ lal\hùtphàh phênah chuan,
I mî an chêng muang thei;
I bân phàr mai hi keini tân, A tâwk e, phâw kan nei.
Tlâng rêng an lo dìnchhuah hmâa, Lei la ìnrèl hmâ hian; Pathian i ni réng chatuana, Dang chuang ngai lo chatuan.
Nangmâ tân kùm sang sawm pawh hi, Mìt kháp kâr a tling lo; ‘Tûnhmâ tûn hnû’ keini’n kan ti, Nangin ‘tûn’ i ti fo.
Kan Pathian, kan Puipa pângngai, Kan hmálam beiseina; Kan hliahkhùhna khawdúr thlen lai, Kan chatuan in Nangmah.
—ISAAC WATTS
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
37
BUNG 9
HNATHAWH LEH NUNNA
Krista zuitu chuan chanvo pawimawh tak mai a nei a, chû chanvo chu a thlarau nunna atâna Chhandamtu rawngbâwl a, hnathawh chu a ni. Chhandamtu chuan a nunna hial sêngin min thawhsak sî a.
Khawvêl leh thilsiam zawng zawng tân hian Pathian chu nunna te, ênna te leh hlimna bulpui a ni. Nî a\anga nizung ênna te ang leh, tuihnànei a\anga lui tui luang hiau hiau angin, malsawmnate chu Pathian hnên a\angin thilsiam tinrêng hnênah a lo luang chhuak \hîn. Pathian nunna mihringte thinlunga a awmnaah tawh phawt chuan, hmangaihna leh malsawmnain midangte hnênah a luang chhuak vê ang. Chandamtu lãwmzâwng chu, tlu tawhte kaihthawh leh tlanchhuah hi a ni. Chumi atân chuan Amâ nunna ngei pawh ngaihlu chang lova, mualphona chu ngainêpin, kros chu A tuar ta zâwk a ni. Chutichuan, vantirhkohte pawh midangte hlim nân an thawk reng \hîn, chû chu an hlimna a ni sî a. Mahni hmasial thinlungten zahthlâk leh tlãwm thlâka an ngaih, miretheite leh nihna kawng rinrênga hnuaihnung zâwkte rawngbãwl chu, sualna nei lo vantirhkohte hnathawh chu a ni. Krista, mahni inhlantu hmangaihna rilru chu a ni vanram tikhattu chu, an hlimna chhan ber pawh a ni nghê nghê. Hei hi Krista zuaitûte rilru neih tûr leh an hnathawh tûr chu a ni. Kristâ hmangaihna chu, thinlunga vawn thianghlim a nih chuan, thil rimtui tak angin thuhrûk theih a ni lo. Mî a thunun theihna thianghlim chu kan tawh apiangte hriat a lo ni \hîn. Thinlunga Krista Thlarau chu, thlalêra tui hna nei, engkim tiharhtu leh boral tûrte nunna tui inchâk tîrtu ang chu a ni. Isuâ hmangaihna chu, Amâ thawh ang, mihring malsawmna leh tundinna tûr hnathawh châknaah chuan tihlan a ni ang. Vana kan Pâin thilsiam zawng zawng A ngaihsakzia lamah chuan hmangaihnaah te, nunnêmnaah te leh tuarpuinaahte chuan a hruai ang. He lei Chhandamtu nundan chu, nundan awlsam leh mahni tâna inhmanna a ni lova, chãwl lo leh \hahnemngai taka leh ning lovin mihring boral chhandam nâna A thawk zâwk a ni. Ran chawpêkna thlêng a\anga Kalvari tlâng thlengin mahni inphatna kawng A zawh a, hna harsâ, zinna hrehawm takte leh nasa deuhva fîmkhur a ngaihnaahte khân, ãwlna zawng mai lovin, Ani chuan, “Pathian Fapa chu rawngbãwlsaka awm tûrin A lo kal lova, rawngbâwl tûr leh mi tamtak tlan nâna A nun pe tûr zâwkin a lo kal a ni,” 1 tih chu, A damchhûnga A tum ropui ber pakhat niin, thildang rêng rêng chu a vê chauh an ni. Pathian duhzâwng tih leh A hnahawh zawh hi a châw leh intûr a ni. Amâ duhzâwng chuan A hnãah chuan hmun leh hun rêng a chang lo. Chutichuan, Kristâ khawngaihna changtûte chuan, midang A thihchhan vête pawh khân, van thilpêk chu an chan ve theih nân, tuar an peih reng a ni. An chênna khawvêl chu an siam \hat deuh theih nân an tih theih apiang chu an ti ang. Hê rilru hi thlarau dik taka inlette \hanlenna lang fiah tak chu a ni. Mi’n Isua, |hian hlu tak a hmuhchhuah vêleh midang hnêna hrilh châkna a thinlungah a lo awm \hîn a. Chhandamna leh tihthianghlimna thutak chu a thinlungah khârhnan theih a ni lova, Kristâ felnaa thuam kan lo nih a, A Thlarau lãwmnaa kan khah tawh sî chuan, kan ngawi hlê hlê thei lovang. LALPA \hatzia chu kan hmuh a, kan tem tawh bawk sî zawngn, thil eng emaw sawi tûr kan nei ang. Filipa’n Chhandamtu a hmû angin, a hnêna awm vê tûrin midangte kan sâwm ang. Krista mi hîpna leh khawvêl lo awm leh tûr hmuhtheih loh chanchinte chu midang hnênah hrilh vê kan tum ang. Isua kawng zawh
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
38
tâk chu zawh châkna ropui tak a awm ang a. Kan kiang vêla mîte chuan, “Pathian Beramno khawvêl sual kalpuitu,” 2 chu en vê sê kan ti êm êm ang. Midangte malsawmna tûra beihna chu, kan tân malsawmna a lo ni hlauh ang. Tlanna remruat tihtûr min pêk hi, Pathian tumna chu a ni rêng a. Ani chuan mihringte chu Pathian awmdan latûte nih theihna chanvo A phalsak diam a, tichuan an mihringpuite hnêna malsawmna an thehdarh vê theih nân. Hei hi chawimawina sângber leh lãwmna ropui ber Pathianin mihringte hnêna A pêk theih chu a ni. Chûng hmangaihna hnã chanvo lo changtûte chu an Siamtu hnaih ber an ni. Pathian chuan vana vantirhkohte hnênah Chanchin |ha thuchah leh hmangaih rawngbãwlna hnã zawng zawng hi A lo pe maithei bawk a. A tum tipuitling tûr chuan, midangte pawh A hmang thei. Nimahsela A hmangaihna tãwp thei lo chuan, malsawmna te, lãwmna te leh a thlarau lam chawisãnna, hê rawngbãwlna hmasial lo rahte hi kan chan ve theih nân, Amah nên, Krista nên, vantirhkohte nên thawk tlâng tûr chuan min thlang ta zâwk
a ni. A tuarnate \ãwmpuina zârah Krista tuarpui theiin kan awm a. Midangte \hatna tûra tuarna chuan, a petu thinlungah duhsakna rilru chu a tilianin khawvêl Tlantu nên chuan amah chu a \anduntîr bawk a. Ani chu, “A retheihna avanga in lo hausak theihna tûrin hausa mahsela nangmahni avang ngeiin a lo retheih tâk kha in hre sî a.” 3 Chutianga Pathianin min siamna chhan kan tihpuitlin chauh chuan a ni nunna chu kan tân malsawmna a nih theih ni. Krista’n A zuitûte thawh tûr a ruatsak ang a, A tâna thlarau hneh tûra i thawh dâwn chuan, Pathian thila hriatna thûk zâwk leh finna ropui zâwk i mamawhzia chu i hria ang a, felnaah chuan i ril\âmin i tuihãl ang. Pathian hnênah i dîl ang a, i rinna chu tihchakin a lo awm ang a, chhandmna tuikhura finna thûk zâwk chu i in ang. Dodãlna leh harsatna chuan Bible chhiar tûr leh \awng\ai tûrin a hruai ang che. Kristâ khawngaihna leh hriatnaah i \hang lian ang a, hriatna lamah i lo hausa bawk ang. Midang tâna mahni hmasial lova thawhrimna chuan thûkna te, nghehna te leh Krista anna nungchang mawinate a rawn siam a, a changtu hnênah chuan muanna leh hlimna a rawn thlen bawk \hîn. Duhna nghette chu chawisanin an awm a. Thatchhiatna emaw mahni hmasialna hmun a awm hek lo. Kristâ khawngaihnaa mi lo insawizawite chu an \hang ang a, Pathian tâna thawk tûrin an lo chak ang. Thlarau lam hriatchian theihna te, rin nghehna te leh \awng\aia thiltihtheihna te an nei zâwk ang. Pathian Thlarau chu an thlarauvah chêin, Pathian kohna chhâng tûrin rilru inremna thianghlim chu a ko chhuak bawk ang. Midangte \hatna tûra mahni hmasial lo hnâa inpête chuan an chhandamna an thawk chhuak ber zâwk a ni. Khawngaihnaa \hanna kawng awm chhun chu Krista’n kan tâna tihtûr A siam kha chak vak lo chung pawha mahni theih tâwka kan \anpui theih apiangte \anpui leh malsawm hi a ni. Chakna hi insawizawina vangin a lo awm a, zam\hatna erawh hi chu nunna awmdan a ni. Khawngaihna azâra malsawmna lo thleng dawng a, Krisâ tâna engmah tih tum sî lova, Kristian nundan neih vê tumtûte chu hnathawk lova ei ngawta nun tum ang chu an ni. Hê khawvêl awmdan ang bawkin thlarau lam awmdanah pawh hian a rah chu hniamna leh zawi zawia boralna a ni. Mi insawizawi ngai lo emaw, hnathawk ngai lo emaw chuan a chaknate chu a hloh thuai ang. Kristâ kohhran chu mihringte chhandam nâna Pathian ruat a ni. A tihtûr chu khawvêl mi hnêna Chanchin |ha puandarh a ni. Chanchin |ha puandarh hi Kristian zawng zawngte tihtûr
a ni. Mitinte hi an talent neih ang leh an hun remchâng neih ang zêlin Chhandamtu thil
ruahman tipuitlingtu tûrte an ni. Kristâ hmangaihna kan hnêna tihlan chuan, Amah la hre lo zawng zawngte hnêna leibaah min siam a. Pathian chuan kan tân chauh ni lo ênna, midangte entîr tûr min pe zâwk a ni. Krista zuitûten an tihtur hria sela chuan tûnlai ram thima chanchin |ha hriltu pakhat chauh awmnaah hian sang tamtak an awm ang. Chutiang hnã thawk vê thei lo zawng zawngte pawhin an theih ang zâwng, an tuarpuina leh an \awng\ainatein an \anpui thei cheu ang. Kristian ramahte chuan thlarau tâna tlãwmngai zâwka thawhrimna a awm tho bawk ang.
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
39
In lama kan tihtur a awm bawk chuan, Kristâ tâna thawk tûra ram thima kal emaw, in chhuahsan emaw a \ûl kher lovang. Chûng ang hnã chu mahni inlamah te, mahni kohhranah te, kan mi tawh \hin zîngah te leh kan thawhpui zîngahte kan ti thei bawk a ni. Kan Chhandamtu leia a awm chhûnga A hun tam zâwk chu Nazareth khuaa thingrem siamna dãwrah rim taka hmanral a ni. Vantirhkohte chuan Nunna LALPA chu hlo thlotûte leh inhlawhfate hnêna A kal lai leh, mi hriat loh leh mi zah lova A awm laite pawh chuan an awmpui reng a. A hna tlâwm tak A thawh lai te, damlote A tihdam lai leh, Galili Dîl chunga kea A kal laite pawh khân A rawn kal chhan chu rinawm takin A hlen zêl a ni. Chutichuan, hna tlâwm ber leh hmun hniam bera kan awm pawh hian Isua chu awmpuiin, kan thawhpui thei. Tirhkoh chuan, “Mi tin kohva in awmlaia in chan pângngaiah chuan Pathian hnênah awm reng rawh u,” 4 a ti a. Mahni hnathawktu pawhin a hna chu a rinawmna a\angin a pû tiropui tûr zâwngin a thawk thei. Krista zuitu tak tak a nih chuan sakhua chu a thiltih apiangah a hmang ang a, mîte hnênah Kristâ rilru a tilang ang. Khâwla thawk mi chu Galili tlâng vêla nundan hniam ak zînga Hnathawk rim êm êm, âiawhtu taima tak leh rinawm tak a ni thei. Tûpawh Kristâ hming lam tawh phawt chuan, A hnathawh \hãte hmûin, an Siamtu leh Tlantu ropuina lama midangte an hruai theih nân an thawk tûr a ni. Mi tamtak chuan midangten ropui zâwkna leh hlâwkna \ha zâwk an neih avangin Kristâ rawngbâwl tûrin chhuanlam an siam \hîn. Hnathawk tûra talent nei bîkte chauh Pathian rawngbãwl nân an theihnate hlan tûra ngaihna a awm \hîn. Mi tamtakin, mi duhsak bîk \henkhatte hnênah chauh talent pêk a ni a, midang chu hnathawk tûr emaw, lâwmman hmu tûr emawa koh vê lohte ni bîk awm luaa hriatnate an nei \hîn a. Tehkhinthûah chuan chutiang zâwng a ni lo. In neitupain a rawngbâwltûte a koh khân mitin hnênah an thawh tûr \heuh a pe zâwk a ni. Hmangaihna rilru pûin damchhûng tihtûra hniam ber pawh hi “LALPÂ tân,” 5 kan thawk thei a ni. Thinlunga Pathian hmangaihna a awm chuan, nunah hian a lang chhuak ang. Kristâ rimtuina chuan min hual vêl ang a, kan hû chuan a chawisângin, mal a sawm ang. Pathian hnathawk tûra i kal hmâin hun ropui emaw, thiltihtheihna mak bîk emaw nghâk tûr i ni lo. Khawvêlin an ngaihdan tûr che i ngaihtuah a \ûl hek lo. I nîtin nundan chu thianghlimna leh i rinna duhawm entîrna a nih phawt a, midangte hlâwkna tûr i duhpuiziate i hriatchiantîr bawk chuan i beihna chu a thlãwn maiin a bo lovang. Isua zuitûte zînga tlâwm ber leh rethei ber pawh hi midang tâna malsawmna a ni thei. Thil \ha tak bîk an ti a ni tih an hre kher lo thei a, mahse an hriat loh hlãna an hû khân malsawmna zâu zâwk leh thûk zâwk a lo siam \an thei a, chûng malsawmna rahte chu lãwmman pêkna nî thlen hmâ loh chuan an hre kher lo thei. Thil ropui tak an ti tih pawh an hre lo. An hlawhtlinna an ngaihtuah buai ruai a \ûl hek lo. Ngawirenga Pathianin tihtûr A pêk erawh chu rinawm takin tihtûr an nei a, tichuan an nunna chu a thlãwn lo a ni mai \hîn. An rilru chu Krista annaah chuan a \hang lian deuh deuh ang a, hê damchhûng lã lâ hian Pathian thawhpuitûte an lo ni ang a, chutiang hna sâng zâwk leh nunna lo thleng tûra hlimna thup rual loh atân chuan tihtlin an ni ang.
1 Matthaia 20:28.
2 Johana 1:29.
3 2 Korin 8:9.
4 1 Korin 7:24.
5 Kolosa 3:23.
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
40
I LAMAH MIN HÎP RAWH
I lamah min hîp rawh, âw ka Pathian,
Kros hrèhawm pû pawhn ka lo hnãi ang;
Ka hlásàk zawngah hian, i lam hnàih ka dîl ang,
I lamah min hîp rawh, LALPA Pathian.
Vâkvai ang ni ila, ni tlâk tawhin, Thímin min nang vêl a, lung lúkhamin;
Ka múmang lamah chuan i lam hnàih ka dùh ang,
I lamah min hîp rawh, LALPA Pathian.
Damlo ni ilangin, hna thawk peih lo,
Mu reng thei chãu takin, rilrû pâwl rawh; Ka chhûngte \hèn laiin, i lam hnàih ka dùh ang,
I lamah min hîp rawh, LALPA Pathian.
Damchhûng mi tâwk apiang i tìrh ni se, A nuam nge a hrèhawm, eng pawh ni se;
Hei ngáwt hi ka dîl ang, i lam lo hnàih zêl hi,
I lamah min hîp rawh, LALPA Pathian.
—SARAH F. ADAMS
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
41
BUNG 10
PATHIAN HRIATNA
Pathian mìthmuh a\anga thùp theih engmah a awm lo. Ani chuan kan ngaihtuah leh thiltùmte A hré vék sî a. Bible Thianghlimah hian A fâte mamawh chu A ziak a, rilrû leh tìhtakzeta zawngtûten an hmù \hîn.
Pathianin kan hnêna ìnhriattîr A tumdan leh Amah nêna kan inzawmna tûr kawngte chu a tam mai. Leilung awmdanin kan chhia-leh-\ha-hriatnaahte hian thû a sawi reng a. Pathian kutchhuakin a tihlan angin, thinlung lo inhawng chu A hmangaihna leh ropuinain a hneh hlê ang. Benga ngaithlatu chuan khawvêl thil a\angte hian Pathian nêna inzawmna chu a hriain a
hrethiam thei ang. Hnim hring dup te, thing sâng pui pui te, pangpâr kuhmûm te leh pangpâr
te, chhûm kal dûl dûl te, ruah sûr te, luité luang ri her herte leh van ropuinate chuan
thinlungah thû an rawn sawiin, hêng zawng zawng Siamtu Pathian nêna inhrechiang tûrin min sâwm a ni. Chhandamtu chuan A zirtîrna duhawm tak takte chu leilung thilahte A tilang a. Thing te,
sava te, phaizâwla pangpâr te, tlâng te, dîl te leh van mawi tak takte nîtin nundana thil lo awmte leh kan vêla thilte hian thutak thûte chu an zawmkhâwm vek a, tichuan mihring thawhrimnaa buaina zîngah pawh hian A zirtîrnate chu rilruah a hriatnawn leh theih \hîn. Pathian chuan A fâte chu A hnathawhte leh kan chênna lei A cheimawi sa diam, mawina
mãwina hi A ngaina ber a, khawngaihna pangpâr chuai ngai lo, thianghlimna leh mãwina chu
chîng tûrin min duh a ni. Kan ngaihtuah duh phawt chuan Pathian thilsiamte hian thuawihna leh rinna thu hlu tak
min pê ang. Arsîte chu hmânlai a\ang tawhin van zâupuia an kawng bîk tûra ruatah chuan an kal dûl dûl a, a lian ber a\anga a tê ber thlengin, thil siamte chuan Siamtu duhzâwng an zãwm a ni. Pathian chuan engkim chu A ngaihsakin, A thilsiam tinrêngte A enkawl \hîn. Boruak zâupuia khawvêl chhiarsên loh enkawltu chuan, chawngzawng buang te tak tê, hlãu lova a hrãmdan mãwl taka hrãm ve \hîn duhzâwngte pawh A ngaihsak vê tho a ni. Mihringte chu an nîtin hnathawhnaa an kal chhuah lai te, an \awng\ai lai ang bawkin zãna an mut hlãn leh zînga an thawh laiin, mi hausain a ropuina ruai a \heh laiin emaw, mi retheiin a fâte kham khawp eitûr pawh nei mang lo a thawh chhuah laite hian, vana Pathian chuan ngun takin A lo
en \hîn a. Pathian hriat lohva mittui tlâkna a awm lova, A chhinchhiah lohva nuihna a awm hek lo. Hei hi kan rin ngheh phawt chuan lungngaihna zawng zawng a bo vek ang. Engkim mai
hi, a lian emaw, a tê emaw, manganna leh buaina chîm phâk rual loh Pathian kutah chuan dah
vek a nih dâwn tawh avangin, kan nunnate chu tûna lungngaihnaa khat ang hian a khat dâwn tawh lo. Tichuan thlarau chawlh hahdamna, mi tamtakin an neih loh chu kan chên tawh ang. Lei mãwinaa lãwmna i neih chuan khawvêl lo la awm tûr, sualna leh thihna hriat ngai lohna ram chu ngaihtuah la, chû ram leilung awmdan chuan ãnchhe hlimthlâ rêng rêng pawh a pu dâwn tawh sî lo. I mitthlâin chhandamte in hmû sela, i suangtuahna fiah berin a suangtuah theih âia ropui zâwk daih a ni tih hrereng la. Pathianin khawvêl thila A thilthlãwnpêk chi tinrêngahte hian A ropuina tlêm tê chauh kan hmû a. “Mita hmuh ngai loh, benga hriat ngai loh, mihring rilrua lût ngai lo, Pathianin Amah hmangaihtûte tâna A buatsaih apiangte chu,” 1 tihziak a ni.
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
42
Hla phuahthiam leh khawvêl awmdan hretûte chuan khawvêl thilah hian sawi tûr tamtak an nei a, mahse Krista hian a ni lei mãwina ngaisâng ber a, nuam tiber chu. Hêng pangpâr te, thingbuk leh thing a\angte hian A Pâ hmangaihna A hmuh avangin A hnathawh a ni tih A hria a. Kawr te leh mual te, lui te leh tuipuite hi, Pathianin mihring A hmangaihzia entîrna anga thlîr lo chuan tumahin an ngaisâng tak tak thei lovang. Pathian chuan A hnathawhte leh thinlung chhûng A hnehtheihna Thlarauvin kan hnênah thû A rawn sawi \hîn a. Kan chunga thil lo thleng leh min hualvêltu, kan vêla nîtina danglam \hînah hian, hriatthiamna tûra kan thinlungte a inhawn phawt chuan zirtûr hlu tak takte kan hmuchuak thei zêl ang. Sâm phuahtu chuan Pathian thil engkawl dan chhuiin, “Leilung hi LALPÂ ngilneihnain a khat a,” 2 “Tûpawh fing apiangin chûngte chu an vawng \hã ang a, LALPÂ ngilneihnate an ngaihtuah ang,” 3 a ti a ni. Pathian chuan A thûin kan hnênah thû A rawn sawi a. Hetah hian a nungchang tihlanna te, mihring zînga A chênzia te leh tlanna hna ropui takte chu ziakin chiang takin kan nei a. Hetah hian thlahtute leh zãwlneite leh, hmânlaia mi thianghlimte chanchin kan hmu thei. Mihring “keimahni nungchang ang pû bawk” 4 an ni. Kan harsatna ang harsatnate chu engtin nge an tãwntlang a, thlêmna kan tawh ang bawk hnuaiah engtin nge an tlûk dante leh rilru pângngai pûa Pathian khawngaihna zâra an hneh leh theih tâk dante kan hmû a, chûng chu hriain, felna lama kan beihhrãmna hian min tihuai a ni. Hriatna hlu tak pêk an nih thû te, ênna te, hmangaihna te leh malsawmna te chên tûr an nihzia te leh, khawngaihna pêk an nih avanga hnã an thawh chanchin te, anmahnia thawktu thlarau khân kan thinlunga inelna thianghlim a rawn chawhthawhzia te leh, an nungchang ang put châkna—anmahni anga Pathian nêna inpãwl châkna—thûte chu kan lo chhiar thei a ni. Isua’n Thuthlung Hlui leh Thuthlung Thar chungchângah, “Chûng chu Ka chanchin,” 5 dik tak a ni tiin a sawi a. Min Tlantu, chatuan nun kan beiseina bulpui min ‘hriattîrtu’ chu a ni. A ni ngei mai, Bible pumpui hian Kristâ chanchin a sawi rêng a ni. Leilung siam tirh a\anga A thutiam tãwpna thlengin, “Thilsiam zawng zawng hi Amâ siam loh engmah a awm lo,” 6 “Ngaiteh, Ka lo kal thuai dâwn e,” 7 tih thûte leh A hnathawhte chu kan han chhiar hian Pathian âw chu kan hre thei a. Chhandamtu belhchian i duh phawt chuan Pathian Lehkhabu thianghlim zir ngun mai rawh. I thinlung chu Pathian thûin tikhat la, Pathian thû chu tui nung, i dangro huam huam tirehtu a ni. Van a\anga chhang nung chu a ni. Isuan, “Mihring Fapa tîsâ in ei a, A thisen in in bawk loh chuan, nangmahniin nunna nei hek lo che u,” a ti a. Amah leh Amah insawifiah nân, “In hnêna thû ka sawite hi Thlarau a ni a, nunna pawh a ni,” 8 a ti bawk. Taksate hi kan thil ei leh inte hian a siamin a chãwm a, taksa inrêlbãwl dan ang bawk hi thlarau lam thil pawh a ni; chû chu a ni kan thlarau lam nundanah chakna petu tûr kan ngaihtuah \hin chu. Tlanna thupui hi vantirhkohten ‘bìh’ [hmuh] an duh \hîn a, chatuan chatuanin tlansâte thil zìr tûr ber leh hlã a ni ang. Tûnah hian ngun taka ngaihtuah leh zir tlâk a ni lovem ni? Isuâ hnaihna leh hmangaihna tãwp thei lo, kan tâna thuâwihnaa siam chuan ngaihtuahna ril ber leh urhsûn ber a siam a. Tlantu duhawm tak leh min Dîlsaktu nungchang chu kan ngaihtuah reng tûr a ni. Amâ mîte an sual a\anga chhandam tûra A lo kal tâk chhan chu kan ngaihtuah tûr a ni. Chutia van thupui kan ngaihtuah chuan kan rinna leh hmangaihna chu a lo chak tial tial ang a, rinna leh hmangaihna a lo tel tam tulh tulh dâwn avangin, kan \awng\ainate chu Pathian tân chhãn tlâk a lo ni deuh deuh zâwk ang. Fing tak leh \hahnemngai thei mi an ni bawk ang. Isua rinna nghet zâwk a awm ang a, Amaha Pathian hnêna lo kal zawng zawngte chu a tãwp khãwk thlengin A chhandam thei a ni tih hriatna nung a awm bawk ang. Chhandamtu famkimzia te kan ngaihtuahin, kan puama tihdanglama awm leh, A thianghlimna ana tihthara awm kan lo châk ang. Amah kan chawimawi ang tûrin thlarauvah ril\ãmna leh tuihãlna a awm ang. Krista kan ngaihtuah tam zawh poh lehm idangte hnênah A chanchin kan sawi am mai ang a, khawvêl hnênah Amâ âi kan awh tam thei ang. Bible hi lehkhathiam tân chauhva ziak a ni lova, mi narãn tâna siam a ni zâwk mah a ni. Chhandam nâna thutak ropui pawimawh chu chhûnlai anga fiaha siam a ni a, mîin Pathian duhzâwng chiang taka tihlan chu an zawm loh a, mahni ngaihdan a zawm lui tlat a nih loh chuan tûmah dik lova kal sual an awm lovang.
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
43
Mihring hriatna chu Pathian Lehkhabu zirtîrnaah kan ngai tûr a ni lova, Pathian thû chu mahniin kan zir zâwk tûr a ni. Midangten kan tân ngaihtuah se kan tih chuan, mi chak lo leh theihna tling lo kan ni ang. Rilrûa thiltihtheihna rinawm tak chu Pathian awmze thûk hrethiam tûra ngaihtuahna tlâkchhamna hian a ti tê thei a ni. Bible thu inzawm dante kan chhui kan chhui a, Pathian lehkhabu thu hrang hrangte kan khãikhin tawn a, thlarau lam thilte pawh kan khãikhin hian rilrû chu a lo zâu telh telh \hîn. Pathian lehkhabu zir âia rilru tichak thei engmah a awm lo. Lehkhabu dang rêng rêng, Bible anga ngaihuahnate tisâng thei leh, rilru tichaka tizâu thei leh tirinawm thei a awm lo. Pathian thû chu an zir tûr anga zir chuan, mîten rilru zâu, nungchang rinawm leh tumna nghet, tûnlaia hmuh tûr vâng tak ang hi an nei ang. Hmanhmawh taka Bible chhiar hi hlâwkna tlêm tê tih mai loh chu engmah hlêp a awm lo. Mîin Bible pumpui chhiar chhuak sîin a mawina leh a thûkzia leh a awmze inthup a hmu kher lo thei a. Bung tamtak tumna bulfûk nei mang sî lo leh zirtîrna dik hrechhuak bawk sî lova chhiar zeng zung âi chuan thu kam khat, a awmzia leh pawimawhna rilrua a chian hmâ lohva zir rih leh, chhandamna remruat nêna a inzawm dante a lanfiah kêlh thlenga chhût ngun chu a \ha zâwk a ni. I Bible keng zêl la, hun remchâng i neih dan ang angin chhiar la, a chângte chu i rilrûah vawng reng ang che. Khawlai i lên pawhin thu kamkhat lek i chhiar thei a, i chhiar chu i ngaihtuahin i rilrûah i dah reng thei bawk a ni. Fínna hi nasa deuhva ngaihsakna leh \awng\ai chunga zir ngun loh chuan kan hmu thei lo. Pathian Lehkhabu \henkhat chu hriatsual hlauhawm lo khawpin a tluang a, \henkhat erawh chu han en maia a awmze hriat theih loh a awm. Pathian thû chu Pathian thû vêka khãikhin tûr a ni. Ngun taka zawn chhuah leh \awng\aia ngaihtuah zui bawk tûr a ni a, chutiang meuha zirna chu a hlâwkpuiawm hlê ang. Thil hlu laichhuaktuin lei hnuaia thil hlu tak tak inphûmrû a hmuchhuak angin, Pathian thû, thil hlu inphûm \hahnemngaia taka zawngtu chuan, ngun mang lova zawngtu tâna lang lo, thutak hlu êm êm mai chu a hmuchhuak ang. Pathian thâwkkhum thû, thinlungin a ngaihtuahte chu, nunna tuikhur a\anga luite lo luang chhuak ang a ni ang. |awng\ai lovin Pathian Lehkhabu zir ngai tûr a ni lo. Kan kêu hmâin Thlarau Thianghlim tihvãrna kan dîl ang a, chû chu pêk kan ni ang. Nathanaela chu Isuâ hnêna a lo kalin, Chhandamtu chuan, “En teh u, Israel mi tak, ngamthlêmna rêng nei lo saw,” a ti a. Isua’n a hnênah, “Filipa’n a koh hmâ che a, theipui bula i awmlai khân ka hmû che a sîn,” 9 a ti a. Isua’n keini pawh thutak hriat nâna Amah kan zawn phawt chuan, fianrial hmuna kan \awng\ai lai pawh min hmu ngei ang. Khawvêl ênga vantirhkohte chu, thinlung inngaitlâwm taka Pathian hruaina zawngtûte hnênah chuan an awm ang. Thlarau Thianghlim chuan Chhandamtu chu a chawisângin a tiropui a ni. Krista hnêna A felna thianghlimzia leh Amâ zâra chhandamna ropui tak kan neihna chu A hnathawh hi a ni. Isua’n, “Ani chuan Kei mi chawimawi ang, ka tãa mi a lã ang a, in hnênah a hriattîr dâwn si che u a,” 10 a ti a. Thutak Thlarau chu Pathian thûa zirtîrtu \angkai ber chu a ni. Pathianin A Fapa chu mihring tâna thi tûra A pêk tâk sî avang leh, A Thlarau chu mihringte zirtîrtu leh hruaitu ni tûra a ruat tâk avangin, Pathian chuan mihring hi engti takin ngaihlû ang maw?
1 1 Korin 2:9.
2 Sâm 33:5.
3 Sâm 107:43.
4 Jakoba 5:17.
5 Johana 5:39.
6 Johana 1:3.
7 Thupuan 22:12.
8 Johana 6:53, 63.
9 Johana 1:47, 48.
10 Johana 16:14.
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
44
BUNG 11
|AWNG|AINA HUNREMCHANG
Kan nunna leh min Chhandamtu Pathian chu |hian atân kan sâwm thei a. |hian anga kan kawm theih dan chu \awng\ainain a ni. Fianrial leh chhûngkuaa \awng\aina bâkah \awng\ai nùna nùn a ngai a ni.
Leilung awmdan leh A inhriatchhuahtîr dan a\ang te, A mi enkawl dan a\ang te leh, A Thlarauvin Pathian chuan kan hnênah thû A rawn sawi \hîn a. Mahse hêngte hi a tâwk zo lova, keini pawhin kan thinlungte Pathian hnêna kan pêk ve a \ûl a ni. Thlarau lam nunna leh chakna nei tûr chuan vana kan Pâ nên inzawmna tak tak kan nei tûr a ni. Kan rilrûte chu A hnên lamah hîpin a awm thei a, A hnathawhte leh A zahngaihnate leh A malsawmnate kan ngaihtuah thei. Chuti chungin, hei hi Amah nêna inbiak tawnna dik tak chu a la tling chiah lo. Pathian nêna inzawmna tûr chuan, kan nundan chungchâng ngeiah hian Amâ hnêna sawi tûr eng emaw kan nei ngei ngei tûr a ni. |awng\aina chu \hian hnêna kan thinlung kan hawn anga Pathian hnêna thinlung hawnna a ni. Pathian hnêna kan awmdan hriattîr a \ûl vang ni lovin, Amah kan lo lawm ve theihna tûr a ni zâwk. |awng\aina hian Pathian kan hnênah a rawn hruaithlã a ni lova, A hnên lamah min hruai chho zâwk a ni. Khawvêla a awm laiin Isua’n A zirtîrte \awng\ai dan A zirtîr a. An nîtin mamawhte Pathian hnêna dîl tûr leh an manganna zawng zawng a hnêna thlen tûrin A zirtîr a. An dîlnate chu hriat a ni ang tih thutiam rinawm tak A pêk kha kan tân pawh hian a ni. Isua ngei pawh mihring zînga A chên khân, A \awng\ai fo \hîn a. Chhandamtu chuan kan mamawhte leh kan chaklohna zawng zawng A hre vek a, Pâ hnên a\anga chakna thar zawngin, chumi atân chuan Ngensaktu leh Dîlsaktu a lo ni a, chutichuan tihtûr leh harsatnaa tichaktu ni tûra A lo kal chhuah theih nân, Ani chu engkima kan entawn tûr a ni. Kan chaklohnaahte kan Ûnaupa a ni. “Keimahni ang bawka kawng tinrênga thlêmna tâwk tawh a ni,” mahse a pianhmangah pawh sualna nei lo a nih avangin sualna a\anga hruai danglam a ni a, hê khawvêl sualah hian thlarau lama buaina leh hrehawmna A tuar bawk. A mihrinna chuan \awng\ai hi thil \ûl leh ham\hatna a nihzia a tilang a. A Pâ nêna inzawmnaah chuan thlamuanna leh lãwmna A hmu bawk. Mihringte Chhandamtu, Pathian Fapa meuh pawhin \awng\aina hi \ûla A hriat chuan, keini misual leh mi chaklote tân hian engtiang taka \awng\ai ngun \ûl ang maw!? Vana kan Pâ chuan A malsawmna kim kan hnêna pe tûrin min nghâk reng a. Hmangaihna chhiarsênloh tuikhura tui in \euh chu kan chanvo a ni. Kan \awng\ai tlêm hlê si hi a va mak êm! Pathianin a fa tlâwm berte \awng\aina duhawm tak ngaihthlâk chu A peihin, A duhzâwng tak a ni sî a. Chutichung pawhin Pathian hnêna kan duhzâwngte hriattîr tûrin tîmna keimahniah a lo lang nasa hlê sî. Vana vantirhkohte chuan, mihringten thlêmna an tuar laia \anpui an ngaihzia te, Pathian hmangaihna dai thei lo thinlungin anmahni A ngaihtuahziate an dîl theih leh rin theih âia tam zâwk A pêk peihzia te, chutichung pawha an \awng\ai tlêmzia te leh rinna an neih tlêmziate chu an ngaihtuah thei a ngem? Vantirhkohte chuan Pathian hmâa kûn an ngaina a, A kianga awm an thlahlel \hîn. Pathian nêna inbiakna chu an lãwmna sangberah an ngai a, mahse lei mîte, Pathian \anpuina ngai berte chu A Thlarau hruaina leh A awmpuina tel lova awm chu duhtâwk hlein an lang sî a ni. |awng\aina thlahthlamtûte chu sual thimin a bâwm a. Pathianin hun remchâng \hã A pêk \awng\aina kha an hman duh \hin loh avangin hmêlma thlêmna chuan sual tûrin a thlêm ru ser ser a. |awng\aina hi ringtu kutah chuan vanram hausakna in, Engkimtitheia sum chiarsên
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
45
rual loh dahkhâwmna hawnna chabi a ni a, engvangin nge Pathian fate hian \awng\aina hi an thlahthlam ang? Bâng lova \awng\ai leh taima taka en ngun loh chuan, fîmkhur lohnaa \hanlennaah chuan an awm ang a, kawng dik a\angin kan pêng bovang. |hahnem ngai taka dîlna leh rinnaa khawngaihna leh thiltihtheihna neia thlêmna chu kan do theih loh nân, hmêlma chuan zahngaihna \hutthlêng kawng dodãlna tûr a zawng fo \hîn. Pathianin kan \awng\ainate A hriain A chhâng ang tih kan rin theihna \henkhat a awm. Chûng zînga a hmasa ber chu a hnên a\anga \anpuina kan mamawhzia kan hriatna hi a ni. “Tuihal chungah cuan tui ka leih dâwn sî a, lei rovah chuan tui luangte chu ka leih bawk
dâwn a ni,” 1 tiin a tiam. Chûng felna vanga ril\âm leh tuihãla Pathian ngaitûte chu an la tlai
dâwn a ni tih an hrechiang thei ang. Thinlung chu Thlarau hnathawh nâna hawn tûr a ni a, chuti a nih loh chuan Pathian malsawmna a dawn theih loh. Kan mamawh lian ber chu kan tâna \awngkam mawi bera dîlpuina a ni. Mahse hêng thil hi kan tâna ti tûrin LALPA chu zawn a ngai. “Dîl rawh u, tichuan an pê ang che u,” tih a ni. “Amâ Fapa pawh zuah lova, kan zãa âia Petu chuan, thil zawng zawng pawh a thlãwnin min pe tel lovang em ni?” 2 Kan thinlunga sualna kan ngaihtuah a, sual hriat reng kan bansan duh sî loh chuan LALPA’n min ngaithla lovang, sual sim \awng\aina leh rilrûa lungchhia erawh chu A lãwm reng. Kan sual hriat zawng zawngte tihdik a nìh tawh chuan Pathianin kan dîlnate A chhãn kan ring thei. Keimahni \hatnain Pathian duhsakna min chantîr ngai lova, Isuâ tlinna hian min chhandam ang a, A thisenin min tlêngfai ang, mahse kan zawm danah chuan thawh tûr kan nei.
|awng\ai fan fan theihna dang chu rinna a ni. “Pathian hnêna lo kal chuanin, Ani chu a awm tih leh, a zawngtûte hnêna lãwmman pêk hmang a ni tih rin tûr a ni.” 3 Isua’n A zirtîrte hnênah, “engkim in \awng\aia in dîl apiang chu hmu tawhah inngai ula, tichuan in hmû ang,” 4 a ti a. A thusawi chiah chu kan ti êm? Thutiam chu zâu tak leh tãwpnei lo a ni a, Thutiamtu pawh chu A rinawm a ni. Kan thil dîl ngei, kan dîl laia kan hmuh loh pawhin LALPAN A hriain kan \awng\aina chu A chhâng ngei dâwn bawk a ni tih ring tlat tûr kan ni. Kan dik lohna leh kan hriatna a tãwi êm avangin kan tâna malsawmna ni lêm lo tûrte kan dîl \hîn a, vana kan Pâ chuan hmangaihnain kan \awng\ainate chu kan tâna \ha ber tûrin, engkim an nihna ang taka Pathian tih-ên sa, hmuh theih kan chakna thilin min chhâng ang. Kan \awng\ainate chu chhãn a ni dâwn lova a lo lan lai hian thutiam chu pawm reng tûr kan ni a, chhãn hun a lo thleng ngei ngei dâwn sî a. Malsawmna kan mamawh ber pawh chu kan nei ang. Mahse \awng\aina chu kan duh ang kawng leh kan duh ang thilah chuan chhãnin a awm fovang tih hi rin thû mai a ni. Pathian chu tidik lo tûr chuan A fing lutukin, dik taka kalte tân chuan thil \hã phal lo tûr chuan A \ha lutuk a ni. Chuvangin i \awng\ai chhãnna hmu nghâl lo mah la, Amah rinchhan hlãu suh la. A thutiam nghet tak, “Dîl rawh u, tichuan an pê ang che u,” 5 tih kha ring mai rawh. Rinna kan neih hmâa rinhlelhnate leh hlauhnate nêna thil kan ngaihtuah a, thil kan hriat chian theih loh tihfiah theih kan tum chuan, buaina kan inbelhchhahin kan ti tam ting a ni mai. Mahse \anpui kan ngaihzia leh Amah rinchhan lova engmah kan tih theih lohzia hria a, kan nihna ang chiah chiah leh inngaitlâwm tak chunga, Ani engkim hriaa engkim hmutu leh A thû leh duhzâwnga engkim rêltu hnêna kan duhzâwngte, rinna nghet tak nêna hriattîr chunga Pathian hnêna kan kal chuan, kan kohna A ngaihtla theiin, A ngaithla duh ang a, kan thinlungahte ênna min pê ang. Thinlung taka \awng\aina avangin Pathian rilru nên kan inzawm thei. Kan Tlantu chuan khawngaihna leh hmangaihnain min ngaihtuah \hîn tih hi hun eng emaw chhûng hriatchianna tak tak kan nei lo thei a, chutiang chu a ni bawk \hîn. Langtheiin A mi khawih kan hre kher lo thei bawk a, mahse hmangaihna leh khawngaihnain kan chungah A kut a nghat \hîn. Pathian hnênah zahngaihna leh malsawmna kan dîl dâwn chuan, kan thinlungah hian hmangaihna leh ngaihdamna rilru kan nei tûr a ni. Mi ngaihdam theih lohna rilru la pu sîin, “Kan batte hi min ngaihdamsak ang che, keini pawhin kan englo bâte kan ngaihdam tâk ang hân,” 6 engtin nge kan tih theih ang? Kan \awng\ainate chhãn a nih kan beisei chuan, keini pawhin midang ngaihdamna kan beisei angin, midangte kan ngaidam tûr a ni.
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
46
|awng\ai fan fan peihna chu hlawhtlin theihna a ni. Rinna leh hriatnaa kan \han dâwn chuan kan \awng\ai fo tûr a ni. “|awng\ai fan fan a” chumiah chuan “lãwmthu hril chungin ngaihven” 7 tûr kan ni. Petera chuan, ringtûte chu, “In \awng\ai theih nân rilru fel tak pûin fîmkhur rawh u,” 8 tiin a fuih a. Paula chuan, “Engkimah \awng\ai leh dîlin lãwmthû hril tel zêlin, in duhnate chu Pathian hnênah hriattîrin awm zâwk rawh se,” 9 tiin a khawhhmuh. Juda chuan, “Nimahsela duh takte u, Thlarau Thianghlimah \awng\aiin, Pathian hmangaihnaah chuan in vawng \ha rawh u,” 10 a ti bawk. Bâng lova \awng\aina chu chhum lo chat lova rilrûin Pathian a zawmna a ni a, tichuan Pathian hnên a\angin nunna chu kan hnênah a lo luang lût a. Kan nunna a\angin faina leh thianghlimna Pathian hnênah a luang lût bawk a ni. |awng\ai taihmâk a \ûlna a awm, engmahin dãl che suh se. I rilru Isua nêna inzawm tûrin bei hrãm hrãm ang che. |awng\aina hmuna i kal theih nân hun remchâng apiang zawng bawk la. Pathian nêna inzawmna zawng tak taktûte chu, an tihtûr rinawm taka tiin, hlâwkna an neih theih zawng zawng neih châk leh \hahnemngai takin |awng\ai Inkhâwmnaahte hmuh an ni ang. Van a\anga ênna an hmuh theih nân an hun remchâng neih apiang chu an hmang \ha deuh deuh ang. Chhûngkuain kan \awng\ai tûr a ni a, chûng âi mah chuan fianrial \awng\aina kan thlahthlam tûr a ni lo, hei hi thlarau nunna a ni sî a. |awng\aina thlahthlam a nih chuan thlarau hmasâwn theih rual a ni lo. Chhûngkaw zîngah emaw, vantlâng zîng emawa \awng\aina mai hi a tâwk lova. Fianrialah thlarau chu Pathian endik tûrin a inphal \hîn tûr a
ni. Fianrial \awng\aina chu Pathian, \awng\aina ngaithlatu chauh hriat a ni tûr a ni. Mak titûra ngaithlatu chu chutiang dîlna phurrit nei tûr chu a ni lo. Fialrial \awng\ainaah chuan kiang vêla tibuaitu leh tiphãwklêktu a awm hek lo. Buai lo tak sî, \hahnemngai taka \awng\aina chuan Pathian hnên a thleng ang. Rilrû taka \awng\aina ngaithlatu, a rûka engkim Hmutu hnên a\ang chuan rilru hnehna \ha tak leh awm rêng tûr a lo chhuak ang. Rinna buai lo leh mãwltêin Pathian zawmna thlarau
a nei a, Setana do châk tûr leh \anpui tûrin Pathian ênna chu a lo lakhâwm a ni. Pathian chu kan chakna kulhpui a ni sî a.
I pindan chhûngrilah \awng\ai la, i nîtin hnathawhnaa i kal laiin i thinlung chu Pathian
hnêna chawisanin awmtîr fo rawh. Chutiang chuan a ni Enoka pawh Pathian nên an lêndun \hin ni. Hêng ngâwi reng \awng\ainate hi zahngaihna \hutphah hmâah chuan hãl rimtui hlu tak angin a chho \hîn a. Chutianga thinlung Pathian hnêna chêng chu Setana pawhin a hneh thei lo. Pathian hnêna \awng\ai tûrin hun leh hmun rem lo a awm lo. |hahnemngai taka kan \awng\aina dãltu engmah a awm bawk hek lo. Kawtthlêra mipui zîngah te, hnathawhna hmunah te pawh, Nehemia’n lalber Artexerxes-a hnêna dîlna a siam tâk angin, Pathian hnênah dîlna kan siam theiin, Pathian kaihhruaina kan dîl thei. Chhûngrila inzawmna chu kan awmna apiangah hmuh theih a ni. Kan thinlung kawngkhãr hawngin, Isua chu van Mikhual anga kan hnêna lo kal tûr leh chêng tûrin kan sâwm fo tûr a ni. Kan vêla boruak chu a bawlhhlawh a ni thei, a khu \halo kan hîp luh a \ûl kher lo, van
boruak thianghlimin kan nung thei a ni. Suangtuahna thianghlim lo leh ngaihtuahna thianghlim lo kawngkhar chu khûn taka \awng\aina azara Pathian hnêna rilru hlannain kan khãr thei. Pathian \anpuina leh malsawmna chang tûra an thinlung hawngte chu hê leia boruak âia thianghlimah chuan an awm ang a, van êna inzawmna an nei reng bawk ang.
Isua thlîrna chiang leh zual zâwk leh chatuan awmze dik tak hlutna hriatthiam zâwkna neih hi kan tân a mamawh a ni. Thianghlimnaa mawina chu Pathian fâte thinlung tikhattu tûr
a ni a, hei hi thil tih a ni. Vanlam thil Pathian thurûk tihlannate chu kan zawng tûr a ni. Pathianin van boruak hîp min phalsak theih nân thlarau chu chunglamah chuan hîp chhohvin awm rawh se. Pangpârin ni lam a hawi angin, rin loh taka fiahna a lo thlena Amâ hnên kan ngaihtuahnain a hawi theih nân Pathian hnaih takah kan awm tûr a ni.
I duhna te, i lãwmna te, i lungngaihna te, i manganna te leh i hlauhnate chu Pathian
hnênah thlen la. Ani chu i tihah thei sî lova, i tichau thei bawk hek lo. I samzâi pawh chhiar vektu chuan A fâte duhzâwng chu A ngaihthah love, “LALPA chu khawngaihna leh zahngaihnaa khat a ni.” 11 A hmangaihna thinlung chu kan lungngaihnate leh kan lungngaih
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
47
chanchin kan sawina maite pawh hian a khawih riau va. I rilru buaina tawh phawt thilte chu
A hnênah thlen zêl rawh. A tân chuan phurh tûr lian lutuk engmah a awm lo. Ani chuan
thilsiam zawng zawng chunga ro A rel avangin khawvêlte A chelh kâng a. Kan thlamuanna tûr thil a nih phawt chuan engmah hi A tâna hriat tham loh tûra tê lutuk a awm lo. A tân
chuan kan hriatchianna chhiar tûra thim lutuk a awm lo; A tân buaina tihfel tûr harsa lutuk a awm hek lo. A fâte zînga têber pawh chhiatnain a tlâkbuak thei lova, mangannain a tihhrehawm thei hek lo, lãwm lohnain a tihlim lo chuang lova, tihtak zeta \awng\ai dãlsak thei a awm lo. Chûng chu vana kan Pâ chuan hmu lovin emaw, ngaihsak lovin emaw a awmsan love. “Lungchhiate chu A tidam a, an hliamte chu A tuam \hîn a,” 12 Pathian leh mitin rêng inlaichîn dan chu mi mal tê tê A vên dan leh A Fapa duh tak A pêkah hian tûmah dang vêng vê hauh lo leh A Fapa chu pakhat tân chauh pê bîk ang maia chiang a ni. Isuan, “Keimâ hmingin thil in dîl ang a, ‘Pâ hnênah keiin ka ngensak ang che u’ ka ti lo
che u, Pâ ngeiin a hmangaih sî che u a.” “Keimân ka thlang zâwk chu u a,
hnêna in dîl apiang A pêkna tûr che uin,” 13 a ti a. Isuâ hminga \awng\ainaah chuan \awng\ai bul\anna leh tãwpna chu hming han lam mai âia ropui zâwk eng emaw a awm. A thutiamtu rinna, A khawngaihna leh A hnathawhtea innghat a, Isuâ rilru leh thlarauva \awng\aina hi a ni.
Pathian chuan mi tupawh hi sakhaw mi nih vanga a fâla awm emaw, puithiam nih a, Pathian biak theih nâna khawvêl a\anga inlahrang tûrin emaw min ti lo. Hê nunna hian, fianrial leh mipui kârah pawh Krista nundan a ang tûr a ni. Mî engmah ti lova \awng\ai \hîn ngawt chuan \awng\ai a bãnsan thuai ang, a nih loh vêk leh a \awng\ainate chu dan ang
satliah mai a lo ni ang. Mîin mihring nundan pângngai a\ang te, Kristian tihtûr leh kros putna a\ang tea an lo inthiarfihlîm a, an tâna \hahnemngai taka thawktu Pathian hnã an lo bãnsan hian, \awng\ai taihmâkna an hloh a, Pathian hnêna inhlãn tûrin tuina an nei \hîn lo. An \awng\aina chu mahni mihring thû leh mahni hmasialna a lo ni \hîn. Mihring mamawh atân emaw, Kristâ ram tundin nân emaw, hnathawk tûr chakna atân an dîl thei lo. Pathian hnãa intihchakna tûr leh infuih tawnna tûra inpâwlhona kan thlahthlam hian thil ropui tak kan chân a ni. A thutakte chuan kan rilruah nunna leh pawimawhna a hloh a. Kan thinlung chu tihthianghlimnaa mi hnehnain a tiêngin a chawktho lova, thlarau lam nunah kan
lo chãu tulh tulh \hîn. Kristiante anga kan inzawmkhâwmnaah hian intuarpui tawnna kan hloh
nasa hlê. Mahni tâna nung mai mî chu Pathianin a awmna tûra A ruatah a awm lo a ni. Kan awmdana midang nêna inzawmna hian midang tuarpui theihnaah min hruai lût a, chû ngei chu Pathian rawngbãwlnaa kan hmasâwnna leh chakna a ni. Kristiante an inpâwl khâwm a, Pathian hmangaihna chanchin leh tlanna thutak hlutziate an sawiho chuan, anmahni thinlung chu a lo harhin, midang thinlung pawh a tiharh bawk ang. Vana kan Pâ chanchin chu nîtin kan zir tam deuh deuh theiin, A khawngaihnaa hriatna thar kan nei thei zêl dâwn a ni. Tichuan A hmangaihna chanchin sawi kan lo châk ang a, hetia kan tih chuan kan thinlungte a lo phûr ang. Isuâ chanchin kan ngaihtuah a, kan sawi tam deuh deuh a, mahni chanchin kan sawi tlêm telh telh chuan, A mi pãwlna chu kan dawng tam ting
mai dâwn a ni. Pathianin min ngaihsakzia lanchianna chanchin kan ngaihtuah zin chuan, Ani chu kan thinlungah a chêng reng ang a, A chanchin sawi leh fak chu kan lãwmzâwng a ni ang. Kan tuizâwng a nih vangin thil ral leh mai thei chanchinte kan sawi \hîn. Kan \hiante kan hmangaih avang leh, kan lãwmnate leh kan lungngaihnate chu anmahni nên a inzawm avangin an chanchinte kan sawi \hîn. Leia kan \hiante kan hmangaih âia Pathian kan hmangaihna chhan tûr ropui zâwk kan nei a, A \hatna leh A thiltihtheihna chanchin sawi hi khawvêl thilah hian a hmasaber a ni tûr a ni. Thilthlãwnpêk ropui tak min pêkte hi kan ngaihtuahna leh hmangaihna hîp nâna tih a ni lova, chutianga tam Pathian hnêna pêk tûr engmah kan nei lovang. Amah min hriatchhhuahtîr fotu leh vana min Chhandamtu hnêna hmangaihna lãwmnaa min phuarkhâwmtu a ni. Lei hmun hniamahte kan chêng hnai lutuk a ni. Chunglama hmun thianghlim kawngkhãr inhawng chu i thlîr \hîn ang u, chutah chuan Pathian ropuina êng chu Kristâ hmêlah a lang a, “Amaha Pathian hnêna lo kalte chu a tãwp khãwk thlengin a chhandam thei bawk a ni.” 14
Ka hminga Pâ
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
48
Pathian chu “A ngilneihna avang leh mihring fâte chunga A thilmak tihte avang hian,” 15 fakzual deuh deuh tûr kan ni. Kan \awng\ainate chu dîlna leh hmuhna tûr ngawt a ni tûr a ni lo. Keimahnî duhzâwng hlîr i ngaihtuah fo lovang u, hlâwkna kan hmuhte phei chu i ngaihtuah suh ang u. Kan \awng\ai tam lutuk ngai hauh lo, chuti chungin lãwmthû kan sawi tlêm lutuk \hîn. Pathian zahngaihnate hmu fotu kan ni chung pawhin lãwmthû kan sawi tlêm hlê si, kan tâna thil A tih tâkte avang pawhin Ani chu kan fak tlêm thlâwt a ni. Hmânlaiin Israelte an inkhâwmin LALPA chuan, “LALPA in Pathian hmâah chuan in ei ang a, in kuta in tih zawng zawng chungah nangmahni leh in chhûngte in lãwm ang a, chumiah chuan LALPA in Pathianin mal a sâwm che u a ni,” 16 a ti a. LALPÂ ropuina tûr thil tih chu hlimna nên, fakna hlãte nên lãwmthu hril chunga tih tûr a ni, lungngaihna leh nguina nêna tih tûr a ni lo. Kan Pathian chu pa nunnêm leh zahngaithei tak a ni. A rawngbãwlna hnã chu hna lungngaihthlâk leh hrehawma ngaih tûr a ni lo. LALPA biak leh A hnãa chanvo neih chu thil lãwmawm tak a ni. Pathian chhandamna ropui tak, A fâte tâna Petu chuan, hotu khirh tak angin A fâte a sawisa lovang. Ani chu an |hian \hãber a ni a, Amah an biak laiin an hnênah malsawm tûr leh thlamuan a, an thinlungte lãwmna leh hmangaihnaa tikhat tûrin A beisei, LALPA chuan A rawngbãwlna hnãah A fâten thlamuanna an hmuh a duh a, A hnãah chuan harsatna âiin nuam tihna zâwk an hmuh a duh bawk. Amah be tûra lo kalte chu A ngaihsakin, hmangaihna thinlung hlu tak nêna an hãw leh A duhsak a. Nîtin hnã thawka an hlim theih nân leh thil engkim rinawm taka an tih theihna tûra khawngaihna an neih theih nân. Kros thû hi chîk takin kan ngaihtuah \hîn tûr a ni. Krista khenbeha A awmdan chanchin kha kan ngaihtuahnaah te, kan inbiaknaah te, kan hlimna thupui ber a ni tûr a ni. Pathian hnên a\anga malsawmna tinrêng kan dawnte kan thinlungah kan vawng tûr a ni a, tichuan A hmangaihna ropui kan hriatthiam hunah chuan kan tân krosa khenbeha hnênah chuan engkim nghah kan duh ang. Rilru chu fakna thlãin van hnaih zâwkin a thlâwk sâng thei a. Pathian chu chunglam hmunah khian hlã leh rimawia chawimawiin a awm a, kan lãwmna kan tihlan hian van mipuite chibaibûk dan kan hnaih vê thei a ni. “Tûpawh lãwmthu sawi inthâwina hlãn apiang chuan Pathian an chawimawi \hîn.” 17 “Lãwmthu sawina leh hla sa thãwm nên” hlim tak leh zah tak chungin Siamtu hmâah i kal ang u. 18
1 Isaia 44:3
6:12. 7 Rome 12:12; Kolosa 4:2.
Sâm 147:3. 13 Johana 16:26, 27; 15:16.
Sâm 50:23.
2 Matthaia 7:7; Rome 8:32. 3 Hebrai 11:6.
18 Isaia 51:3.
8 1 Petera 4:7.
4 Marka 11:24.
5 Matthaia 7:7.
6 Matthaia
12
17
9 Filipi 4:6.
10 Juda 20, 21.
11 Jakoba 5:11.
14 Hebrai 7:25.
15 Sâm 107:8.
16 Deuteronomi 12:7.
CHATUAN LUNGPUI ÂW KRISTA Chatuan lungpui âw Krista, i ângchhûngah min húm la; I nâk hliam chhûng a\anga, thisen leh tui luangchhuak khân; Sual leh a theihna atã, min tlêngin, min tithiang se.
Hei lo hi chhuãn tûr engmah, i dãn tling tûr ka nei lo, Ka sual leibâ rûl tûrin, ka theihna zawng zawngte hi, Min chhandam tûrin engmah, a awm lo Nangmah lo chu.
Kut ruak maia lo kalin, i kros bul chu ka vuãn mai, Saruak leh bàwlhhlàwh chungin, i khawngaihna ka rawn thlîr; Fãina lui ka rawn pán e, Chhandamtu min silfãi la.
Thìhna lui ka lo kãi a, hriat loh ram ka lo thlènin, Nang i lal\hùtthlêng chungah rorêla ka hmùh chein, Chatuan Lungpui âw Krista, i phênah min húm ang che.
—AUGUSTUS M. TOPLADY
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
49
BUNG 12
RINHLELHNA HI ENGTIA TIH TUR NGE?
Rínhlèlhna rêng rêng chu Krista a\anga chhuak a ni ngai lo. Rínna chu tìhderthãwn a nih theih nân Setana’n ringtûte rilrû-ah rínhlèlhna a tuh \hîn a, chû chu Kristâ zârah hneh theih a ni.
Pathian ringlotûte ngaihdanin mi tamtak a tibuai \hîn a, Kristian nunkawnga mitharte hi
an ni bîk nghê nghê \hîn. Bible-ah hian thil tamtak an hrilhfiah theih loh leh hriat pawh an hriatthiam loh a awm a, Setana chuan Pathian Lehkhabu hi Pathian hnên a\anga puanchhuah
a ni tih an rinna tihderthãwng tûrin hêng thilte hi a hmang a ni. “Engtín nge kawng dik chu ka
hriat theih ang? Bible hi Pathian thû a nih takzet chuan, engtin ne hêng rinhlelhnate leh buainate a\ang hian ka fihlîm ang?” tiin an zâwt \hîn. Pathianin kan rinna nghahchhan tûr thil fiah tâwk tak pe lova ring tawp tûrin min ti ngai lo. A awm ngei zia te, A nungchang te, a thu dikzia te zawng zawng hi kan hriat theihna tûra dinchhuah a ni a, hê hriattîrna hi a tam hlê a ni. Chutichung pawhin Pathianin rinhlelhna A
tibo chuang lo. Ka rinna chu thil entîr chhinna mai maia innghat lovin, hriatchianna chungah
a innghat tûr a ni. Ringhlel duh mi chuan hun remchâng a hmû ang a, thutak hre duh takzette
erawh chuan an rinna nghahchhan tûr thil chiang tamtak an hmû ang. Rilru famkim lote tân Rilru Famkimpû nungchang leh hnathawhte chu hriatthiam rual a ni lo. Chû Mithianghlim chu lehkha thiam ber leh zir sâng ber tân pawh thurûk a la ni reng tûr a ni. “Pathian chu a zawnin i zawng chhuak thei em ni?” Van tluka sâng a ni a, enge i tihtheih? Hremhmun âiin a thûk zâwk a, enge i hriat theih?” 1 Tirhkoh Paula chuan, “Pathian finna leh hriatna ngahzia chu a va thûk êm! A rorêlnate chu hriat theih rual leh, A kawngte chu chhui theih rual a va ni lo êm!” 2 a ti a. “Chhûm leh
thim chhah mup hi A vêlah a awm” mahse “felna leh rorêlna fel chu A lal\hutphah nghahchhan a ni.” 3 Min kaihhruai dan leh A chêtna anga min chêttîr A tumzia chu kan hre thui thei hlê a, chutichuan, hmangaihna dai thei lo leh zahngaihnain thiltihtheihna tãwp lo an zawm a ni tih kan hria ang. A tumnate a tam ang bawkin kan \hatna tûra thil hriat tûr chu a tam a ni tih kan hrethiam thei ang. He mi bâkah hian Engkimtitheia kut leh hmangaihnaa khat thinlung chu kan la ring cheu tûr a ni. Pathian thû chuan, A Siamtu Pathian nungchang angin mihring hriatthiam sên rual loh thurûk chu a entîr a. Khawvêla sual luh \anna te, Krista mihring channa te, piantharna te, thawhlehna te leh zirtûr dang tamtak Bible-a mîte hi mihring rilru hrilhfiahna tûr leh hriatthiam vek tûra thurûk thûk lutukte chu a ni. Mahse Pathian thurûk chu kan hriatthiam theih loh avangin rinhlelh nân kan hmang tûr a ni lo. Khawvêlah pawh hian chanchin hriat phâk loh, a teh pawha kan teh theih loh khawpa an chanchin kan hriat lohten min hual vêl a. Nunna tlâwmber anga langte pawh hi mifing berte pawhin an hrilhfiah zawh loh khawpa hriatfiah harsâ an ni. Khawiah pawh hian thilmak kan hriat phâk loh a awm. Thlarau lamah pawh thurûk kan teh phâk loh kan hmuh chuan mak kan ti dâwn em ni? A harsatna chu mihring rilru tlinlohnaah leh a zîmnaah hian a awm a ni ber mai. Pathian chuan A lehkhabuah
a nungchang tihlan chianna tâwk min pê a, chuvangin A thurûk zawng zawng kan hriatthiam
theih loh avangin A thû chu ringhlel mai tûr kan ni lo. Petera chuan Pathian Lehkhabuah hian, “Thu hriat har tak takte a awm a, chûng chu mifing lote leh mi nghet loten, Pathian Lehkhathu dang ang ngai kãwi angin an ngai kãwi a, mahni leh mahni an intihboral phah \hîn,” 4 a ti a. Pathian Lehkhabua thil harte hi Pathian ringlote chuan Bible hnial nân an hmang \hîn a, mahse chuti zâwng chu ni lovin, Pathian
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
50
thâwkkhum a nihzia an tilang chauh zâwk a ni. Pathian chanchin chuang lovin kan hriatthiam mai tûr thil dang chuang ta se la, A ropuina leh a lalzia mihringten hre thei mai sela chuan, Bible hian Pathian thuneihna diklotheilo chu a nei lovang. A thu rilna leh a thûk êm êmna tak hi Pathian Thû a ni tih rinnghehtîrtu a ni zâwk tûr a ni. Bible chuan tluang tak leh famkim takin mihring thinlunga chaknate leh mamawhnate ang zêlin thutak chu a tilang a, chû chuan rilru suangtuahna sâng berte pawh mak tia siamin a hîp a, mimãwl berte leh thiam loberte pawh chhandamna kawng a hmuhthiamtîr \hîn. Mahse hêng thutak sawi mãwltêtê hian thutak, huamzâu tak, mihring theihnain a hriat phâk bâk, Pathian sawi a nih avanga kan âwih mai tûrte an nei. Chutichuan, tlanna remruatte chu kan tân a lo chiang a, mitinten Pathian hnêna simna kawngah leh kan LALPA Isua Krista, Pathian ruat anga chhandam an nih theihna tûra rinna kawnga kailãwn an hmuh theih nân a ni. Mahse hêng thutak awl taka hriatthiam chhûngahte pawh hian, A ropuina inthup zawngtûte tân chuan, rilrua ngaihtuah chhuah zawh rual leh, \hahnemngai tak leh rinna nêna thutak zawngtu tak zette hmuh theihin a awm. Bible chu mîin a chhui ngun poh leh Pathian nung thû a nihzia a hre thûk ting mai a, mihring ngaihtuahnate chu Pathian inhriattîrna ropui tak hmâah chuan a kûn \hîn. Bible thutakte kan hrechiang kim thei lo tih chu, tãwpchinnei chuan Tãwpchinneilo rilru chu a phâk vê lo tihna chauh a ni. Mihringin amâ hriatna tawitê chuan Engkimtitheia tumna chu a hrethiam phâk lo. A thurûk zawng zawng an teh phâk loh êm avangin ringhleltute leh Pathian thuawihlohte chuan Pathian thû an duh lova, Bible ring inti zawng zawng pawh hê ngaihdanah hian an bãng bîk lo. Tirhkoh chuan, “Ûnaute u, fîmkhur rawh u, chutilochuan Pathian nung chu bãnsan tûrin in zîngah tû chhûngah pawh rinlohna thinlung sual a lo awm dah a nge,” 5 a ti. Bible zirtîrna ngun taka zir leh “Pathian thuril” 6 chhiar chu, Pathian Lehkhabua tihlan a nih chhûng chu a dik a ni. “Thil inthùpte chu LALPA kan Pathian tã a ni a, chûng thil tihlana awmte chu kan tã a ni.” 7 Enchianna rilru tikawitu erawh chu Setana hnathawh a ni. Bible thutak ngaihtuahna chu chaponain a pawlh a, an duhzâwng anga Pathian Lehkhathû rêng rêng an hrilhfiah theih loh chuan an ngaithla peih \hîn lo. An tân Pathian thu thâwkkhum hre lo an nih chu a zahthlâkin a tlâwm thlâk lutuk a ni. Pathianin an hnêna thutak tihlan hun a tih thleng khân an nghâk duh lova. Pathian Lehkhabu hrethiam tûrin an mihring finna tâwk hlêin an hria a, chutia an hriatloh chuan a thuneihna an ring \hîn lo. Rinna thûa hrilhfiahna tamtak leh zirtîrna lãr takte hi, Bible a\anga lâk niawm takte pawhin a lang thei, mahse zirtîrnaah chuan \anchhan an nei \hîn lo tih hi a dik hlê, thâwk khum thu kalh a ni zâwk \hîn. Hêng thilte hian mi tamtak rilru a rinhlelhhtîrin a tibuai \hîn. Eng pawh nise, Pathian Thû a puh theih lohva, mihring kalsual vang chauh a ni zâwk. Thilsiamte tân Pâ leh A hnathawhte hriat theih vek a nih a, chû chu an thlen tawh chuan, an tân thutak hmuhchhuah te, hriatna lama \hanna te, rilru zauna tûr te a awm tawh chuang lovang. Pathian a sângber tawh lovang a, mihring pawhin a thlen tûr ang chu thlengin hmasâwnna a tãwp ang. Chutiang a nih loh avangin Pathian chu i fak ang u. Pathian chu tãwpchin nei lo a ni a, Amahah chuan “finna leh hriatna ro zawng zawng a awm.” 8 Kum khuain mihringte chuan an zir reng ang a, mahse a finna te, A \hatna te leh A chaknate chu a tãwp ngai lovang. Pathian chuan hê damchhûng pawh hian A thûa thutakte chu A mîte hnênah tihlanin awm zêl se A duh a ni. Hê finna neih dan hi kawng khat chauh a awm. Thlarau tihvãrna zârah chiah hian Pathian Thû hriatthiamna kan nei thei. “Pathian thilte chu Pathian Thlarau vêk lo chuan tûman an hre lo.” “Thlarau chuan engkim A chhui chhuak sî \hîn a, Pathian thuril pawh.” 9 Chhandamtun A zirtîrte hnêna A tiam chu, “Thlarau dik tak chu a lo thlen hun chuan
thutak zawng zawngah chuan a hruailût ang che
hriattîr dâwn sî che u a,” 10 tìh hi a ni. Mihring hian an ngaihtuah theihnate hi hmang vê se tìh Pathian chuan A duh a, Bible zir ngunna hian thil dang, zir nguna âiin rilrû a tichakin a tisâng thei zâwk bawk. Mahse ngaihtuahna Pathiana neihna—mihring chakohna leh famkimlohna thûah erawh kan fimkhur tûr a ni. Kan hriatthiamna hi Pathian thûah hliahin awm lo sela chuan, thutak mãwl bere pawh
Ka tãa mi a lã ang a, in hnênah a
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
51
hrethiamin, naupang mãwlna leh rinna te, zir châknate neiin Thlarau Thianghlim \anpuina kan ngên ang. Pathian chakna leh finna hriat theihlohna chuan inngaihtlãwmnain min rawn hnehin, zahna leh hlauhna thianghlim tak nêna A kianga awm tûr angin A lehkhabute kan kêu tûr a ni. Bible kan hnaih hian, ngaihtuahna chuan mahni âia thuneihna sâng zâwk a hrechhuak tûr a ni a, rilru leh hriatna pawh, “Awma ka ni”titû ropui hmâah chuan a kûn tûr a ni. Thil tamtak harsa leh fiah lo anga lang, Pathianin hrethiam duhtûte hnêna A tihchian tûr chu a awm. Mahse Pathian Thlarau hruaina lo chuan Pathian thûte kan bei fovin kan ngai dik lo thei a ni. Sâwtna awm lova Bible chhiar vaknate a awm a, kawng tamtakah chhiatna a ni thei. Pathian Thû chu zahna leh \awng\aina tel lova kan bei emaw, ngaihtuahnate leh duhnate Pathian hnêna a kal ding loh a, A duhzâwng nêna a inrem loh emaw chuan, rilrû chu rinhlelhnain a khat \hîn a, Bible zirna ngei chuan rinlohna a tipung \hîn. Hmêlma chuan ngaihtuahna a thunun a, hrilhfiahna diklote a rawtpui \hîn. Eng hunah pawh mîten thû leh thiltiha Pathian nêna inremna an zawn loh chuan engtia zir sâng pawh ni se, Pathian thû an hre dik lo thei a, chuvangin an hrilhfiahnate pawm a hlauhawm a ni. Pathian lehhabuah a dik lohna hmuh tumte chuan, thlarau lam hriat theihna an nei lo. Hmuh theihna dik lo tak neiin thil fel leh tluang takahte pawh rinhlelhna leh rinlohna chhan tamtak an hmû ang. An inthup pawh a ni thei, an rinhlelhna leh rinlohna chhan chu a tam zâwkah, sual duhna vang a ni fo. Pathian thu zirtîrnate leh khapnate chu thinlung chapo, sual duhtu leh a \ûlna anga zawm duh sî lo leh, a thuneihna ringhleltûte tân chuan lawm rual a ni lo. Thudik man tûr chuan, thudik hriat châkna leh âwih duhna thinlung kan nei tûr a ni, chutiang rilru pûa Bible zir ngun zawng zawng chuan Pathian thû a ni ngei tih lanna tamtak an hmûin, thudik hriatthiamna—anmahni chhandamna tûra tifing thei an dawng bawk ang. Krista chuan, “Tûpawh Amâ duhzâwng tih duh chuan, thu zirtîr hi Pathian tihchhuah nge Keimâ phuahchawpa ka sawi a hria ang,” 11 a ti a. Thu hriatthiam loh zawh leh hnial hrât mai mai âi chuan, i hriatthiam sate kha ngaihven zâwk la, fiahna tam zâwk i hmû ang. Krista khawngaihnain tihtûr i hriat thiam sa chu ti la, tichuan i hriatchian lohte i hrethiamin, tûna i rinlhelhna pawh kha a tibo thei ang. Mî zawng zawng tân hriatfiah theihna a awm—lehkha thiam sâng ber leh thiam lo ber tân pawh—mahni \awng ngeia hriatfiahna chu, Pathian chuan A thu takzia leh A thutiamte a dikzia chu keimahni ngeia fiah tûrin min sâwm a. “LALPA \hatzia chu tem chhin teh rêng u,” 12 tiin min sâwm bawk a. Midang thusawi rin mai âi chuan mahni ngeiin kan tem chhin tûr a ni. “Dîl rawh u, an pê ang che u,” 13 a ti a. A thutiamte chu A thlentîr ngei ang. A la thlãwn ngai lova, a thlãwn thei bawk hek lo. Isua kan hnaih a, A hmangaihna kim chu kan lawm chuan, kan rinhlelhna te leh chian lohnate chu A awmna êngah chuan a reh vek dâwn a ni. Tirhkoh Paula chuan, Pathianin, “Thim thuneihna laka min chhanchhuakin, A Fapa hmangaih taka ramah chuan min kaitîr ta a,” 14 a ti a. Tûpawh thihna a\anga nunnaa lût tawh chuan, “Pathian chu mi dik tak a ni tiin a hming nemin a ziak,” 15 thei. “|anpuitu ka ngai a, \anpuina chu Isuâ hnênah ka hmû a. Mamawh tinrêng min pê a, ka thlarau ril\âm tihpuarin a awm a, tûnah? Bible chu ka tân chuan Isua Kristâ inlãrna a ni. Engvangin nge Isua i rin? min tih chuan—Ani chu ka tân Chhandamtu Pathian a nih avang a ni. Engvangin nge Bible ka rin?—Ka thlarau tâna Pathian âw a ni tih ka hmuhchhuah tawh vangin,” tiin a hriattîr thei. Bible chu a dikin Krista chu Pathian Fapa a ni tih hriatpuina mahni ngeiin kan nei thei a. Thawnthu fing vervêk taka suangtuah chhuah mai zawng kan ni lo tih kan hria e. Petera chuan a ûnaute chu, “Kan LALPA leh Chhandamtu Isua Krista khawngaihna leh hriatnaah chuan lo \hang lian rawh u,” 16 tiin a fuih a. Pathian mîte chu khawngaihnaa an \han len chuan A thu hriatthiamna fiah zâwk an hmu reng ang. Thutak thianghlimahte chuan ênna leh mawina thar an hmu reng dâwn a ni. Hmânlai a\ang tawh khân tûn thleng hian kohhran chanchinah hei hi a la dik zêl a, chutiang chuan a tãwp thlengin a dik zêl bawk ang. “Mifelte kawng chu khawvâr tûr êng, chhûn a nih thlenga êng tulh tulh chu a ni.” 17 Mihring rilrûin Pathian rilru zawmin, thlarau thiltihtheihna tinrêng chu, chû ênna Bul nêna inzawm tûrin, rinnain nakin hnu lam tûr kan thlîrin, rilru \hanlenna chu kan hrethiam thei. Min tihbuaina zawng zawngah khân Pathian vênnaah tihfiaha awmin, kan lãwm thei tawh a, thil hriatchian harsate chu hrilhfiah a ni tawh ang. “Tûnah zawng dârthlalangah kan
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
52
hmù riãi ruãi a ni, chutih hunah erawh chuan inhmatawnin a ni tawh ang, tûnah zawng a kim lovin ka hria, chutih hunah erawh chuan mi hriatkim \hin ang hian ka hre kim tawh ang.” 18
1 Joba 11:7, 8.
2 Rome 11:33.
3 Sâm 97:2.
4 2 Petera 3:16.
5 Hebrai 3:12.
6 1 Korin 2:10.
7 Deuteronomi 29:29.
8 Kolosa 2:3.
9 1 Korin 2:11, 10.
10 Johana 16:13, 14.
11 Johana 7:17.
12 Sâm 34:8.
13 Johana 16:24.
14 Kolosa 1:13.
15 Johana 3:33.
16 2 Petera 3:18.
17 Thufingte 4:18.
18 1 Korin 13:12.
A THLA HNUAIAH
A thlà hnuaiah him takin ka chêng reng a,
Zãn thím chhàhin thlípui hrâng vêl mah se, Amah ka ring, min vêng him reng dâwn ka hria;
Min tlànchhuak a, A fã ka ni tawh sî.
A thlà hnuai, lungngaite inhumhimna chu,
Thìnlung hian a záwng vêl chàwlh nân; Khawvêlah hian damna hmù lo mah ila, Tàh chuan muãnna leh engthãwlna ka hmû.
A thlà hnuai, náwmsak leh hlû awmnaah chuan,
Nùn hrehawm ral hmâ zawng ka bìrû ang;
Vênhim ka ni, sualin min tibuai thei lo, Isuah chãwlin ka him reng tawh ang.
A thlà hnuaiah, a thlà hnuaiah,
A hmangaih tunge dãl thei?
A thlà zâr hnuaiah chuan ka thlarau,
Hímin a chêng kumkhuâ ang.
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
53
BUNG 13
LALPAA LÃWMNA
Ringtû nun chu a hlim tûr a ni. Khawvêl sual thím múp mai piahah a tân beiseina kâwl a êng sî a. Khawvêlah chatuan daih hlim leh lãwmna a awm lo. Kristâ dùhzâwng anga kal zêlte chuanlãwmna chu an chang dâwn a ni.
Pathian fâte chu LALPÂ \hatna leh zahngaihna ênchhuahtîr tûra koh an ni. Isuan Pâ nungchang kan hnêna A tilang ang bawkin, keini pawh A hmangaihna duhawm leh khawngaihna la hre lo, khawvêl hnênah chuan Krista tilang vê tûr kan ni. Isuan, “Nangin khawvêla Kei mi tîr ang khân, Kei pawhin anni chu khawvêlah Ka tìrh hi.” “Kei anmahniah,
nang keimahah, Nangin kei mi tîr tih khawvêlin an hriat theihna tûrin,” 1 a ti a. Tirhkoh Paula
chuan Isua zirtîrte hnênah, Krista lehkha
zawng hriat leh chhiar chu in ni e,” 2 a ti a. Isuan A fâ tinrêngte hmangin khawvêl hnênah lehkha A thawn a. Krista zuitu i nih chuan nangmah hmangin chhûngkaw hnênah te, thingtlâng khuaah te, kawtthlêrah te leh i awmna hmun a piangah lehkha A thawn a ni. Isuan nangmaha chêngin, Amah la hre ngai lo thinlung hnênah thusawi A duh a. Bible an chhiar kher lo thei a, Pathian hnathawh a\angtein Pathian hmangaihna an la hmu lo thei bawk. Mahse Isuâ âiawhtu dik tak i nih chuan nangmah a\angin A \hatna \henkhat an hrethiamin, Amah hmangaih tûr leh A rawngbâwl tûra hnehin an awm thei ang. Kristiante chu vanlam kawnga êng chhítûte an ni. Kristâ hnêna ênna an hmuh khawvêl hnêna chhíêng chhâwngtu tûr an ni. An nundan leh nungchang chu midangin Krista ngaihdan dik tak leh A rawngbãwl hnã an hmuhphah theihna khawp a ni tûr a ni. Kristâ âi kan awh chuan, A rawngbãwl hnã chu a nihna ang tak duhawmin kan lantîr ang. An thlarau nguina leh lungngaihna hmû a, phunnawi leh vui \hîn Kristian chuan Pathian âiawhtu diklo leh Kristian nundan dik lo a tilang a ni. Pathian fâte hlimna neihtîr chu A lãwmzâwng a ni lo tìhte an lantîr a, hêng mîte hian vana kan Pa chanchin an hriattîr dik lo a ni.
Setana chuan Pathian fâte, rinlohna leh beidawnnaa a hruai theih phawt chuan a lãwm hlê \hîn. Pathian kan rin lohna leh min chhandamna tûra A thiltihtheihna leh A duhzâwng kan rinhlelh hi a lãwmzâwng tak a ni bawk. LALPA’N hrehawm takin min enkawl ang tih kan hlauhte hi a duhzâwng a ni. Khawngaihna leh lainatna tlachham anga LALPA lantîr hi Setana hnathawh a ni. A chanchinte dik lo takin a sawi \hîn a. Pathian lama ngaihdan dik lovin ngaihtuahnate a tikhat a, kan van Pâ thutaka chên aiin Setana sawidan diklote chu kan rilruah a châm zâwk a. Pathian chu kan rinlohna leh phunnnawinain kan tihzahawm lo \hîn. Setana hian sakhaw mi nihna nun hi lungngaihthlâk tak anga siam a tum fo \hîn a ni. Hahthlâk tak leh khirh tak anga tihlan a châk a, Kristianin hetianga sakhaw ngaihdan hi a neih chuan, a rinlohna chuan Setana dâwt thû chu a thlâwp a ni. Mi tamtak chu nunna kawnga kal mêk sîin, an diklohna te, tlinlohna te leh beidawnna te hlîr ngaihtuaha khawsa an awm a, an thinlung chu lungngaihna leh zãmnain a khat \hîn. Sâprama ka awmlaiin ûnaunû pakhat hetianga awm \hîn, lungngai tak maia awm chuan fuihna thu thawn tûrin min ngên a. A lehkha ka chhiar zãn chuan mumangah hian huanah ka lo awm a, huan neitu niãwm tak hian kawngah mi lo hruai a. Pangpâr mawi tak takte ka lo lâwr a, a rimte chu tui ka lo ti hlê mai. Chumi lai chuan, chû ûnaunû ka kianga lo kal vê zêl chuan, hlîng lang mang loten a kalna an dãl zêl tih min hrilh a. Tahchuan hrehawm ti tak leh lungngai takin a awm a. Kawngah chuan kal vê lo leh, hruaitu chu zui vê lovin hnim hlîngnei leh hlîng zîngah chuan a kal zêl a. “Aw, hetiang huan mawi tak hlîngin a ti khawlo hi chu a
in ni tih chiang taka lantîr a ni sî a, mi zawng
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
54
va pawi tehlul êm!” a ti a. Min hruaitu chuan, “Hlîngte chu awmtîr mai rawh, an tina mai zâwk ang che. Rose pâr te, lili pâr te leh pangpâr mawi ber berte kha lâwrkhâwm zâwk ta mai che,” a ti a. Tûnhma lama i thil tawh tawhah nuam i tih deuhte a awm lovem ni? Pathian Thlaraua i thinlung lãwmna hun hlu takte i nei tawh \hîn maw? I nun hlui liam tawh chanchin ziahna bung hrangte i han enlêtin, kêu nuam deuh phêkte i nei lo maw? Pangpâr rimtui i kawng sîr tawna awmte ang chu Pathian thutiamte an ni lovem ni? An mawina leh rimtuina chuan hlimnain i thinlung an tikhat dâwn lovem ni? Hnim hlîngnei leh hlîngte chuan an tinain an tilungngai chauh ang che a, chutiang thilte chauh i lãwrkhâwm a, midangte i pêk chuan, nangmahin Pathian \hatna i ngaihsak lo chang pawh ni lovin, i kianga mîte nunna kawnga an kal i dãl a ni lovem ni? Tûnhma lama hrehawmna thil te, sualna te, beidawnna te, lâwrkhãwm a, lunghnual phah khawpa sawi leh sûn vak hi thil âtthlâk a ni. Thlarau lunghnual chu thimnain a khat a, Pathian ênna lakah Amâ thlarau a inkhâr khìp tlat a, midang kawng a hliah bawk \hîn. Pathian chuan en tûr A thutak min pêk avangin a lãwmawm e. Kan en fo theih nân A hmangaihna thutiam lãwmawm tak chu i la khâwm ang u. Pathian Fapa chuan A Pâ lal\hutthlêng kalsanin, Setana thiltihtheihna laka mihringte A chhandam theih nân, A Pathianna chu mihrinnain a thuam a. Kan tân A hneh a, mihringte hmuha Pathianin A ropuina A lantîr a, hnam tlu tawh, chhiatna khura sualin a hnuhluh tawh chu A khâi chhuak a, tãwp chin nei lo Pathian nên a inzawmtîr leh a. Tlantu rinna avanga Pathian fiahna tuar chhuakin, Krista felnaa inthuam leh A lal\hutthlênga chawimawinate chu kan ngaihtuah \hín atâna Pathianin min duhsak chu a ni. Pathian hmangaihna ringhlel dâwna kan lan a, A thutiamte ring lova kan lan hunin, amah kan chawimawi lova, Thlarau Thianghlim kan tilungngai a ni. Nûin a theihtâwpa a fâte duhzâwng leh thlamuanna tûr hlîr a zawn laiin, a fâte chuan an chunga \ha lo tak angin sawisêl fo sela, nû chuan engtín nge a ngaih ang? A hmangaihna chu ringhlel ta ang sela chuan a lung an tichhe ngei ang. Chutiang chuan nû leh pâte chu an fâten ngei se eng rilru nge an put ang? Chatuana nun kan neih theih nâna A Fapa neih chhún Petu hmangaihna chu kan rin loh chuan engtin nge vana kan Pâ chuan min ngaih ang? Apostol chuan, “Amâ Fapa ngei pawh zuah lova, kan zãa âia Petu chuan, thil zawng zawng pawh a thlãwnin min pe tel lova ngem ni?” 3 tiin a ziak a. Chutichung pawh chuan mi tamtak chuan, \awngkâa an sawi chhuaka nih loh pawhin an thiltihin, “LALPA chuan hei hi kan tân A ngaihdan a ni lo. Kei chu mi hmangaih lo, midang A hmangaih a ni zâwk ang,” an ti \hîn. Hetiang zawng zawng hi chu nangmâ rilru tihnatna mai a ni, rinhlelhna thu i sawi apiangin Setana thlêmnate i sâwm tel zêl a ni. Rinhlelhna a neihtîr sauh \hîn che a, rawngbâwltû vantrihkohte i tilungngai \hîn a ni. Setana’n a thlêm che chuan rinhlelhna leh thimna thû kam khat pawh dawngsawng suh. A thu rawtte i ngaihsak vaih chuan i rilru chu rinhlelhna leh helna lamin a lo khat ang. I hriat dan i sawichhuah a, rinhlelhna thu i sawi chhuah chuan nangmah chauh a nghawng lovang. Midang nunah pawh chi tuhin a \ova, rah a chhuah \hîn. I thûin a thawh chu \hiat leh rual lohvin a awm thei. Nang chu thlêmna hun leh Setana thang a\ang chuan i chhuak leh thei pawh a ni ang, mahse midang i thûin a hruaikawih tawhte chu, i thu sawi nghawng a\ang chuan an chhuak thei vê kher lo vang. Thlarau lam chakna leh nunna thûte chauh kan sawi a va pawimawh êm! Vana Hotu chanchin chu khawvêl hnênah engtin nge i sawi hre tûrin vantirhkohten an ngaithla reng a, i thusawi chu Pâ hmaa Sawpuitu che duhzâwng lo ni rawh se. |hian i kawm chuan Pathian fakna i thinlungah leh i hmuiah awm sela, chu chuan a ngaihtuahnate Isuâ hnên lamah a hîp dâwn nia. Mî zawng zawngin harsatna an tâwk a, lungngaihna hrehawm tak te, thlêmna hneh har takte a ni vek mai. I harsatnate chu i mihringpui vê maite hnêna sawi lovin, Pathian hnênah \awng\ainain engkim thlen zâwk ang che. Rinhlelhna leh beidawnna thu kam khat pawh sawi loh chîng ang che. Beiseina thû leh hlimna thianghlimin midangte nun tiêng tûr leh an thâ tichak tûrin thil tam tak i ti thei a ni.
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
55
Mi tam tak, thlêmna nasa taka nembeh tlawk tlawk leh mahni indona leh sual thiltihtheihnaa hneh lek lek an awm. Chutiang mîte chu an beih mêk harsatnaah chuan tilunghnûr suh. Fuihna thu \ha tak tak leh beiseiawm tak sawiin, a nundan kawnga tiphûr thei tûr zâwngin tihlim zâwk ang che. Tichuan Kristâ ênna chu nangmah a\angin a lo chhuak thei ang. “Tûmah mahni tâna nung kan ni lo.” 4 Kan hriat loh hlãna kan awmdan hi midang fuihna leh tihchakna a ni thei a, a nih loh leh an beidawnin, Krista leh A thutak a\angin an hnar thei bawk a ni. Kristâ nundan leh A nunchang awmdan ngai sualtu an tam mai. Hlimna leh lãwmna pawh nei vê lo angin an ngai \hîn a. Mi khirh leh harsa tak leh hlim ngai rêng rêng lo niin an ring. Kawng tamtakah chuan A sakhaw nun pumpui chu hetiang ang lungngaihna hian a chîm fo rêng a ni. Isua A \àp fo tih sawirîk a ni \hîn a, mahse A nuih hriat a ni ngai lo. Mihringte manganna zawng zawng A hriatpui avangin Chhandamtu chu mi lungngai mî, lungngaihna hre \hang a ni. A nun chu mahni inphatin, natna leh manganna bawm ni mah se A rilrû chu zuai ngai lo. Lungngai leh ngui hmêl pu lovin, muang siahin a lang zâwk \hîn. A thinlung chu nun tuihna nei ang mai a ni; A kal vêlna apiangah hahdamna leh muanna te, hlimna leh lãwmna te a thlen zêl \hîn a ni. Kan Chhandamtu chu \hahnemngai tak leh khûn tak mai a ni a, mahse lunghnûr leh nguiin a awm reng rêng rêng sî lo. Amah zuitûte nundan chu thil tuma \hahnenngai mi an ni ang a, mahni mawhphurhna la urhsûn mi an ni ang. Tih mai maina a reh ang a, mûmal nei lova hlimna mai mai a awm bawk lovang a, fiamthu rãwng tak ang ni lovin, Isuâ sakhua chuan lui angin muãnna a thlen zâwk dâwn a ni. Hlimna a tireh lova, lãwmna a khap hek lo, hmêl hlim a hliah bawk lo. Krista kha rawngbãwlsaka awm tûrin a lo kal lova, [mîte] rawngbâwlsak tûrin a lo kal zâwk a ni. Chutiangin, A hmangaihnain kan thinlunga ro a rêl phawt chuan A awmdan ang chuan kan awm vê dâwn a ni. Midang thiltìh ngaithei lo leh, fel lo takte ngaihtuah bera kan neih chuan, Krista’n min hmangaih angin midangte kan hmangaih vê thei rêng rêng lovang. Mahse Kristâ min hmangaihna mak tak leh khawngaihna kan ngaihtuah chuan midangte chungah chutiang rilru chu kan pu vê mai dâwn a ni. Kan dik lohnate leh famkimlohna hmu lo thei lo ni mah ilang, kan inhmangaihin kan inzahtawn tûr a ni. Inngaihtlãwm leh mahni ngawt inrin loh kan chîng tûr a ni a, midangte dik lohnaah zaidam leh dawhtheih kan chîng bawk tûr a ni. Hetiang hian mahni hmasialna zîm tak a tireh ang a, mi thilphal takah min chantîr dâwn a ni. Sâm phuahtu chuan, “LALPA chu ring la, thil \hã ti rawh, hê ramah hian awm la, rinawmna ûm zêl rawh,” 5 a ti a. “LALPA chu ring rawh.” Nîtin hian phurrit leh manganna leh buaina kan tâwk zêl a, chûng kan tawhte leh kan harsatna leh fiahna tawh chanchinte chu sawi thuai kan va chîng êm! Tichuan buaina tam tak insiamchawpin, hlauhna tamtak a lo chhuak a. Chhandamtu duhawm tak, kan dîlna zawng zawng hre thei leh kan mawmawh hun apianga min \anpui thei nei lo ang maiin chutiang manganna tam tak chuan kan indelh rit lutuk \hîn a ni. Nîtinin Pathian hmangaihzia hriat theihna thilte chuan min hual vêl mah se, \henkhat chu hlãuva awm fo leh buaina insiamchawpin an awm \hîn a, nîtina A enkawlna tam tak an chên chung pawhin, hêng malsawmna an dawnte hi an hmuh hmaih \hîn a ni. An rilru chuan thil duhawm lo, an chunga lo thleng thei mai an ngahtuah chãmchî a, a nih loh leh harsatna pawh
a lo awm tak tak thei bawk a, chûng chuan thil tê thamtê pawh ni mah se, an lãwmna tûr thil tamtak a hmuhtîr thei \hîn lo. An harsatna tawhte chuan hahna leh natna an chawhthawh avangin, an \anpuitu bul ber Pathian hnêna thlen a hnêkin A lakah an ìnlahrang zâwk \hîn.
Chutianga ringlo chung chuan kan ti \ha em le? Engah nge lãwm nachâng hre lo leh ringhlela kan awm ang? Isua kan |hian a ni a, vãn pumpui khian kan \hatna tûr min engtopui
a sîn! Nîtin nuna buaina leh mangannate hian kan rilru leh kan hmêl a tihlungngaih kan phal
tûr a ni lo. Kan phal chuan vuina leh phunnãwina kan nei reng mai ang. Kan harsatna tuarah
min \anpui sî loh chuan mi tihrehawm leh mi tihah maitu buainaah chuan kan awm reng tûr a ni lo.
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
56
I hnãahte i buai hlêin, i nakin hnu lam pawh thim tial tialin a lang a ni thei e, hlawhchham hlauhna pawh i nei thei bawk, mahse beidawng suh. I manganna chu Pathian kutah nghat la, ngâwi rengin hlim takin awm mai rawh. Hlohna leh chhiatna tâwk lova fing fel taka nun i vawn theih nân, fínna dîlin \awng\ai \hîn rawh. Rah duhawm takte i seng theih nân i chanpualah chuan i theihtâwp chhuah la, kan beihvak phawt chuan Isuan \anpui min tiam tawh. Min \anpuitua i innghah a, i tìh theih ang zawng zawng i tih thawh chuan, a rah chu hlim takin seng mai rawh. A mîte mangannain a delh beh chu Pathian duhzâwng a ni lo. Mahse kan LALPA chuan min bum lo ve. “Hlãu sùh u, in kawngah hlauhnate a awm lo,” a ti lo. Harsatnate leh hlauhawmte chu A hria a, chuvang chuan mãwltein min enkawl zâwk a ni. A mîte chu khawvêl sualna leh thil\ha lo a\anga lâkchhuah A tum lova, phên tûr \ha tak erawh chu a kawhhmuh zâwk a ni. A zuitûte tâna A \awng\aina chu, “Nangin anni chu khawvêl atã i
lâkchhuah tûra ngên ka ni lova, misual lakah chuan i hum tûr ka ti zâwk a ni;
thlamuang takin awm rawh u, keiin khawvêl ka ngam ta,” 6 a ti a ni. Tlâng chunga A thusawiah Krista’n Pathian rin a pawimawhzia zirlai hlu tak A zirtîr a. Hêng zirlai hlu takte hi Pathian fâten eng hunlai pawha mîte fuihna tûra siam a ni. Kan damlai hunah pawh zirtîrna leh thlamuannaa khatin a lo thleng ta. Chhandamtu chuan A zuitûte chu, fakna hla sa \hîn chunglêng sava lungkham nei lote hi A kawhhmuh a, “Buh an tùh lova an ât hek lo,” tiin. Chutichung chuan Pâ ropuina chuan an mamawhte chu A ngaihtuahsak a ni. Chhandamtu chuan, “Nangni chu anni âi chuan nasa takin in hlu zâwk lovem ni?” 7 a ti a. Mihring leh rannung tâna Buatsaihsaktu chuan A kut pharin a thilsiam zawng zawngte mamawh chu A pê a. Chunglêng savâte hi A hriattîrna A pe bîk lo va, an hmuiah chaw A thlâksak hek lo. Nimahsela an mamawhte chu A buatsaihsak a, an tâna A tìhdarh buhte chu zawng vê mai tûr an ni. An bûte an chhepin, an notête an chãwm tûr a ni. “In Pâ vana mi’n a chãwm avangin,” an hnathawhna lamahte chuan hrãm chungin an thlâwk \hîn. A nih leh, “Nangni chu chûng ai chuan in hlu zâwk lovem ni?” Nangni chu fing tak leh thlarauva Pathian betûte in ni sî a, chunglêng savâte âi chuan in hlu zâwk êm êm lovem ni?” Min Siamtu leh Enkawltu, Amah anga min Dintu chu kan rin chuan kan mamawhte chu min pe dâwn lo’m ni?” “Ram tûktin pâr \hanzia hi \ha takin ngaihtuah rawh u,” tiin vana Pâin mawina A pêk anga pangpâr tamtak \ote pawh hi, Pathianin mihring A hmangaihzia entîrna a ni tih Krista’n A zirtîrte chu A kawhhmuh a. Hêng pangpâr naran, mãwl leh mawi tak sîte hian Solomona ropuina an khûm daih a ni. Kut themthiamte siam chhuah incheina hmuhnawm berte pawh hian Pathian thilsiam pangpâr mawina ropui takte leh, leilung \hatnate chu tehkhin phâk rual an ni lo. Isua’n, “Chutichuan, ram hnim, vawiin anga nung, a tûka thuka tuah leh mai tûr mah Pathianin chutikauva A chei chuan, âw nangni rintlêmte u, silhfên a pe zâwk êm êm dâwn lo che u em ni?” 8 a ti a. Pathian, thil cheimawi thiam berin pangpâr mãwltê te, an duhawmna leh an rawng ni khat thil thû leka chhe mai tûr mah a pêk si chuan, A anpui ngeia A siamte chu A ngaihsak nasa zâwk êm êm dâwn lo’m ni? Krista’n hê zirtûr A siam hi thinlung nghet lo,
buaina leh rinhlelhnaa khatte zihhauna a ni. LALPA chuan A fâte chu hlim tak leh thlamuang tak, thuawih takin awm se A duh a. Isua’n, “Keimâ thlamuanna ka pê a che u, khawvêlin a pêk angin ka pêk loh che u hi. In thinlung mangang suh se, hlauh pawh hlãu suh se.” “Ka lãwm nangmahnia a awm reng nân leh, in lãwm a kim nân, hêng thû hi in hnênah ka sawi a nih hi,” 9 a ti. Mahni hmasial taka tihtûr kawng pâwn lama hlimna zawn chhuah chu thil dik lo, bawlhhlawh leh hun rei lote chhûnga mi a ni. Hlimna chu a bo thuai a, rilru chu khawharna leh lungngaihnain a khat \hîn. Amaherawhchu Pathian hnãah chuan lungawina leh lãwmna a awm a, Kristian chu kawng chin hre lohva hnutchhiah a ni lova, inchhîrna leh hnualna nei reng tûra hnutchhiah a ni hek lo. Hê damchhûng nuam tìhna hi kan neih loh pawhin nunna lo thleng tûr lam thlîrin kan la hlim thei a ni. Nimahsela Kristiante chuan hê leiah pawh hian Krista nêna inzawmnaa lãwmna chu an nei thei a. A hmangaihna êng te, A awmpuina thlamuan thlâk tak te an nei thei a ni. Nundan kawng tinrêng hian Isua chu min hnaihtîr theiin, A hmangaihna min hriat thûktîr thei a,
nimahsela
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
57
muanna in nuam chu min hruai thleng thei zêl a. Kan rinna nghet tak hi i paihbo suh ang u khãi, tûnhma lam âia rinna nghet zâwk erawh i nei ang u. “Hei leh chen hi LALPAN min pui a,” 10 a tãwp thlengin min pui ang. Hriatrengna ban LALPAN min thlamuanna tûra A tih tâkte leh tihchhetu kut a\anga min chhandam A tumna min hriatnawntîr lehtu chu i thlîr reng ang u. Pathianin zahngaihna duhawm tak min entîrte—mittui A hrûk hulna te, natna A tihrehna te, hlauhna a tihbona te, malsawmna A vûrzia te—chutianga kan zinna tûra harsatna kan hmaa lo awm zawng zawng atâna min tihchakna te hi kan hriatrengnaah hian i vawng thar reng ang u. Harsatna thar lo thleng tûrte pawh kan thlîr lo thei lo a, tûnhma lama thil kan thlîr angin thil lo thleng tûrte pawh kan thlîrin, “Hei leh chen hi LALPAN min \anpui,” kan ti thei ang. “I nîte ang zêlin i chakna chu a awm ang.” 11 Kan theihnain a tuar zawh loh khawp hrehawmna kan chungah a lo thleng lovang. Thil engpawh lo thleng sê, harsatna chu theihnain a tlin tâwk ang zêlin a lo thleng dâwn a ni tih ringin, kan hnã chu kan hmuhna apiangah i thawk ang u. Nakin lawkah vanram kawngkhãrte chu Pathian fâte luh nân hawn a la ni ang a, ropuina LALPA kâ a\ang chuan hla mawi ber angin an bengah chuan, “Ka Pâ vohbîkte u, lo kal ula, khawvêl siam \antirh atã in tâna ram buatsaih chu chang rawh u,” 12 tih âw a lo rî ang. Chutichuan tlansãte chu Isua’n an tân hmun A buatsaih sakah chuan lawmluh an ni ang. Chuta an \hiante chu leia misualte, dawthei te, milem betûte, thianghlimlote leh ringlotute an ni dâwn lova, Setana hneh a, Pathian khawngaihna zâra nungchang famkim nei tawhte chu an pâwl zâwk ang. Sual duhna tinrêng leh famkimlohna hê leia anmahni tuartîr \hînte chu Kristâ thisen, A ropuina ênna leh mawina, ní ênna âia êng nasa zâwk êm êm chuan a tihbosak vek ang. A nungchang famkimna leh mawina chuai lo chuan hê khawvêl ropuina âia hlu zâwkin anni chu a chhun êng a. Lallukhum vâr ropui tak hmâah chuan sual nei lovin, vantirhkohte chanvo leh ropuina \âwmin an awm ta a ni. A roluah tûr ropuizia han thlîrin, “Mihringin a nun âiah enge a pêk phal ang?” 13 Mirethei tê pawh ni se, hausakna leh nihna awhawm tak mai nei a ni sî a. Chuvangin tlan tawh han nih leh sual tlenfai vek tawh han nih a, Pathian rawngbâwl tûra han inhlan zawh vek tluka thil hlû engmah a awm lo. Pathian leh vantirhkh thianghlimte hmâah chuan thlarau pakhat tlan chhuah chungah chuan lãwmna a awm a, chû lãwmna chu hnehna thianghlim hlã sãin tihlan a ni.
1 Johana 17:18, 23.
2 2 Korin 3:3, 2.
3 Rome 8:32.
4 Rome 14:7.
5 Sâm 37:3.
6 Johana 17:15; 16:33.
7 Matthaia 6:26.
8 Matthaia 6:28, 30.
9 Johana 14:27; 15:11. 10 1 Samuela 7:12.
11 Deuteronomi 33:25.
12 Matthaia 25:34.
13 Matthaia 16:26.
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
58
|AWNG|AI HUN LAWMAWM |awng\ai hun lãwmawm tak a awm, Lei hrèhawmna phuar vêl lai hian; Chutin kan Pâ \hùtthlêng hmâah, Ka tlâkchham leh dùh ka thlen a; Lungngaih thláphãnna lo lênin, Ka thlarau chàwlhna hlû a ni; Thlêmnate do thei hrãm tûrin, |awng\ai hun lãwmawm ka ngai e.
Aw \awng\ai hun lãwmawmah hian, Ka dîlnate chawikãng zêlin; Rínawmna leh thútak hmang a, Thlarau malsawmtu hnên a thlen; Tin, min lo sâwm Amah hmû a, A thuâwih, Amah ring tûrin; Chutín ka buaina zawng ka pê, |awng\ai hún lãwmawm takah chuan.
Aw \awng\ai hun lãwmahah hian, LALPÂ muãnna \ãwmpui ka dùh; Pisga tlângsâng ka lo thleng a, Ka ìn thlîra ka pán thlengin; Chutah van taksa chu neiin, Chatuan lãwmman ka dawng ang a; Tin, chû hmún ka thlen hunah chuan, |awng\ai hun hi ka ngai lovang.
—WILLIAM W. WALFORD
Published by Mizo Conference of Seventh-day Adventist Church, January 2011
KRISTA
PANNA
KAILAWN
Page
59
Krista Panna Kãilãwn
Ellen G. White
“Aw LALPA, i kawng chu mi entîr la, Kalkawng phei takah chuan min hruai ang che.”
Mizo Conference of Seventh-day Adventists Seventh-day Tlâng, P. O. Box – 097, Aizâwl, Mizoram – 796 001
Krista Pánna Kãilãwn (Steps to Christ—Mizo)
Third Edition 2007—2000 copies
Copyright, 1892, by F. H. Revell Co. Copyright transferred to Review and Herald, and by it to Ellen G. White Estate Copyright, 1908, by Ellen G. White
Printed at Offset Art Printers 73, Elliot Road Kolkata – 700 016
033-22294685
Published by Mizo Conference of Seventh-day Adventists PO Box – 097, Aizâwl, Mizoram India – 796 001
0389-2344993, 2349916
Published by Mizo Conference of Seventh-day Adventist Church, January 2011

robotstxt: allowed

filter: keep